
dmuwy ka ta truku 





UYAS MPTMAY 
x Pawda Hangan Tama ni Lagi ni Suyang Gnaalu. 
+ Balay bi (Aming). 
* 1.Kmspuun mu bi munan ka Stmaun ta. 
2.Kmspuun mu bi munan ka gnlaan Tama ni huway Kristo ni pspadaw Gnaalu. 


+ Pasi suupu bi qsahul su uri. 


SBRINAII TA 
x Kana ita mnsuwayi, asi ta stgisa qnnaqih ta brah Tama Baraw ni psramal ta plhlah 


qnquan ddhuq ta dmungus suyang bi hadul (Missa) ta. (ddhuq ta kdlmut thmuku 
Tuxan Baraw ska Missa sayang. 
+ Mquri ku brah Tmaan ta Baraw ni aji ku mdaaw brah Hiyaan ni kana namu 
mnsuwayi ka ndaan mu paru bi qnuuqu, ninlungan ni nkari, qmpachan ni snlhuqan 一 
yaku nanak ka naqih, yaku bi nanak -kika mdulun ku Suyang bi Bubu Mariya ni kana 
sngkulan Tama ni kana ana ttama ga mbliqan, ana yamu hini mnsuwayi, mnaalu knan 
dmulun kkhnuk Inglungan Stmaun ta Utux Baraw. 
* Mnsuwayi, asi ta sntama gnaalu Utux Baraw mduwy kana biyax ni sruwaan Na 
qnnaqih ta dsun ta Na bitaq ungat nhdaan kndusan. 
+ Balay bi. 


Tama ! Brahaw Su bi, glaani nami (2x) 
Kristo! Brahaw Su bi, glaani nami (2x) 
Gnaalu! Brahaw Su bi, glaani nami (2x) 
TNDAHU TA UTUX BARAW 
* nTama kana ka dahu bitaq pusu karat ni babaw dxgal do,mblaiq bi ka saw sgaalu 
Na sacjiq. 
+ Smgaras nami Sunan,smblaiq nami Sunan,thmuku nami Sunan,tmdahu nami 
Sunan, smghuway nami Sunan asaw kmpraan dahu Su,Pusu Stmaun, Utux Baraw, 
Pusu bi Mdudul, Tama mduwy kana biyax. 
Stmaun. Yiso Kristo,tmblhan bi Laqi,Stmaun Utux Daraw, mirit pnawda Utux Daraw, 
Lagi Suyang Tama, Isu ka mpkungat gnnagih nbabaw dxgal, brahaw Su bi, glaani 
nami, mpkungat qnnagih nbabaw dxgal, bhangi ka dnulun nami,mptama narat Tama, 
glaani nami. Yaasa wana Isu ka Suyang bi, wana Isu ka Stmaun; wana Isu ka 
kmparu -YISO KRISTO- spuan Su Suyang Gnaalu ni mniq ska knrdax Utux Baraw 
Tama. Balay bi! 

PUSU SDULUN 

* Dluna ta kana ... Saw dndulan nii spawda nami Laqi Su,Stmaun nami Utux Baraw 
Yiso kristo ka suupu Sunan ni Suyang Gnaalu muudus ni kmlawa sayang ni ana $ 


bitaq knuwan. 3 
+ Balay bi! | 
MBAHANG TA KARI UTUX BARAW po 
+ Mspu ku Patas ... | 


+ Nkari bi Stmaun ta ka nii. 
+ Sghuwaiya ta Tuxan Baraw. t 
Uvas snivuk 
十 Mspu ku patas Paolo pnsaan na mnsuwayi ka ga ... | 
十 Nkari bi Stmaun ta ka nii. 

+ Asi ta smghuway Tuxan Baraw. 


Aliluya,Aliluya 
* Utux Baraw mduwy kana biyax, glaani ku bi pdhliq qsahul ni quwaq mu ddhuq 

mu dmungus pkbahang Suyang bi Kari Su. . 
* Kmspuun mu bi munan ka Stmaun ta. | 
+ Pasi suupu bi qsahul su uri. 
* Spugun mu snluwan (Matay,Marko,Luka, Yohani) Suyang bi Kari Kristo. 
十 Stmaun, tndahu nami Sunan. 


* Nkari bi Stmaun ta ka nii. 
+ Kristo, smqaras nami Sunan. 

SPGKLA TA SNHIYAN 


Snhiyun mu ka Utux Baraw Tama mduwy kana biyax ni smnalu Na karat ni 

dxgal 

Snhiyun mu ka tnblhan bi Laqi nTama, YISO KRISTO, pusu Stmaun ta; 

Snhiyun mu ka Hiya o pnawda Suyang Gnaalu masaejiq ni paah Suyang 
Wauwa Mariya mntuching; 

Snhiyun mu ka muda mqlaqil baga PONTO PILATO ka Hiya ni mnda pbitaq 
Jiyujika ni phqilun ni rbngun; 

Snhiyun mu ka mnda tuxan mnkuung ni mktru do mnblih muudus wada mtutuy 
paah hnqilan ni wada mbliqan ttama narat Utux Baraw Tama mduwy kana 
biyax; 

Snhiyun mu ka maiyah duri ka Hiya ni mpsiling mnuudus ni mnhugil. 

Snhiyun mu ka Suyang Gnaalu. 

Snhiyun mu ka suyang pnlhulan mtqiri knlangan. 
Snhiyun mu ka pngluban dsnhiyi. 

Snhiyun mu ka psruwaan qnnaqih. 

Snhiyun mu ka pnblihan qbubul mnhugil. 

Snhiyun mu ka ungat nhdaan knuudus. BALAY BI! 


DNLUNAN DSNHIYI 


* Kana ita mnsuwayi ... 
+ Asaw nii dluna ta kana. 
+ Stmaun, qbhangi sndulun nami. 


RENE 

PSPADAW TA 

* Utux Baraw, Stmaun kana mtqiri, sqrasun bi ka Isu,yaasa nhuway Su nanak ka 
bnlihan dxgal ni Ibuk sacjiq ka bawa nii, gisu nami smiyuk pspadaw Sunan duri, 
mpauqun Su pusu kkuudus nami. 

+ Ida sqrasun ana bitaq knuwan ka Utux Baraw! 

* Saw mgimax sinaw klulug ka qsiya nii,spskraya na sndhgan niyahan Na mgsaejiq 
kaUtux Baraw, kndusan Kristo ka ita uri. 

* Utux Baraw, Stmaun kana mtqiri, sqrasun bi ka Isu,yaasa nhuway Su nanak ka 
bnlihan dxgal ni Ibuk saejiq ka sinaw klulug nii,gisu nami smiyuk pspadaw Sunan 
duri, mpamahun Su pusu kkuudus nami. 

十 ldasqrasun ana bitaq knuwan ka Utux Baraw! 

* Stmaun, ana nami qrinut ni ungat blihan do, brahaw Su bi,iya nami bi qdaani, 

Sbliqi bi mangal hadul nami da. 

水 Stmaun, snaegi ku haya qnnaqih gsahul mu ni sisi bi kana qnquwan mu. 

* Mnsuwayi, dluna ta bi kana, maha kuxul Tama, Utux Baraw mduwy kana biyax , 
ida nnamu uri hhadul nami da. 

+ Pasi angal hnadul pnaah baga Su ka Stmaun, asaw sqrasun ni tndhuun suyang 

Hangan Niya ni blihun ta kana ni suyang bi gluban ta uri. 


DMULUN BARAW PSPADAW 
... KANA DNDULAN NII, SPAWDA TA Hangan Stmaun ta Yiso Kristo. 
+ balay bi. 


BRATI PRNJINGAN IIADUL 

* Kmspuun mu bi munan ka Stmaun ta. 

十 Pasi suupu bi qsahul su uri. 

* Pqlaani Stmaun ka qsahul namu. 

+ Wada nami pqliyun Hiyaan kana da. 

* Asita sghuway Stmaun ta Tuxan Baraw. 
+ Kika balay bi. 

Wacla smghuwavan 
* Suyang bi Tama, balay bi ddngusun ka smghuway Sunan ana inu, ana knuwan, 


pawda kuxul Su bi Laqi, YISO KRISTO, Kari Su bi muudus ni pnawda Su 
tmninun ana manu ka Hiya; ida Hiya ka pniyahan Su pnblih ni pkuudus mnan. 
Pnawda knSuyang Gnaalu mnda gsahul suyang Wauwa MARIYA mntuching, 
masacjiq ka Hiya. lyux bi ptuku kana ka snruwan Su ni pssili suyang bi gluban 
gneluk Na saw lqlaqi Su, jiyax qlqilan Na siida hmklaw baga ddgiyal Na hqilan ni 
spqita Na pnblihan muudus. Kika suupu sngkgulan Tama ni kana suyang bi saejiq 
ga mbliqan pnaelu nami dahu Su sngkingal bi Intadan muyas : 


+ Suyang bi, suyang bi, suyang bi ka Utux Daraw, Stmaun kana qmplingan! 
Kana dxgal ni karat thngayan dahu Su! Hosana gmlihu pusu karat. 
Sbliqi bi ka mnaalu Stmaun miyah ! Hosana gmlihu pusu karat. 


PRAJING BI IIADUL (canon 2) 
* Utux Baraw, balay bi suyang ka Isu, pusu Su bi hlaan ana kmnlaa, brahaw miSu, 


piyahi bi Suyang Gnaalu psblaiq + mpahiyi ni dara Kristo ka pnspadaw nami nii. 
* Pida bi snruwan Na bi nanak, pglapun dha ni mmawda mglaqil siida Kristo o 
mangal bawa, smghuway Na Tmaan, gnbing ni mnsug sngkulan Na,rmngaw” 
* NGALI NI UQI KANA,BALAY BI HIYI MU KA NII BBUWAY MNAALU 
MUNAN. 
* Mdka bi saw kiya, babaw mnkan do mangal wihi, smghuway duri ni bngay 
sngkulan Na, rmngaw: 
* NGALI NI MAHI KANA, BALAY BI DARA MU KA NII 
* DARA BNLHAN SNDHGAN ANA BITAQ KNUWAN,MNAALU MUNAN 
* NIKANA SAEJIQ MPSDARA SSRUWA QNNAQIH. 


* Kshaya bi ka yamu linglung namu Knan. 
* Saw bi kluiyun ka gsahul snhiyan ta : 


+ Kristo,mgarang nami tmdahu hngilan Su, tqgaras nami muyas mblihan Su, 
smiyah nami kkrdax iyahan Su. 

* Utux Baraw, pida bi hmadul sayang hnqilan ni mblihan Lagi Su, pspadaw nami 
Sunan ka uqun kkuudus ni mahun pusu pnblihan nii. Ssghuway Sunan, Isu ka 
gmnaaru Su ptgxal mnan da. 
* Tngxalan nami hini dara Kristo sayang. Brahaw Su bi Stmaun,pdaani bi knSuyang 
Gnaalu pskingal mnan. 

* Stmaun Inglung bi mgkalang kana mtqiri gluban Su, Mblhu Niya, mqrahang mnan 
ni kana mdudul 1qlaqi Su; glaani bi plana kntduwa dha. 

* Lnglung bi uri ka wada Su ngalun mnsuwayi. Kntama mblihan Su ni ana ima ka 
mnhuqil ana inu; glaani bi pstmay ka dhiya ni suupu Sunan. 

* Glaani bi kana ka yami uri. Ptgxal nami ungat pstqan knuwan Mariya, suyang bi 
Bubu Tuxan Baraw ni kana ka ana nsuxal skklan Kristo. Aji uri o msuupu 
Inglungan Su, ssuyang bi mnsuwayi, mblaiq bi mudus ana bitaq knuwan, tndahu 
ni psqaras Sunan. Mawda YISO KRISTO, Suyang bi Laqi Su. 


***Mpawda Hiyaan, msuupu Hiyaan, kska Hiyaan, niSu kana ka dahu. Tama Baraw 
mduwy kana biyax; niSu kana ka qrasun ana bitaq knuwan. 
+ Balay bi. 


TAMA NAMI KA GA MBLIQAN 
* Kana ita mnsuwayi, asi ta nduwa suyang bi nkari Stmaun ni sgpulug gnlaan na 
tmgisa o, iya ta qsiqa mlawa : 
+ Tama nami ka ga mbliqan, tndhaani bi ka Hangan Su, glngaani uri ka kluwaan Su. 
Saw murug bi kari Su ka ga mbliqan o pndkaani bi ka nbabaw dxgal nii uri. 
Sntama nami Sunan mangal sayang ka uqun nami kdjiyax; 
Saw mtduwa nami smruwa pntquan dha o, sruwaani bi ka qnnaqih nami uri. 
lya nami bi pdaai pnspngan ni pstuy nami paah qnnagih. | 
BALAY BI. 

* Drahaw Su bi Stmaun, glaani bi pdhliq mnan ni psbraiq ddaun saw sayang, ddhuq 

* Nami biyax, dniyagan Su ana bitaq knuwan, lmalaw qnqihan ni ana manu 
pnluwaan babaw dxgal; smiyah nami balay sntmaan ni iyahan Stmaun nami, YISO 
KRISTO. 

十 Isu ka balay bi pusu mpklawa, nNisu kana ka biyax ni dahu ana bitaq knuwan. 

* Stmaun nami Yiso Kristo, nkari Su bi nanak sngkulan Su: hichi bgay Mu munan 
ka smbliqan Mu; pspadaw Mu munan ka smbliqan Mu ,msa Su; iya skuuy 
Inglungan mita qnnaqih nami; qtai bi kntmaan gnluban Su ni plgani snruwaan Su 
nanak, pskingal ni psbraiq Hiyaan, Isu bi ka Pusu kmlawa ana bitaq knuwan. 





VE 


G 
Psbliga ta 
x Kmspuun mu bi munan ka kmbliqan Stmaun ta. 
+ Pasi suupu bi qsahul su uri. 
* Sayang o psblaiya ta qnquan ni psbliqa ta. 
UYAS PSBLAIQ 
* Kmpstama ta, Hiyi tngmahan Dara Stmaun ta Yiso Kristo ska nii, pkuudus tnan 
ana bitaq knuwan. 
Mirit pnawda Utux Baraw, maapa qnnaqih nbabaw dxgal, glaani nami. 
Mirit pnawda Utux Baraw, maapa qnnaqih nbabaw dxgal, glaani nami. 
Mirit pnawda Utux Baraw, maapa gnnagih nbabaw dxgal, khuwayi nami kmbliqan 
Su. 
* Yiso Kristo,Stmaun mu, Lagi muudus Utux Baraw, snkingal Su bi Inglungan 
Tama ni knSuyang Biyax, mnda hnqilan Su ppkuudus kana mtqiri, pdaani suyang 
Hiyi ni Dara Su nii, plhlah kana qnqihan ni qnlqihan mu; smkul ku bi uri kdjiyax; 
kana ka sndhgan Su kari, aji mu taalax Sunan da. 
MANGAL TA HIYI KRISTO 
* Nii ka Mirit pnawda Pusu bi dnuwy Utux Daraw. 
Nii ka maapa gnnagih nbabaw dxgal, 
Balay bi mblaiq ka mtgxal Stmaun mkan. 
十 Stmaun, ungat ku bi blihan ka yaku, siqa bi ka yahan Su qsahul mu; ana wana 
kingal bi kari Su, kasi ku kdhliq da. 
* Hiyi Kristo. 
+ Balay bi. 
BABAW MNKAN HIYI 
* Dluna ta... Kana dnlunan nii, spawda ta Hangan Stmaun ta Yiso Kristo. 
+ Balay bi. 
NHDAAN HMADUL 
* Kmspuun mu bi munan ka Stmaun ta. 
+ Pasi suupu bi gsahul su uri. 
* Pasi smblaiq munan ka Utux Baraw mduwy kana biyax + Tama ni Laqi ni Suyang 
Biyax. 
+ Balay bi. 
* Bitaq hini ka hadul sayang. 
+ Sghuwaya ta Tuxan Baraw. 

1. PATAS ISAIYA (63, 16b-17. 19b. - 64,2b-7} 


Utux Tnpusul Isu ka Tama namil Stmaun mptutuy mnan paah hnqilan : kika 
hangan Su. Hmuya Su ini qrahang nami mksiisil knthiyak elug Su ni mklay ka 
qsahul nami bitaq nami ini kiisug Sunan dhug? Brahaw Su bi: iyah duri asaw 
gnaalu Su lqlaqi ni asaw mpskuxul hnichi Su dnuy kngkingal kningan 
saejiq .Asi Su hgriq karat ni paah baraw miyah o, mngiglug qduliq brah Su ka 
kana dgiyaq. Nii o aji qmbhangan saejiq paah sbiyaw ni aji qmbhangan bilat 
paah sbiyaw, ruway na do aji qntaan dawriq paah sbiyaw, rahuq na Isu : ungat 
ka Utux mdka saw kiya qmlahang saejiq sntama Hiyaan. Isu o miyah Su 
smtrung kana ka mslagu Inglungan ni wada Su msaang asaw qnnaqih 
qnaepah nami, yaasa paah prnjingan mdimut bi muda elug Su. Kika mdka bi 
mluchiq saejiq ka yami kana ni ana malu ndaan Qnaepah nami siida o, ida 
mdka saw mluchiq gaeliq. Mdka saw mdngu rnabaw qhuni mntuching nami 
kana ni sbghulun rngatun qnnaqih. Siida o ini pspung Hangan Su ni ungat bi 
ka mtutuy sntama Sunan; yaasa lining Su dqras ni qnada Su mtuching nami 
qnnaqih. Kiya ni Stmaun! Ana mshaya, lsu ka Tama nami; wana Slaq ka yami : 
Isu ka smnalu mnan ni pmbgaan Su smnalu mnan kana. 


MI -zZ 


2. PATAS PAOLO PNATAS NA MKKORINTO PNLAALAY 1,3-9 


Mnsuwayi, knsuupu bi munan ka Gnaalu ni pnsblaiyan mpawda Utux Tnpusu 

Tama ta ni Stmaun ta Yiso Kristo. Yaku o, ini ku pstuq smghuway Tuxan Baraw 

asaw bniqan Na munan gnaalu Na ska Yiso Kristo. Yaasa mnda Hiyaan 
htngayan namu kana dnuy qmbliqan kari ni qmbliqan knkilaan. 

Kiya ni murug knklayan pnskraya Kristo mghiyi ska namu. Kika yamu uri, uhay 
ini tuku gnaalu asaw psmiyan namu tnqtaan Yiso Kristo Stmaun ta.lda mpklay 
munan ka Kristo; ktduwa namu ini kiisug jiyax iyahan Yiso Kristo siida. Mtduwa 
bi stmaan Utux Baraw ka pnlawa Na munan ni pskingal tnan kana psuupu 
Suyang bi Laqi Na Yiso Kristo Stmaun ta. 

8 SUYANG BI KARI KRISTO SNRU MARKO (13, 33-37) 
Rmngaw Tnegsaan Niya quri iyahan Na ka Yiso:” tqlahang hali ka 
yamu,kaiyaw bil Yaasa aji namu klaun ka jiyax iyahan Niya. Mdka saw kingal 
saejiq musa tuhuy thiyaq, musa siida o shichi dquli niya qmiahang sapah na, 
saasu na kingal hiyi pndungus dha ni rngagan na ka mpklawa Ihngun: kdimut 
qmlahang. Saw kiya yamu uri: kaiyaw bil Yaasa ini namu klaun knuwan ka 
lyahan tnsapah! Yaa gbiyan hug? Yaa ska rabi hug? Yaa qnqgu ludux aji uri o 
smkaw hug? Ini nami klai. Kari Mu munan nii o: kaiyaw bi kana namu! 

1. PATAS ISATYA (40, 1-5. 9-11) 1 
Yamu o, sbiyahi psqaras lqlaqi Mu” msa rmngaw ka Stmaun, ' Rngagi bi 
qsahul Yirusaling, plhlaa pqbahang dhiyaan pqhdug qnqilan dha. Yaasa ana 
manu qnnaqih dha o, wada ngalun baga Stmaun ka pnpsalan dha.' Niqan ka 
kingal Intadan quwaq rmngaw:” Yamu o, psrmali bi ska taedus elug Stmaun ni 
psbalay kingal elug ska bbuyu asaw Utux ta Tnpusu, Kana ayug o pthngayi 
hmiri; kana pnpung dgiyaq o klichi. Kana mbqru dxgal o, psblayi. Kana 
mshulus o, psbraenux. Miyah mtqita dahu Stmaun siida, mqita rdax Na ka 
kana saejiq. Nkari Stmaun ka nii. Mgarang qrasun mkSiyung, nkala babaw 
dgiyaq, muway qrasun Yirusaling, pmbaraw mjiras, iya kiisug tkklay mlawa 
rmngaw alang Yuda : tai nii ka Utux Baraw namu. Maadas biyax dahu ka Utux 
Baraw ni mawda baga Niya dmgiyal. Blihan ddgiyal o, msuupu Stmaun ni 
mpuwaela brah Niya. Hiya o, mdka saw mtabug saejiqun mlawah tmabug mirit 
Na nanak. Baga Na bi nanak ka mpsiili wawa mirit hana mtuching ni smlun Na 
brah Niya psuhul madas puunux bubu mirit." 


ME تح‎ 

2. [PATAS PITRO TGDHA (3, 8-14) 

Kana sgaalu mu, iya shngi ka kingal nii. Qnita Utux Baraw ga, kingal jiyax o 

mdka maxal kbukuy hngkawas ni maxal kbukuy hngkawas o mdka kingal jiyax. 
"Ma ptraraw sndhgan na ka Stmaun' msa ka duma saejiq. Ini ptraraw sndhgan, 
knrmun balay munan. Yaasa mha pkngatun ka ana kingal saejiq o aji 
Inglungan Na. Lnglungan Na o ddhuq priyux Inglungan kana. Kiya ni jiyax Utux 
Baraw o mpaksaw mpgaeguy miyah. Jiyax sida o mptguhuy paru hnang 
mpkuungat ka karat ni psqsiyaun kntlxan ka kana rdax snalu ga baraw ni , 
mpqhdu sqama ka dxgal ni kana qnaepah ska na hiya. 

Mha ptbguun psqama ka kana saw nii do psmiyah namu ni ptgaaguh namu 
jyax Utux Baraw siida asi ka mha qhnu knsiyangan ni kmstUtux Baraw ka 
kndsan namu hug? Yaasa jiyax nii o ptbguun psqama ka karat ni kntixan ka 
kana rdax snalu ga baraw. Kiya ka kiya ni ita o murug ta sndhgan Utux Baraw 
psmiyah ta bgurah karat ni bgurah dxgal. Ga hiya kjiyax ka mneslagu 
Inglungan. Kana mnsuwayi mu, manu saw kiya ni yaasa psmiyah namu kana 


nii o kdlmut saw namu mha taun Utux Baraw ungat rabang ruchiq ni ungat 
tgruan ni ga msblayiq. 

. SUYANG BI KARI KRISTO SNRU MARKO (1. 1-8 
Prjingan Suyang bi Kari Yiso Kristo Lagi Utux Tnpusu. Murug npatas Isaiya 
sbiyaw:" Kaway binaw,piyahun Mu brah su ka Snkgkulan Mu; hiya o mpsramal 
elug Su. Niqan Intadan Kari kska tadus, ga mlawa: psrmali ka elug Stmaun, 
pslagu bi ddaun Niya." 

Mptqita ska tadus siida ka Yohani mpsuyiq asiya, gmarang kingal pnskliyan 
asiya, ppriyux Inglungan, ppsruwa qnnagih, Mntutuy ni mnsa hiyaan saejiq 
pnaah kana mkYodaiya ni alang Yirusaling: pplinlah qnnaqih dha ni musa 
yayung Yurudang hiya. Mlukus qragil kaching bukuh ka Yohani ni hmabuk 
qraqil; uqun na o : qtali ni biyuq walu bbuyu. 

Kari na o: *Mmaah bukuy mu ka Hiya o, mgkala knan biyax Niya. Yaku o, ana 
Ihlah negul ramil Na, aji mu dhqun. Yaku o wana qsiya nanak ka snuyiq ku 
munan. Hiya o, mpawda Knsuyang Biyax ka ssuyiq Na munan." 


MAN IZ 
1. PATAS ISAIYA (61. 1-2a, 10-11) 

Saw nii nkari na ka gnaegan Stmaun: Biyax Utux Tnpusu miyah ska qbubul mu. 
Yaasa Utux Tnpusu Imnisuh qaru knan ni smnkagul knan musa pqbahang 
qgrasun qrinut saejiqun, mpkhuway qsahul pntrmu ni mptlawah saejiq hnmuk. 
Smnkagul knan ka Hiya duri o ggarang mu: dhuq ka hngkawas ghuwayan. 
Mnda Stmaun ka paru bi qrasun mu ni mnda Utux Baraw tggrig mqaras ka 
qsahul mu; yaasa plukus knan lukus gnaalu mpstutuy ka Hiya ni hmiraw knan 
kksuyang ndaan pnsbaraw; ktduwa mu mdka saw kmbubu ka risaw pstrngun 
ni smilu giji wauwa pstrngun. Yaasa saw smuwagit dxgal ni hmru qmpaehan ka 
ghap, mdka saw kiya brah saejiq mtqiri ka Utux Tnpusu ni pnaelu tndhuan. 


B. PATAS PAOLO PNATAS NA MKTESALONI PNLAALAY (5. 16-24) 


Mnsuwayi,qqaras kdjiyax ka yamu! Iya pstuq dmulun Stmaun. Ana manu o 
sqrasi bi uri, nii ka Inglungan Utux Baraw ska Yiso Kristo munan. lya kphing 
gnaalu Utux ni iya psbaraw mita dmpuwaela kari. Kana ana manu o, plugi 
balay ka malu, nqnagih na o rragi. Utux Tnpusu mduwy kana smblayan, Hiya 
bi nanak mpttuku mpkmalu munan; saw mha pdhliq munan ni Inglungan namu 
ni utux namu ni qbubul namu ana bitaq miyah siida ka Stmaun ta Yiso Kristo. 
Blbalay bi mtduwa stmaan ka Utux Tnpusu mnlawa munan, Hiya bi nanak ka 
mqaepah saw nii. 

3. SUYANG BI KARI KRISTO SNRU YOHANI (1. 6-8, 19-28 
Niqan ka kingal saejiq sngkulan Utux Baraw : hangan na o Yohani, Miyah 
asaw pskraya ka saejiq nii, ppgkla na Rdax ni pawda hiyaan ssnhiyi kana 
saejiq. Hiya o uhay Rdax balay ka hiya, wana pgkla Rdax ka da. Nii ka pngkla 
Yohani. Sida o saiyah mpgalup ni mkLewi ka saejiq Yudaya paah Yirusaling 
musa smiling hiyaan :'ima ka isu hug?'.Asi plhlah rmngaw, ini ling ka 
Yohani:'uhay ku Kristo ka yaku'msa. Smiling duri ka dhiya:' saw kiya do ima ka 
isu hug? lliya hug?" “Aji ku Iliya' msa. ‘ima da? aji su paru mpuwaela kari hug?' 
'Aji' msa smiyuk ka hiya. 
lyux bi smiling ka dhiya:' lya bi shaya, ima su ka isu dhug? Tgsai nami dnduma 
nami musa smnru smnkagul mnan. Nduwa bi rmngaw : ima sun su bi ka isu 
dhug' Smiyuk ka hiya : Yaku o, Intadan kari mplawa kska tadus; pslguy ka elug 
Stmaun saw bi nkari Isaiya sbiyaw.' 
Tai ka ska saejiq nii o, ida mkParisay ka dnduma ni iyux smiling hiyaan 
duri :'nasi uhay su Kristo, uhay su Iliya, uhay su pusu mpuwaela kari uri o, 
hmuya su smuyiq qsiya saejiqun hug?' Smiyiuk rmngaw dhiyaan ka Yohani:' 
Smuyiq qsiya nanak ka yaku. Balay bi niqan kingal Hiyi kska namu ka ini namu 
klai. Hiya o, ana miyah bukuy mu, balay bi pnlaalay ka Hiya. Yaku o Ihlah ngul 
ramil Niya, aji ku tduwa. 
Ndaan ka nii o, alang Bitaniya, sipaw yayung Yurudang snuyiqan qsiya Yohani. 














NEU PAZ 
1. PATAS SAMUILO Il (7. 1-5, 8b-11, 16) 

Sida o, ana ini slhbun mniq sapah na ka Dabidi. Yaasa muway hiyaan 
pntblayan, aji psihbun ni aji iyah kmlmux pais mtqiri. Asi rngaw Natang 
mpsramal kari ka pusu mpklawa:" Tai! Mniq ku sapah smnaalu pusu qhuni qurit 
ni Suyang bi Kulu pnsdhgan Utux Baraw o, mniq kska kawbu." Smiyuk 
rmngaw ka Natang:” Pksaw bi Inglungan su, pskraya kana, yaasa msuupu 
sunan ka Stmaun.” Rmngaw rabi siida Natang ka Utux Baraw:" Saani 
pqbahang Dabidi laqi mu,msa rmngaw ka Utux Baraw: mphiyug saku kingal 
sapah nniqun Mu hug? Yaku ka gmnaaw sunan paalah mtabug, malah tmabig 
mirit, ngalun misu mdudul saejiq Isarilo. Ana su musa inu, ptguhuy Ku sunan, 
pdaun Mu brah su mhing kana pais su. Pniqun misu hagan saw paru bi saejiq 
tnhnganan babaw dugal, Mpaniq Ku lagi Mu Israilo, kingal dxgal mhuma 
dhiyaan tpusu dha mniq hiya. Aji pmpusal mdka saw sbiyaw tnlailan nqnagih 

saejiq ka Iglaqi Mu Israilo mdka saw. 000 

MEUS) 四 乙 
Jiyax pnhiyug Mu pusu mpsgaaw mpdudul lalaqi Mu Israilo siida. Mbuay Ku 
dhiyaan pnsblayan, aji pluaun pais. Rmngaw sunan duri ka Stmaun: mphiyug 
sapah asaw sunan ka Hiya. Sapah ni kklawa su o, maniq brah Mu ana bitaq 
knuwan ni kklawa su uri o, mpkklay mpshijil ana bitaq knuwan . 





2. PATAS PAOLO PNATAS NA MKROMA (16. 25-27) 


Nutux Tnpusu kana ka dahu! Niqan biyax pklay munan ka Hiya, ptduwa 
munan murug bi suyang kari gmarang mu ni kana tngisa Yiso Kristo Suyang 
Kari; kluyun nii o, pnaah sbiyaw kika tngliing ni mpqita sayang da. Mnda nkari 
muudus ungat nhdaan Utux Baraw ni mnda patas dmpuwaela kari, ga spokila 
kana saejiq mtqiri ka kluyun nii, ktduwa murug bi snhiyan. Pawda Yiso Kristo 
tndhanun ana bitaq knuwan ka Utux Tnpusu: Hiya o kingal bi knklaan.Aming!. 


B. SUYANG BI KARI KRISTO SNRU LUKA (1. 26-28) 


Jiyax na sida, sngkgulan Tama hangan na Gabriel mnsa Nasart alang Galiliya, 
musa mita kingal wauwa sndngiyan Yosiho, lutut Dabidi ni Mariya hangan na 
wauwa. Mtmay sapah ka sngkgulan Tama do, rmngaw hiyaan:” kndamat ku bi 
sunan, thngayan su bi Gnaalu ni msuupu bi sunan ka Stmaun ta.” Mbahang ka 
hiya o asi nkluwy Inglung iya bi manu ka elug na nii. “Mariya iya bi sIhbun, msa 
ka sngkgulan Tama, kuxul su bi Utux Baraw ka isu. Mpshjil su ni mgdulu su 
kingal lagi snaw,pthangayun su Yisu. Mpkparu bi ka Hiya, balay bi ngalun dha 
laqi ungat pghlaan; mpttama Hiyaan tntmaan rudan na Dabidi ka Stmaun ta 
Utux Baraw. Mklahang ddYakobo ungat nhdaan ana bitaq knuwan." 

*Huya mu ksun ka ini ku kila snaw" msa ka Mariya. “Aji, msa ka sngkgulan 
Tama , tmayun su knSuyang Biyax ungat pgklaan ka mplungut sunan, kika 
mgdulu su laqi, balay bi ungat pgklaan knsuyang, mpalagi Utux Baraw. Tai ka 
lutut su Irisabit, ana msrudan ida Ingutan da, ana dha ksun kdngaan o, mataru 
idas sayang ka hnjilan na da! Ungat bi ka ini tnklai ka Utux Baraw." “Saw kiya 
do, msa ka Mariya, hmut ka ayung Stmaun ka yaku, pksaw ku nanak saw nkari 
su". Kiya ni wada ka sngkgulan Tama da. 

Stmaun Baraw o pntalahang Na ka lalaqi nduwa bi qmbahang kari tama ni 
pnkari Na uri ka elug ddaun dbubu quri kmlawa laqi dha.Smparu kiisug tmaan 
na ka saejiq o kika pdhuq prilih ruchiq na ni ktduwa na qmada qnnagih.Ana 
ima o spruun na bi ka bubu na, saw bi gmutu pusu dmuwy.Smaru miisug 
tmaan na ka saejiq o ngalun na paru qmbliqan asaw Iglagi na ni dmulun 
Tmaan Baraw siida ka hiya,ida mangal huway.Smparu bi ni thiyi tmaan na ka 
saejiq o kika sbiyaxun na uri ka bubu na. 

Laqi mu,msrudan ka tama su siida,asi su dmayaw hiyaan, saw ka muudus na 
babaw dugal ini pqnaqih kukul na.nasi mauwit ka kngkla Inglungan na,asi su 
smruwa; iya sbilaq qmita hiyaan, ana mbiyax bi ka isu, yaasa gnlaan su ka 
tama su,ini bi shngiyun ana bitaq knuwan. Duri o nasi su smruwa pntquwan 


bubu, ida su ngalun sniyuk ni smblaiyq sapah su ka knslagu Inglungan Utux 
Baraw. 


WEN WANI 乙 年 


2. PATAS PAOLO PNATAS NA MKKOLOSAY (3: 12-21) 
Mnsuwayi, yamu o gnaegan Utux Baraw ni saw sgaalu Na tnegsaan, saw kiya 
ni asi namu ka kkhmut Inglungan,psbrinah, psbilaq, mgsaesu ni paru 
Inglungan; asi namu ka mddayaw. Nasi niqan pnttquwan kska namu o asi 
pssruwa.Wada smruwa munan ka Kristoksaw kiya ka yamu uri. Iyuk bi 
pggaalu ka babaw kana ana manu, yaasa gnaalu o habuk pttuku kana. Duri o 
pklaway qsahul namu msblaiyq pnaah Kristo. Ida Utux Baraw ka gnaegan Na 
munan ni mlawa munan pskingal qbubul, saw kiya ni qrasi bi Hiyaan. 

Pusu bi duri o gnlaan, yaasa gnaalu o gnluban bi kana gaya, saw ka ksun ka 
habuk pttuku kana.Pdudul bi qsahul namu ka pnsblaiyan Kristo,aangal namu 
saw ni ka splawa Na munan ni pskingal munan;kiya uri ni sghuway bi Tuxan 
Baraw ka yamu.Pttama bi qsahul namu ka kari Kristo ni uda kana kngkla 
nduwa bi mttgisa ni mddudug;daani uri uyas pnaelu ni uyas tndhuan ni uyas 
sqrasan, sghuwaani bi paah qsahul muyas Tuxan Baraw.Kiya ni ana manu 
ddaun namu,ana kari, ana qpahun uri pdaani bi Hangan Stmaun ta Yiso ni uda 
bi Hiyaan smghuway Tuxan Baraw Suyang Tama ta. 

Kiykuyuh, thiyi snagan namu. Saw nii o ida elug ddaun dsnhiyi Stmaun ta 
Baraw. Dsnaw, glaani kuyuh namu ni iya tlaqil dhiyaan. Lalaqi, thiyi ka tama ni 
bubu namu quri ana manu. Nii o ddngusun namu ni qrasun bi Utux Baraw. 
Dtama ni dbubu, iya pskii pksaang ka Iglagi namu aaji kkauwit Inglungan dha. 

8. SUYANG BI KARI KRISTO SNRU LUKA (2: 22, 39-40) 


Dhuq jiyax pkangatan ruchiq dha, murug nkari Mosi, Mariya ni Yosiho madas 


laqi Yirusaling pspadaw dha Tuxan Baraw. 


Mnhdu bi muda pngiyaan Stmaun ka rudan musa duri Galiliya, alang dha 
Nasarit, Tai ka laqi o mrana kndkilan na hiyi ni knklaan na Inglungan msuupu bi 


hiyaan huway Utux Baraw. 


PRI 主 受洗 HE 


1. PATAS ISAIYA (42: 1-4,6-7) 


Saw nii kari Na ka Stmaun Baraw: tail Mqaepah Knan o ida Mu jiyagun, yaasa 
gnaegan Mu ni qrasun Mu ka hiya; pthngayun Mu gnaalu babaw qbubul na ni 
mpqbahang balay bi elug mslagu ka saejiq mtqiri ka hiya. Ini tjiras ka hiya ni ini 
ln rmngaw, aji bi qmbhangan alang hiya ka Intadan quwaq niya. Pngluqih 
bhngil o ini na grmi, mauwit lanaq o ini na kphngi. Mtpusu bi gmalang balay bi 
elug ka hiya. Aji mpaydang sntmaan na bitaq tpusu bi babaw dxgal ka 
mneslagu uuda; yaasa tmaga bi tngsa niya ka kana txtaxa dxgal. 
Rmngaw Saw nii ka Stmaun mu Utux Baraw;" Yaku ka Pusu bi Stmaun! Murug 
9 Inglungan Mu mnlawa Ku Sunan. Ida misu psjilun ni qlhangun; phiyugun 
msu asaw smdhug kari quri saejiq nbabaw dxgal ni mprdax kana kluwaan ka 
isu ni mptrawah dawliq mnaetung ni mplatat paah k 
maita rdax ka saejiq gaga kska mnkuung. 








ulu ka saejiq hnmuk ni 

受洗 日 已 二 
Rmngaw ka Pitro siida:"Balay bi klaun mu sayang; ini psaanak mita saejiq ka 
Utux Baraw. Kiya ni kska kana kalengan saejiq o ana ima ka thmuku miisug 
Tuxan Baraw ni mslagu bi ndaan na o qrasun Na. Utux Baraw o pndsan Na 
ka Yiso Kristo, Pusu Stmaun kana ana manu, gmarang kari psblaiyq Inglungan 
Saejiq; saw ksun ka kari nii o wada plaalay pgkla lqlaqi Israilo ka Utux Baraw. 
Ida namu klaun ka suyang ndaan babaw gmarang kari guri pnskraya psuiyq 
asiya ka Yohani do prajing dugal Galiliya sgarang kana mtairi Yodaiya ka kari 
nii: kiya Utux Baraw ga suiyqan Na ka Suyang Gnaalu ni thngayan Na brax ka 
Yiso mkNasari; Hiya o ana inu saan Na qmaepah malu ni pkmalu kana ga 
pnitan utux nagih, yaasa msuupu bi Hiyaan ka Utux Baraw. 


8 SUYANG BI KARI KRISTO SNRU MARKO (t: 7-11) 


Rmngaw Yohani msuyiq asiya :” Nii bukuy mu miyah ka Hiya ni mgkala knan 

ka biyax Niya. Yaku o, ana Ihlah ngul ramil Na o ini ku sqaun. 

Yaku o, wana gsiya ka nsuyiq mu munan. Hiya o, mpawda Knsuyang Biyax ka 

ssuyiq Na munan. " Jiyax bi siida ka Yiso, pnaah Nasarit, alang Galiliya, miyah 
ppsuyiq qsiya Yohanian yayung Yordang hiya. 

Pida bi paah qsiya mnkala siida ka Yiso, mtlawah ka karat da ni miyah ttalil 
babaw Hiyaan ka Suyang Biyax Utux, saw bi hnigan biutux taan Na. “Isu 
sgaalu Mu bi lagi, kukul miSu balay” msa bhangan ka Intadan kari kndadah 
karat. 








Dans l'eau du CJ oundain 
où se plongent les hommes 
l'enuogi de Dieu 
reçoit la consécration nogale . 

四 句 期 第 一 主 日 乙 年 
fl. PATAS SMNLAAN (9: 8-15) 

Jiyax siida o rmngaw Utux Baraw guri Nowa ni lglaqi niya: Tai! Sayang o Yaku, 
Stmaun namu, suupu kana yamu ni Iqlaqi namu mnbalah mphiyug Ku kingal 
sndhgan:kiya o asaw kana msuupu munan mnuudus babaw dxgal, ana qbhni 
mpskaya, ana tnbgan, ana samat bbuyu ni kana msuupu munan mlatat paah 
asu ga muudus o phiyugun Mu ka sndhgan nii: paah sayang o aji Ku pmpusal 
mpkhing ka kana ana manu muudus mnda saw nii paru Ingsux babaw dxgal. 
Rmngaw duri ka Utux Baraw;" Wada Mu pnhiyug sndhgan suupu munan ni 
kana snalu o "nii ka pnskraya ana bitaq knuwan ': pniqun Mu kska rulung ka 
hakaw utux: muubung babaw dxgal ka rulung siida o maita paah ska rulung 
ka hakaw utux, kasi Ku Inglung sndhgan Mu suupu munan ni kana knlangan 


muudus babaw dxgal; saw kiya do aji pmpusal mnda paru asiya psingsux 
pkuungat ka ana manu mnuudus. 


e PATAS PITRO PNLAALAY (3: 18-22) 
Mnsuwayi, Kristo o mnda pxal balay mhugil asaw naqih saejiq, saw nii o 
mslagu bi Inglungan saejiq prilih nagih saejiq ka wada shuqil asaw tnan ddsun 
taNa brah Tuxan Baraw.Kristo o ana phailun ka qbubul Na, ida mnblih muudus 
balay ka utux Na; saw kiya do mnda utux Niya ka musa gmarang kari quri 
duutux ga shmuk mnkuung. Dhiya ksun nii o kika saejiq wada ini thiyi sbiyaw, 
pelug Nowa smnaalu asu siida; ana mntmay asu mnda qsiya wada pkdusun 
siida o aji hbaraw, maspat hiyi nanak. 
Saw nii qsiya o pndka pnskraya smuyiq suyang qsiya pstutuy munan sayang 
mnda kndsan ni mblihan muudus Yiso Kristo.Mnda psuyiq asiya ksun o aji 
pkaangal luchiq hiyiida mgspung kingal knmalu qsahul smdhug ta Tuxan 
Baraw. Wada talaengan baraw ttama narat Utux Baraw ka Kristo ni mnduwa bi 
Hiyaan ka kana sngkgulan Tama ni kana dduwy pusu biyax. 








2. SUYANG BI KARI KRISTO SNRU MARKO (1: 12-15) 
Babaw pnsuyiq qsiya ka Yiso o jilun knSuyang Biyax ni musa tadus braenux. 
Mkspatul jiyax nniqan Na hiya ni muda pnspngun Akuma. Msuupu ssamat 
mniq hiya ka Yiso ni miyah smblaiyq Hiyaan ka sngkgulan Tama. 
Hichi do babaw wada qlapun ka Yohani o musa Galiliya ka Yiso ni gmalang 
suyang kari Utux Baraw. Saw nii ka mngaw Na:" gisu dhuq ka jiyax da! Pdaling 
ka kluwaan Utux Baraw! Priyuxi Inglungan namu ni asi snhiyi malu kari”. 


ta 

四 名 期 第 二 主 日 ZE 
1. PATAS SMNLAAN (22: 1-2, 9a, 10-13, 15-18) 
Pida bi rmngaw pspung Abraham siida ka Utux Tnpusu:" Abrahaml 
Abaham!'msa mlawa ka Utux Baraw. "Nii ku hini” msa ka Abraham. Rmngaw 
ka Utux Baraw:"Adas tmblhan su bi lagi saw sgaalu bi Isako ni usa dugal 
Moriya: babaw kingal dgiyaq tniyu Mu sunan hiya o ngali asaw snapuh bqani 
Knan ka laqi su" sun Na. 
Dhuq dgiyaq tniyu Utux Baraw ka dhiya do asi smalu kingal hdulan ka 
Abraham ni psaun na qhuni babaw niya.Thichi do hmklaw baga mangal yayu 
ka Abraham ppsramal na pspadaw pphugil lagi niya siida o asi elug tjiras paah 
baraw ka kingal sngkgulan Tama:"Abraham! Abraham!" *Nii ku hini* msa ka 
hiya. Rmngaw sngkgulan paah baraw :"lya pmbaga Igian sul Iya bi pqlugih 
hiyaan! Klaun mu balay sayang ka pnaah bi qsahul su thmukuun Tuxan Baraw 
ni sntama bi Hiyaan, yaasa ini su klawah kingal bi lagi su pnkriyan Knan." 
Pawda dawliq ptqiri hiya ka Abraham ni qmita kingal baras mirit gaga pqaya 
qhuni ni pkpakaw ka urung na; asi qmlap mirit nii ka Abraham pprilih na kingal 
laqi niya psqama saw smapuh Tuxan. 
Mpaah baraw mlawa duri Abraham ka sngkgulan Tama:"pawda knan smpusu 
kari mu ida nkari bi Stmaun Baraw, yaasa saw nii ka ndaan su ni ini su klwahi 
muway Knan ka kingal bi laqi su, kiya do mnda hangan Mu smdhug sunan 
pnsblaiyq sunan ni lqlaqi su mnbalah pdkaun Mu saw bi knhbrangan pngrah 
karat ni saw bnaqig gsilung. Lqlaqi nii o mpdgiyal kana pais ni mpawda laqi su 
mnbalah ida Ku mpsblaiyq ka kana kluwaan nbabaw dxgal mpaysa Knan; 
yaasa mnduwa su ni murug bi kari Mu ka isu." 


2. PATAS PAOLO PNATAS NA MKROMA( 8:31 -34) 


Mnsuwayi, nasi tuhuy tnan ka Utux Baraw o ima ka mpdhuq makux tnan hug? 
Ini klawah Laqi Na ka Utux Baraw, rinah ni wada Na sbuway Hiyaan pphailun 
asaw kana ita. Saw kiya do spuun Na maa ini tduwa muway kana ana manu 
tnan uri hug? 

Ima ka mtduwa smqdug saejiq gnaegan Utux Baraw hug? Yaa bi mpksuyang 
dhiyaan ka Utux Baraw nanak dhug? Ima ka mtduwa maangal niqan ruchiq 
dhiyaan hug? Yaa Yiso Kristo hug? Hiya o wada mhugil asaw dhiyaan, aji 
wana haya, wana mnblih muudus paah hnqilan ni ga ttama narat Utux Baraw 
ni gmnaalu tnan ini pstuq dmulun Tmaan ka Kristo. 





DDDI 


E 
ca 
ca 

B. SUYANG BI KARI KRISTO SNAU MARKO (8: 2-10) 

Jiyax na siida o mnadas Na Pitro ni Yakobo ni suwayi na Yohani:wada suupu 
dhiyaan nanak mnsa isil babaw dgiyaq ka Yiso ni wada Na kmpriyux hnigan 
Na brah dha.Lukus Niya o taliwaq kmbhgayan; ungat ana ima hmrinas smlaan 
saw nii kmbhgayan.Mnqita dhiyaan ka liya ni Mosi mprngaw Yiso.Asi mgaw 
Yisoan ka Pitro:"Mtgisal Mniq hini malu balay. Smlaa nami tri kuwbu, nNiso ka 
kingal, nMosi ka kingal, nlliya ka kingal”.Balay bi o, yaa manu ka srngaw Pitro, 
ini na klai, yaasa paru bi tssisug ka dhiya da. Asi elug miyah ka Imhang rulung 
muubung dhiyaan ni spaah kska rulung smriyug kingal Intadan kari:"Nii ka 
Suyang bi Laqi Mu, sgaalu Mu balay, qbhangi Hiyaan ka yamu." Ana asi 
mprigaw dawriq mita mtqiri ka dhiya; ungat ana ima, wana Yiso nanak. 

Babaw na siida do tnabuy dha dgiyaq o,mlut kari dhiyaan ka Yiso;"lya bi 
Pgklaani ana ima ka qntaan namu sayang, bitaq mnblih muudus pnaah kska 
mnhugil ka Lagi Saejiq". Nduwa bi kari nii ka dhiya. Kiya ni mluulung kari 
dhiya:' gmblih muudus pnaah mnhuqil, msa, manu bi ka kiya hug?" mkksa 

mssiling. 

Jiyax siida o saw nii ka nkari Utux Tnpusu mgagan Na ka MOSI:"Yaku o 
STMAUN Baraw, Utux su TNPUSU,dmndudul Ku platat sunan pnaah dxgal 
IJIPTO pnsqlian. Isu o rahuq Knan o iya thmuku utux isil! Iya khmut mangal 
Hangan Utux TNPUSU STMAUN Su Baraw, yaasa kmhmut dmuwy Hangan 
Na ka ana ima o ida mpsahug hiyaan ka STMAUN Baraw. Duwy bi ka jiyax 
sngayan ni pksuyang jiyax nii. 

Sbligi bi ni sprui ka tama ni bubu su,ktduwa su mnsrudan muudus babaw dxgal 
muway sunan ka STMAUN su Utux Baraw. 

Iya phuqil saejiq! 

Iya bi sgsapat! 

lya bi gaeguy! 

lya bi ladug ni pqbling pgkla ka ana imal 

lya bi ksrabang Imglung! 


lya ksrabang Inglungan mangal sapah saejiq, aji uri o kuyuh na ni dquli na.aji 


uri o tnbgan na ni ana manu dnuwy na! Msa ka Utux Baraw. 


A 

2.PATAS PAOLO PNATAS NA MKKORINTO PNLAALAY (1: 22-25) 


Maysa pnskraya ssnhiyi KRISTO ka mkYUDAIYA, miying knklaan ka lluway 
saejiq GRISIYA. Kiya ni yami o gmarang nami dhiyaan ka YISO KRISTO saw 
bntaqan JIUJIKA ka KRISTO:elug nii o sqlbutan saejiq YUDAIYA ni ngalan 
mngraq saejiq isil; kiya ka kiya ni asaw pnlawa Utux Baraw ka saejiq ga,ana 
mkYUDAIYA ana mkGRISIYA uri, KRISTO o balay bi biyax Utux Tnpusu ni 
knklaan Niya; yaasa saw qngraq Utux Baraw ida mgkala bi knklaan saejiq ni 
saw knauwit Na o ida mgkala bi brax saejiq. 


CYTO PAA PN PBA TARI? == ei 
8.SUYANG BI KARI KRISTO SNRU YOHANI (2: 13-25) 


Pdaling ka jiyax PASKUWA,pngiyaan mkYUDAIYA siida,musa YIRUSALING 
ka YISO.Qntaan Na kska sapah thmukuan ka saejiq mpsbarig kaching ni mirit 
ni biutux ni dmpriyux pila ga tluung hiya uri. YISO o bnkiyan Na sbut ka gasil, 
asi liwaq mirit ni kaching ni pkluulus pila nmpriyux pila ni tmakuh tlangan dha. 
Kiya ni rngagan Na mpsbarig biutux:"Klagi bi kana ka nii. Sapah Tama Mu o, 
iya bi ngali sbrigan'sun Na. Tnegsaan Niya psbrinahun Imglung siida ka 
'kdrmutan sapah Su o,mlqun Knan' msa ka ga spatas. Kiya ni rmngaw YISOan 
ka mkYUDAIYA :"Saw nii qmpaehun Su o,manu ka pnskraya mnan hug?" 
Smiyuk dhiyaan ka YISO:"Rdagun namu ka sapah nii o, Yaku do, mktru ndaan 
Mu phiyug duri ka Yaku"msa. “Mspatul mataru hngkawas ka snlaan sapah nii 
ni Isu do, mktru ndaan Su phiyug duri hug" msa ka mkYUDAIYA. 
Kiya ni nkari YISO o, spaangal Na sapah thmukuan,rmngaw quri qbubul Niya 
nanak. Kika mnblih muudus kska mnhuqil ka YISO siida, gmtuq Imnglung nkari 
Na ka Tnegsaan Niya ni asi snhiyi Suyang bi kari Patas nii ni nkari YISO da. 
Pida mniq YIRUSALING jiyax sqrasun PASKUWA ka YISO siida,hbaraw bi 
saejiq ka mita kluwiyun ndaan Na ni snhiyi Hiyaan da. Kiya ni, YISO o, ini 
stama dhiyaan , yaasa klaun Na balay ka saejiq. Ungat bi ka sstama Na saejiq 
pgkila Hiyaan, yaasa klaun Na balay ka qsahul saejiq. 











FER: FNABRUAFBRBONA » 
3:8 ا 5) 51 2 قلطا‎ 61 BAM ٠ ر‎ (出 十 6) 

1. PATAS KDJIYAX NDAAN LQLAQI ISRAILO (il. 36: 14-16, 18-23) 


Pida SEDEKIYA pusu mdudul ISRAILO siida o kana mpdudul ni mpgalup ni 
saejiq tnaalang o nagih balay kana ni murug ndaan lluway saejiq mtqiri ni ini 
pnsbut suyang sapah Thmukuan Utux Baraw ka ga YIRUSALING, rinah 
muumal qngihan ni tbrinahan dha.Utux Baraw STMAUN Rdrudan knhalan dha 
o ida Imnglung bi kmlawa Iglaqi Na ni Suyang Sapah Thmukuan;ana mnlala 
sgkulan Na ka suyang saejiq musa smdhug dhiyaan,rinah pshulis saw nii 
sngkulan baraw ni ini pnsbut dmpuwaela kari ka dhiya,thichi o mssang balay 
ka Utux Baraw guri Iglaqi Na bitaq ungat bi ka pstuyan dha da. 
Hichl do miyah ka pais mkKALDIYA psqama sapah thmukuan ni gmlung 
qnalang YIRUSALING ni kana pusu sapah ni pusu dnuwy alang paru nii o 
wada dha smaeliq kana.Ini huqil npakan puching pais ka saejiq mnsngali siida 
o dsun dha BABILUNG kana ni maaquli nthulang BABILUNG ni lqlaqi niya, 
bitaq dmgiyal ka kluwaan PERSIYA. Ndaan saw nii o mksaw bi Intadan kari 
Utux Baraw mnda quwaq YIRIMIYA:"dxgal nii o mqqahul ni saw tadus 
mpsangay mpitu kmxalan hngkawas, bitaq qhduun prilih ka kana jiyax 
sngayan wada ini klahang ka saejiq na." 
Tgkingal hngkawas pida ngalan mpklawa PERSIYA ka CHIRO siida o Utux 
Baraw pawda quwaq YIRIMIYA mpuwaela kari,asaw maabalay kari STMAUN, 
dniyagan Na Inglungan CHIRO pusu mdudul kluwaan PERSIYA, ppatas ka 
kari ni gmarang kana mtqiri ka kari saw nii;"Pusu mdudul PERSIYA,CHIRO, 
pgkla saw nii,msa,Utux Tnpusu, STMAUN karat baraw o wada muway knan 
kana kluwaan babaw dxgal, sayang do rmngaw knan ssalu Mu kingal sapah 
Thmukuan asaw Hiyaan ka ga alang YIRUSALING, dxgal YUDA. Saw kiya do 
ana ima kska namu lqlaqi Na o asi usa hiya kana! Pasi knsuupu bi dhiyaan ka 
Utux Baraw STMAUN dha. 

E. PATAS PAOLO PNATAS NA MKIPISO (2: 4-10] 
Mnsuwayi,tayal kmpraan ka huway Utux Baraw,mpawda paru gnaalu Na ida 
mghuway tnan ka Utux Baraw ni wada taNa pspuun KRISTO pkuudus ana ta 
mnhuqil asaw qnquwan ta;saw ki do klaun kana ka mangal namu pnstuyan 
balay bi mnda huway Niya.Kiya ni Utux Baraw o wada taNa pspuun KRISTO 
pstutuy paah hnqilan ni ptluung tnan ga baraw suupu YISO KRISTO;saw kiya 
ni Utux Baraw ni Utux Baraw o mnda gnlaan Na tnan kska KRISTO YISO 
pgktaun Na ka saejiq mnbalah qmbligan huway Niya ana bitaq knuwan.Yaasa 
mangal namu pnstuyan ida pawda snhiyan ni pnaah huway.aji pnaah munan 

nanak. Uhay mnda malu qnaepah uri,bnegay Utux Baraw ka kiya, saw ki do aji 
findahu ana ima. Ita kana o ida Utux Baraw ka tmninun tnan ni mnda KRISTO 
YISO wada taNa smluun asaw Qqaepah ta malu; kiya o saw pnsramal Utux 
Baraw tnan ddaun ta qmaepah. 


Siida o rmngaw NIKODIMO ka YISO:" mdka bi saw MOSI pnqaya quyu 
pntaetu babaw qhuni kska tadus, Lagi Saejiq uri o, mpksaw kiya. Nii o asaw 
snhiyi Hiyaan ka ana ima o ida mpawda Hiyaan aangal na ungat pstqan 
kkdusan. Saw ni gnaalu Na mtqiri babaw dxgal ka Utux Tnpusu, bitaq Na 
sbuway ka kingal bi Lagi Na, aaji hhugil ana ima snhiyi Hiyaan, rinah aangal 
dha ungat pstqan kndusan. Yaasa Utux Tnpusu o, pniyah Na babaw dxgal ka 
Lagi Niya: uhay asaw psahug babaw dxgal, mpawda Hiyaan aangal pnstuyan. 
Ana ima ka snhiyi Hiyaan o, aji muda pshgan; ini snhiyi Hiyaan o nii: pnsahug 
nis yaasa dhiya o, ini snhiyi gahan tmblihan bi Laqi Na. Saw ni ka pshgan' ana 
mniyah babaw dxgal ka Rdax; Saejiq o, rinah smkuxul mnkuung mgkala Rdax, 
yaasa Maan dha o qnnagih. Balay bi ana ima ka managih o, qnliqu rdax ni ini 
iyah quri rdax aji ptuula ka ndaan dha. Kiya ni ana ima psihbun ndaan na ni 
mawda quri balay-bi o, mpsdaling rdax pqita ndaan na ptuku kska Utux 
Tnpusu. 
UA 第 五 主 日 ZE 
| h. PATAS YIRIMIYA (31: 31-34) 
Nkari bi STMAUN Baraw ka nii: Tai! Maah ka jiyax mpsdhug Ku bgulah sndhgan 
SUUPU Sapah ISRAILO ni sapah Yuda. Uhay Ku saw sbiyaw wada Mu jiyan 
baga platat dhiyaan pnaah IJIPTO siida ni babaw na wada Ku smdhug kari 
Suupu rdludan dha:ana Yaku Tnpusu dha o rnahun dha wada smaeliq ka 
pnsdhgan nii. Nkari bi STMAUN ta ka nii:'Dhuq ka jiyax do mpsdhug Ku bgulah 
re saw ni quri saejiq ISRAILO' gaya klawa Mu o pniqun Mu kska 
ki Biss ل‎ ppatas Mu bitaq gmlihu pusu qsahul dha ka sndhgan Mu. 
E e i Ku Tnpusu dha ni mpalaqi Mu ka dhiya.'Rmngaw duri ka Utux 
idw suwayi ana gtgut saejiq o ungat bi sstama ka ana ima maiyah 
tmgisa dhiyaan, msa asi klai ka STMAUN namu", Yaasa STMAUN Baraw 
nanak sbgay Na knklaan ka kana Saejiq ana tgbilaq ana tgparu ida mgkila 


Knan kana ni sruwaun M ji 
in u ka qnquwan dha ni aji Ku msku qnaihan dha da" 

B.PATAS PAOLO PNATAS NA MKHIBORO (5: 7-9) 

Mnsuwayil YISO KRISTO o,muudus ska hiyi Na babaw dxgal siida, tsrusuq bi 
ni tjiras mlawa ni dmulun Tuxan Tnpusu ka niqan biyax pstutuy Hiyaan pnaah 
hnqilan . Yaasa mnduwa bi Hiyaan mquri ana manu ka KRISTO o,ida wada Na 
qmbahang dnulun Niya ka Utux Tnpusu. Ana Laqi ka KRISTO o, mnda 
qnigilan,sruhay ppurug kari. Saw kiya ni pntquan Na ka Hiya do,ida mha Pusu 
ungat pstqan pnstuyan, mnaalu kana ka ppurug Hiyaan. 


B.SUYANG BI KARI KRISTO SNRU YOHANI (12: 20-33) 


Qrasan jiyax PASKUWA tthmukuan Utux Baraw kska saejiq nii o,nigan ka 
duma pnaah GRISIYA. Kska dhiya o,miyah ka duma brah HILIPO ka pnaah 
GALILIYA tnaalang BITSAIDA,ni dmulun hiyaan:"Mptgisa! Qnqita nami 
YISOan"msa.Kika HILIPO do mnsa pgkila ANDRIan. Asi usa pgkila YISOan ka 
dhiya da.Rmngaw ka YISO:"dhuq ka jiyax ngngalan knrdax Lagi 
Saejiq"msaBalay bi mprngaw Ku munan:* Kingal dmux mugi,babaw ptuching 
dxgal,nasi ini qhuqil sburaw o,ida na kingal balay.Kiya ni nasi mhugil 
mpsburaw do, ida mphlu ni mprana mghiyi da. Gmaalu knuudus na ka saejiq o, 
ida prdangan ka knuudus na.Ana ima ka qnliqu knuudus na babaw dxgal nii 
o,ida mpsmkul knuudus na ni mptmay ungat nhdaan kndusan. Nasi smkuxul 
qmpah Knan ka ana ima o asi ka sngul Knan.Saw kiya do eniqan Mu hiya 
o,maniq hika mdayaw Mu uri.Ana ima nasi qmpah qpaehun Mu o, ida 
mpsnadu hiyaan ka Tama Mu. 
Mllawa ka qsahul Mu sayang:saw manu ka rmgaw Mu:" Tama! Pstuwy ka 
pllawah ddaun Mu sayang." Kiya ni dhuq ka jiyax ddaun Mu nii da, Tama 
tndhaani bi ka Hangan Su! Siida o,asi elug paah baraw ka Intadan kari 'wada 
Ku tndahu Hangan Na ni mptdahu Ku duri.' 
Qmbahang mniq hika kmbrangan saejiq rmngaw:"Hnang bruwa ka nii da”. 
Duma saejiq 0:" Ga mprngaw Hiyaan ka sngkulan Tama"mkksa. 
Asi siyuk ka YISO:"Aji asaw Knan ka Intadan kari nii, ida asaw dmunan. Jiyax 
pshgan nbabaw dxgal ka sayang. Sayang nii ka jiyax qhdaan utux naqih. Yaku 
do, paiyaun Ku babaw qhuni siida ida mphgut kana saejiq mpquri Knan." Kari 
Na nii o, ppskraya Na mphuya msa mhuqil ka Hiya. 

EEEH ZE 

Siida o YISO ni Tnegsaan Na pdalih YIRUSALING muda alang BETPAGI ni 

BETANI driq dgiyaq OLIWA,ksun.YISO o sgkulan Na ka dha mdayaw Na 
pplaalay dha musa ni rngagan Na:"usa alang bilaq brah nii ni dhug namu hiya 
do maita namu kingal wawa luba,aji pnpaan saejiq.Lhlahni dsaani hini.Nasi 
nigan kari dha o jiyun STMAUN, ksa aji na biyaw piyahun duri,ksa namu. Musa 
ka dhiya ni taan dha kingal luba ga saegul siyaw Ihngun elug hiya ni Ihlahun 
dha.Mhiyug kiya ka duma saejiq smiling dhiyaan:'lmhlah namu luba ni hiyaun 
namu'msa. Ida saw nkari YISO smiyuk ka mdayaw Niya ni sruwaun dha. Kiya 
dsun dha YISOan ka luba ni ngalan dha lukus mnbaraw ssapaw dha bukuy 
luba ni papa hika YISO. Siida hbaraw bi saejiq mangal lukus dha ssapaw dha 
elug.duma o mnadas pnaah qpahan snqit dha ka sida qhuni ssapaw dha 
babaw elug ddaun Na.Tnlaalay musa ni tbukuy smngul ka saejiq o smtrung ni 
msuupu mqaras tjiras:'OSANA!Sbligi bi ka mnda Hangan STMAUN ni miyahl 
Sbligi bi ka mnda Hangan STMAUN miyah pduui kluwaan rudan ta DABIDI! 
Utux Baraw, OSANA gmlihu pusu karat. 





Un peuple en diline accueille 
le plus grand wainqueun de tous les temps : 


一 一 


Nel UE 

ILAN YISO KRISTO SNRU MAR 





KO (15.1-39) Hngkawas B 


* Pida bi, smkaw do , pssli kana Idludan knhalan ni dmpatas, ida kana pmgagan ka 
pusu mpgaluk ni bkiyan dha ka YISO hadun dha PILATOan. Smiling Hiyaan ka 
PILATO: 
Isu o, Pusu Mpklawa Su mkYODAIYA hug? 
Smiyuk hiyaan ka YISO : 
Ida saw bi nkari su nanak, msa. 
Lala snqdu Na ka dpusu mpgaluk; pmpusal smiling Hiyaan ka PILATO: 
Ini Su siyuk ana kingal kari hug? Tai khaya bi ka snqdu dha Sunan! msa. 
Kiya ni ini siyuk ana kingal kari ka YISO, ida paru mskluwy ka PILATO. 
Niqan gaya dha , kngkingal pnsmiyanan o, Imawah taxa hiyi bnkiyan, saw nkuxul 
pnrhulan. Shmuk hiya siida ka taxa hiyi, hangan na BARABA, hiya nii o, qnlap 
dha, pnsuupu mnlawa sacjiq siida, pnhugil kingal hiyi ka hiya. 
Hbaraw bi saejiq miyah dmulun PILATOan sruwa dhiyaan saw smklan na. 
Smiyuk dhiyaan ka PILATO : 
£ Smkuxul namu Ilawah mu munan ka Pusu Mpklawa mk YUDAIYA hug? 





yyer 


* Ida mkila ka hiya: yaasa hmkli YISOan ka pusu mpgaluk, hmadut Hiyaan ni 
sbuay dha. Saw kiya ni iyux bi dmudug kmplingan ka pusu mpgaluk dmulun 
pllawah BARABA. Rmngaw duri ka PILATO : 
Ngalan namu nanak Pusu Mpklawa mk YUDATYA nii, hiyaun mu dhug? 

Tjiras ka dhiya : 

Btaqi Jiyujika. 

Ida smiyuk dhiyaan ka PILATO : 

Saw kiya manu nagih qnaepah Na hug ? 

Asi tpluq tjiras ka dhiya : 

Btagan babaw qhuni ka Hiya. 

PILATO o, smkuxul psqaras sajiqun, slawah na dhiyaan ka BARABA. Kiya ni 
Babaw pnsruwan ka YISO do, sbuay Na dhiyaan btagan JIYUJIKA da. 

Kiya ni mlata o, prmux Hiyaan ruwan pusu sapah thulang, ka psgagan hiya mlawa 
kana lahul mlata ni plkusan dha lukus mbanah ka YISO ni pqbuan Na dha qnaji 
paqaw ni msa rajing thmuku Hiyaan. 
P Pusu Mpklawa mkYUDAIYA ! Mbiyax Su hug ! 

# Mangal rqchi ni ssbut tunux Na; tsiuqan dha ni spdqrit dha tthmuku Hiyaan. 


* ok 9 T Bad 


efe 

* Dabaw pnlangi YISOan ka dhiya do, pbrangun haya ka lukus barah, phis 
Hiyaan lukus Na nanak ; babaw niya, dsun dha ngangut btaqun Jiyujika da. 
Niqan kingal mkRINI SIMUNG, tama ALISANDER ni RUKUS pnaah ampahan 
mnda hiya, pskihan dha ka hiya, pxaal Jiyujika. Dsun dha bitag GOLGOTA ka 
YISO (clug kari nii o, GOLGOTA, ida qurux tunux ksun). Kiya ni pgimah dha 
Sapuh mnihul kska sinaw spiimah Hiyaan, Yiso o ini imah. 
Kika btagan dha Jiyujika ka YISO ni spungun dha utux ima ka maangal; sugun 
dha ka lukus dha Ya bi mgrbug saw mangali tuki sqaya dha qhuni baraw ka 
YISO.Qnnaqih Niya o, spatas kingal pnskraya :PUSU MPKLAWA MK YUDAIY 
ksun dha pspuun Hiyaan spqaya hiya ka dha paru bi mpgaeguy uri; narat na; ka 
kingal, ilil na ka kingal. Mntnuda na saejiq o, gnquwaq tunux, ini pnsbut Hiyaan 
mngaw : | 
P Ax! Isu ka mktru pnduwa phiyug knburah sapah thmukuan, tuching paah qhuni. 
Isu nanak pstutuy Sunan binaw! 
* Saw kika dpusu mpgaluk ni dmpgaya uri mhuris Hiyaan mpmgaw : 
P Ma dhqan pstutuy sajiqun ni ini Na dhqi pstutuy ka Hiya nanak mkksa KRISTO 
Pusu Mpklawa mk YUDAIYA ka Hiya. Tuching paah Jiyujika sayang binaw, 
Pqita tnan han ni mpsnhiyi ta Hiyaan da. 


* Ana mnsuupu bntagan Jiyujika o, ini pnsbut Hiyaan uri Paah ska hidaw , asi 
nkuung ka nbabaw dxgal bitag tru tuki. Dhug tru tuki do, asi tjiras mlawa ka 
YISO. 


+ Eloi! Eloi! Lama sabaktani. 

* elug kari nii : 

+ Utux Mu Tnpusu! Utux Mu Tnpusu! Hmuya ma saKu qdaan hug? 
* Mhiyug mtqiri hiya ka dnduma sacjiq o, mbahang saw nii do, rmngaw : 
P Tai! Hiya o mlawa ELIYAan. 

* Niqan ka taxa Saejiq asi talang Imbu cibasi bawa gsilung sbkuwy rqci ni pimah 
YISOan rmngaw : 
P Tagacichih mqita ta aji maah ptuching Hiyaan ka ELI YA hug? 
* Kiya ka tkklay mlawa ka YISO do, mstuq hngaq Na da. 

复活 期 第 二 主 日 ZE 

1. PATAS SNGKGULAN KRISTO (4: 32-35) 
Dsnhiyi siida o kingal bi kuxul ni kingal bi qsahul dha kana. Ana kingal ska dha o 
quri ana manu dnuwy na o ‘nnaku nanak' ini ksa. Kiya ni kana dnuwy dha o ndkaun 
dha dnuwy kana. Sngkugulan KRISTO o mnda paru bi brax mpsuupu quri mnblihan 
muudus paah hnqilan ka STMAUN ta YISO; duri o mnda knmlaan dha ida sntama 
dhiyaan ka kana sacjiq. Ska dha o ungat ana kingal msuula, yaasa tntaxa hiyi saw ka 
dnuwy na ana dxgal ana sapah o gbrigi dha ni saan dha pawsa brah sngkgulan ka 
pila bnarig dha ni spurug dha saw jiyun kngkingal hiyi saasug dha. 


2. |PATAS YOHANI TLAALAY (5: 1-6) 

Sgaalu mu bi mnsuwayi! Nasi KRISTO ka YISO msa snhiyi ka ana ima, ida 
mntuching paah Tuxan Baraw ka Hiya.Kiya ni ana ima ka smblaiq Tmaan o,smblaiq 
ka Laqi Niya uri. Klaun ta bi:ida ta smblaiq ta ka Iglagi Utux Baraw ka ita, nasi 
smblaiq Tuxan Baraw ni mnduwa bi murug kari Na da.Mnduwa bi kari Tuxan Baraw, 
kika ksun smblaiyq Hiyaan ni ini mhjil ka gaya Niya. Yaasa dmgiyal babaw dxgal 
kana ka mntuching pnaah TUXAN TNPUSU ni nii ka tngiyalan ka dmgiyal nbabaw 
dxgal, kika snhiyan ta.Ima ka dmgiyal nbabaw dxgal hug?Uhay hiya ka snhiyi balay 
Laqi Utux Baraw ka YISO hug?Hiya ka mnda qsiya ni dara miyah, kika YISO 
KRISTO. Uhaymnda qsiya nanak,da mnda qsiya ni dara uri.Duri o mpspusu;kika 
knsuyang Hngaq. Yaasa balay-bi ka Suyang Biyax. 





< SUYANG BI KARI KRISTO SNRU YOHANI (20: 19-31 
Babaw hnqilan YISO,prajing jivax kingal iyah sngayan,gbiyan siida tblhu rhngun 
sapah nniqan tnegsaan Niya.Kiisug dha mkYUDAIYA.Asi elug mhiyug mgksa 
dhiyaan ka YISO ni rmngaw:"Kmsblaiq Ku bi munan”msa Babaw kari nii do spqita 
Na ka baga ni huiras Niya.Taan dha ka YISO STMAUN do,mqaras balay da Rmngaw 
duri ka YISO:"KMSBLAIQ Ku bi munan, saw smnkagul yahan Knan ka Tama,saw 
kika Yaku uri mpskagul Ku munan. Ngali Knsuyang Biyax ka yamu. Smruwa namu 
qnnagih ana ima o kika sruwaun da. Ini namu sruwai qnnagih ana ima o,ida maniq 
hiya"msa.Kiya ni miyah YISO siida ini tuhuy dhiyaan hiya ka nmaxal dha hivi, kingal 
TOMAS, ksun ngahan na.Rahuq na hi-ka siida tnegsaan Niya rmngaw hivaan:”mnita 
nami STMAUN"msa.Smiyuk ka TOMAS:"Nasi ku ini gita ariq pnsmuan baga Niya 
ni ini mu psai tduling baga ka pnsmuan baga Niya ni ini mu psai baga ka huiras Niya 
do, aji ku mpsnhiyi." OOO 

Mkmaspat jiyax do,mniq duri ruwan sapah ka tnegsaan YISO ni msuupu dhiyaan 
hi-ka TOMAS uri;ana tblhu bi sapah do,miyah mhiyug ska dhiya ka YISO ni 
rmngaw:”Kmsblaiq Ku bi munan”.Babaw na do mgagan Na ka TOMAS:" Paiyah hini 
ka tduling baga su ni tai ka baga Mu. Hklaw baga su ni btqani huiras Mu.lya jiyax ‘ini 
snhiyi" Asi snhiyi bi" sun Na. 
Smiyuk ka TOMAS:"STMAUN Mu ni Utux TNPUSU Mu"msa. Rmngaw hiyaan ka 
YISO:" TOMAS! Yaasa qmnita su Knan, ni snhiyi su da!Saw ini qita Knan ni snhiyi ka 
saejiq o,kika balay bi nigan mblaiyq. 
Rahuq na ptasan ka patas niiniqan lala bi pnskraya duri snqaepah YISO brah 
tnegsaan Niya. Kiya ni wada spatas ka saw nii o, ssnhiyi namu; YISO o kika KRISTO, 
Laqi Utux Baraw! Nii a-saw snhiyan namu nii o,muda Hangan da, aangal namu ungat 
pstqan knuudus. 


向 活期 第 三 主 日 ZE 
1. PATAS SNGKGULAN KRISTO (3: 13-15, 17-19 

Brah kana kmpringan mkISRAILO siida rmngaw ka PITRO:"Utux Baraw 

nABRAHAM ni nISAAK ni nYAKODO ni STMAUN rdludan ta sbiyaw bniqan Na 
knrdax ka YISO mpqaepah Niya. YISO nii o sbuway namu ka paru mdudul alang ni 
ana pngspung na pllawah Hiyaan mnsa ka PILATO siida ini namu sruwai brah niya. 
Wada namu hmtul suyang ni mslagu bi Inglungan saejiq nimpaysa namu llawah 
munan ka kingal nagih bi hiyi pnhuqil saejiq;saw nii o wada namu phailun ka 
STMAUN kkdusan.Ida wana pstutuy Hiyaan paah ska mnhuqil ka Utux Baraw. Yami 
ka mpspusu nami bi ka saw nii ndaan da. 

Mnsuvayi, klaun mu balay qmnaepah namu saw nii o mnda aji namu gnkla ni mdka 
saw nii ka mpdudul namu uri. Kiya ka kiya ni Utux Baraw ga pdaun Na quwaq 
dmpuwaela kari Niya ka jima wada pnuwaela mngaw ʻasi ka muda mglaqil ka 
KRISTO Niya ni wada saw nii mpbalay ka kari Na’, Saw kiya do sslus ka qnnagih 
namu, priyuxi Inglungan namu ni qdaani ddhuq namu muda elug pnblih.” 

BPATAS YOHANI TNLAALAY (2: 1-5 


Sgaalu mu bi Iglagi rbnaw! Patas mu munan saw nii ka patas: aji namu 

qqnaqih.Kiya ni,nasi djiyamu ka ana ima ptuku Tuxan Baraw oniqan ka 

mpgnaalu tnan brah Tmaan kaita.YISO KRISTO gmaaw suyang bi mslagu 

saejiq.Hiya ka hnadul ppririh qngihan ta ni aji nnami nanak,kiya ni asaw kana 
saejiq mtqiri. 

Nasi ta nduwa bi kari Niya o,ida ta mkila bi Hiyaan. Ana ima nasi ‘klaun mu 
balay Hiyaan' msa ni ini nduwa kari Niya, ida mabling ka hiya ni ungat mniq 
hiyaan ka balay bi.Kiya ni ana ima ka nduwa bi murug kari Niya ida mniq 
hiyaan ka kmpraan Gnaalu Utux Tnpusu. 


B.SUYANG BI KARI KRISTO SNRU LUKA (24: 35-48) 


Mnbrinah YIRUSALING pnaah IMAAW siida ka dha tnegsaan o wada pgkila 
dhiyaan kana ndaan dha mgkla elug ni knshaya mnkla YISOan gnbingan Na 
pang siida. Ini qhdu ssnru ka dhiya do asi lu hiyug ska dha ka YISO ni 
rmngaw:"Qmsblaiq Ku bi munan!"msa.Mnskluwi ni tssisug bi ka dhiya 'gisu ta 
mita utux hmut msa Imglung.Kiya ni rmngaw dhiyaan ka YISO:"hmuya, ma 
mllawa ni mspara ka qsahul namu hug?Qita ka baga ni qaqay Mu.ida balay bi 
Yaku ka kiya!Tingi Ku ni qtai Ku binaw, niqan hiyi ni buut ka Yaku,aji saw kiya 
ka utux"sun Na. Saw nii nkari Na ka YISO o spqita dhiyaan ka baga ni qaqay 
Na.Yamanu paru bi mgaras ka dhiya,ida ini kmsnhiyi ni slhbun mskluwi ka 
dhiya. 

Rmngaw ka YISO:” nigan namu uqun hini hug?"Asi sbgay dha Hiyaan ka 
kingal qnitan qsulux.Mangal ni mkan brah dha ka YISO.Babaw na siida 
rngagan Na:"msuupu Ku munan ga spatas ska Suyang Patas,kana gaya 
MOSI,suyang mpuwaela saejiq ni suyang uuyas, ska pnatas nkari Knan,nigan 
pnskraya Niya. 

Sida o Imawah Inglungan dha kila ka patas ka YISO ni rmngaw 
dhiyaan:"Pksaw bi nkari Suyang Patas, asi ka muda mqraqil ka KRISTO ni 
mktru mptutuy paah kska mnhugil. Kiya ni mpawda Hangan Niya pnaah 
YIRUSALING bitaq kana kluwaan babaw dxgal; kmpriyuxan Inglungan ni 
sruwaan qnnagih. Yamu ka mpsdhug mklahang gaya nii." 


3PB 

BEN 第 四 主 日 ZE 
1. PATAS SNGKGULAN KRISTO (4: 8-12) 

Htngayan knsuyang Biyax siida ka PITRO dni rmngaw dsaejiq pslingan:"kana 
dmpklawa saejiq ni Idludan knxalan! Nasi namu smiling mnan jiyax sayang 
brah pnsgaegan asaw wada nami qmaepah malu quri kingal mriqit ni mshaya 
mnbrih malu paah knlhan na ka saejiq nii do; klai bi yamu kana ni kana saejiq 
ISRAILO: kiya o mpawda Hangan YISO KRISTO mkNASARI, bntaqan namu 
JIUJIKA ni pnstuyan Utux Baraw paah hnqilan.YISO nii o ' kisa btunux 
snlkahan qmita ka yamu msalu sapah ni ida maapusu muhing sapah da'msa 
ka Patas.Kiya ni mnda Hangan Na pkmluun ni mhiyug brah namu hini ka 
saejiq nii.Balay bi rahuq mnda Hangan YISO, ungat ka mnda hangan ana ima 
ni tduwa mangal huway, yaasa babaw dxgal nii da, rahuq Hangan Niya ungat 
kingal duri bngay Utux Baraw saejiqun ka mpawda hiyaan ptduwa ta maangal 


pstuyan. 
2. PATAS YOHANI PNLAALAY (3: 1-2) 


Sgaalu mu balay: tai binaw! Kmparu bi Gnaalu gmnlaan ta Na ka Tama,ddhuq 
ta lqlaqi Utux Tnpusu msa tmgahan. Ida ta balay bi Iglagi Niya. Saw kiya do,ini 
kla tnan ka babaw dxgal, yaasa ida aji mngkla Tuxan Tnpusu ka babaw dxgal 
hki. Kana sgaalu mu! Lalaqi ta Utux Tnpusu mpaah Sayang ka ita; mpamanu ta 
siida, ini ptraan niyama. Kiya ni,klaun ta bi: ptraun ka nii siida o, mpdka ta 
Hiyaan, yaasa taun ta ka balay bi Hnigan Na. 

8. SUYANG BI KARI KRISTO SNRU YOHANI (10: 11-18) 
Rmngaw YISO siida:" Malu bi mtabug mirit ka Yaku. Tai ka, balay bi mtabug o 
asaw mirit na ssruwa qmada knuudus na. Aji saw nii ka saejiq snduan, yaasa 
aji pusu mtabug ka hiya ni aji nhiya ka mirit. Kiya ni dhug ka Iglit do wana mita 
ni laxan na ka mirit ni Qduliq da; qlapun Iglit ka mirit ni pklulusan na. Yaasa 
Snduan nanak ka hiya,ini na psbrnahi ka mirit kika sqduliq da. Tnpusu mtabug 
ka YakulKlaun Mu bi ka mirit Mu ni nNaku o mgkla bi Knan uri, Mdka Saw bi 
mkla knan ka Tama Mu ni ida Ku mkla bi Tmaan ka Yaku uri; kika asaw mirit 
Mu ka sruwa Mu pspadaw knuudus Mu.Hbaraw mirit duri o ini tuhuy hini. Ida 


paah Tama. 

生活 期 第 五 主 日 ZF 


1. PATAS SNGKGULAN KRISTO (9: 26-31) 


Babaw kmpriyux Inglungan na ka PAOLO mpaah DAMAS dhuq alang 
YIRUSALING ni lubang na saw mpsuupu sngkgulan.Kiya 'tnegsaan KRISTO 
ka PAOLO' (aji uri o SAOLO.ksun) msa o ini dha snhiyi ni ksugun kana. Siida o 
smblaiq smtrung hiyaan ka BARNABI ni dsun na brah sngkgulan: ida qntaan 
na STMAUN mklaelug siida ni rmngaw hiyaan ka KRISTO, sun na. Duri o alang 
DAMAS hiya knrmun bi gmnarang kari KRISTO YISO ka hiya,saw nii ka ssnru 
dhiyaan ka BARNABI. SAOLO o ida paah siida ka tknay bi sngkgulan KRISTO 
ga alang YIRUSALING ka hiya ni suupu dhiyaan mnda Hangan STMAUN 
mrmun bi gmarang malu kari. Ana tmgisa bi elug STMAUN ka SAOLO ida 
mkaekan kari dha saejiq YUDAIYA pnkari GRISIYA, kika ni miying phailan 
hiyaan ka dhiya. Klaun mnsuwayi ka saw nii do dsun dha KAYSARIYA ni 
psaun dha TARSO ka SAOLO. 
Siida o alang YUDAIYA ni GALILIYA niSAMARIYA ka kana gluban KRISTO o 
msblaiq dni daan pgdhug bi phiyug kjiyax mnda kniisug thmuku STMAUN 
Baraw ni psbiyaxan Suyang Biyax mrana balay spngan dsnhiyi. 


PATAS YOHANI TNLAALAY (3: 18-24) 


Lalagi mu bilaq, aji wana kari ni hma nanak ka smblaiq ta;daan ta qnaepah ni 
uda balay bi.Mnda saw nii do klaun ta ka pnaah balay bi ka ita ni ungat slhbun 
ta brah Utux Baraw.Nasi ta nigan saw nii sihbun ska qsahul ta o ida ta tduwa 
sduwy ni mhiyug brah Tuxan Baraw, yaasa mgkala qsahul ta kmparu ka Utux 
Baraw ni klaun Na ka ana manu hki. 

Sgaalu mu bi mnsuwayi,nasi ini psru tnan ka Inglungan ta o saw ini ta qsiqa asi 
ta sntama Tuxan Baraw,kiya ni ana manu dmulun ta Hiyaan mpdungus tnan; 
yaasa nduwaun ta bi murug sndhgan Na kari ni qmaepah ta saw kuxul 
Niya.Sndhgan kari Na o asi ta ka snhiyi YISO KRISTO, Laqi Na ni mssblaiq ta 
kana mdka saw nkari Na tnan.Kiya ni mnduwa bi murug kari Utux Baraw ka 
saejiq o mniq hiyaan ka Utux Baraw uri.Jiita o ‘ni mniq tnan ka Utux Baraw 


gnkla ta nuhay muda Suyang Biyax, qani Na bngay tnan. 

8.SUYANG BI KARI KRISTO SNRU YOHANI (15: 1-8) 

Yaku o balay bi bubu klulug ni Tama Mu ka mpqaepah niya. Ini pghiyi ka 
kngkingal sida ska Knan o pkngatun smqit; mghiyi ka kngkingal sida o kragun 
na linahun na pghiyi. Yamu o,mpawda kari Mu munan ida kragun namu 
sayang.Eniq Knan ka yamu, mksaw bi mniq Ku munan. Nasi ini stuhuy bubu 
klulug ka sida o,ini tduwa mghiyi nanak. Mksaw ka yamu uri,nasi namu ini eniq 
Knan. Yaku ka bubu klulug ni sida Mu ka yamu; mghiyi kngkingal sida o mniq 
Knan ni mniq Ku hiyaan ka Yaku uri,tbrahang mghiyi ka hiya. Nasi namu malax 
Knan o, ana manu aji pdhuq namu qmpah. Ini eniq Knan ka saejiq o, mpdka 
sida mpqada ni mpkdngu. Nasi namu mniq Knan ni mniq uri munan ka kari Mu 
o, ana manu kukul namu,dluni bi: ida mbgay munan. Kiya do, mpkshaya 
munan : mghiyi namu lala bi o, kmbliqan Tama Mu.Kika balay bi tnegsaan Mu 


ka yamu. 





WEN 第 大 主 日 ZE 
1. PATAS SNGKGULAN KRISTO (10: 25-26,34-35, 44-48) 

Mpaah YOBI miyah KAYSARIYA sapah KORNILYO, thulang kbukuy mlata, ka 
PITRO siida o kndamat smtrung hiyaan ka KORNILYO ni tmbqrit brah na 
thmuku hiyaan.Asi pstutuy hiyaan ka PITRO ni rmngaw :"tutuy da, saejiq ku bi 
ka yaku uri!" sun na. Hichi do rmngaw pnihulan ka PITRO:" Balay bi klaun mu 
sayang: ini psaanak qmita saejiq ka Utux Tnpusu, ki do kska kana kaelgan 
saejiq ga, ana ima ka kniisug thmuku Tuxan ni mslagu ka qnaepah na qrasun 
Na. * 

Ida ki qhdu rmngaw ka PITRO o asi dhqi Suyang Biyax ni tuching babaw 
qbubul kana saejiq qmbahang kari hiya.Msuupu PITROan miyah hiya ka 
mnsuwayi mkYUDAIYA snhiyi YISOan ga, ida pnaah dmpdui gaya psdara ka 
dhiya, paru bi mskluwy ntaan dha ka ana ddruway saejiq uri khuwayun 
Knsuyang Biyax Utux Baraw.Kiya uri ni qmbahang dhiyaan rmngaw kari 
rruway ni tndahu kmpraan Utux Baraw siida o, asi rngaw ka PITRO:" Wada 
Ptgaya psinaw ska Suyang Biyax mdka mnan ka saejiq nii o ima ka mtduwa 
mdakal ptgaya ssuiyq qsiya dhiyaan hug?" Kiya do smklay rmngaw ka 
PITRO :* Mpawda Hangan YISO asi Ssuiyq asiya dhiyaan" sun na. Babaw na 
do dmulun PITROan ka dhiya qbsiyaq hari tuhuy hiya. 


HHHHHHHHHHHHHHIHD-D D DI 





.PATAS YOHANI TNLAALAY (4: 7-10) 

Skuxul mu balay! Mduwa ta bi mssblaiq kana ! Yaasa hnru paah Tuxan Tnpusu 

ka smbliqan.Kana ka smblaiq o,ida Iqlaqi Utux Tnpusu ka dhiya ni mkla bi 

Hiyaan.Ungat smbligan o,ini kla Tuxan Tnpusu, yaasa pusu hlaan smbliqan ka 

Hiya. 

Hiya msa ptruula tnan gnlaan Na ka Utux Tnpusu: sgkulan Na ka smbliqan Na 
bi Laqi babaw dxgal hini, ppkuudus tnan. Nii ka balay-bi pusu smbliqan : aji ita 
ka pnlaalay smblaiq Tuxan Tnpusu; Hiya bi ka plaalay gmaalu tnan. Kika 
piyahun Na ka Lagi Niya ni spawda ssahug ruchiq ta. 


B.SUYANG KARI KRISTO SNRU YOHANI (15: 9-17) 
Mpaah babaw dxgal nii, maha Tmaan Niya ka YISO siida, rmngaw tnegsaan 
Niya:" mdka smblaiq Knan ka Tama Mu,mpksaw bi kiya smblaiq Ku bi munan 
ka Yaku uri; eniq bi kska smbliqan Mu ka yamu.Ksaw bi Yaku wada Mu 
mnduwaun murug nkari Tama Mu, ni mniq Ku smbliqan Niya; saw kiya uri nasi 
namu mnduwa bi murug kari Mu o maniq ska Gnaalu Mu. 
Saw nii ka nkari Mu munan: eniq munan ka qnaras Mu ni aangal namu pttuku 
qnaras namu. Pdkaani saw smblaiq Ku bi munan; yamu uri pssblaiq bi: kika 
sndhgan Mu kari. 
Ana ima qmada knuudus asaw rupung niya, ida ungat hmrinas kmpraan 
gnaalu niya. Nasi namu nduwa bi nkari Mu, ida rupung maKu. Paah sayang aji 
Ku ksun ‘quli da, yaasa quli o ini ddaun tnpusu niya; qmbhangan Mu paah 
Tmaan o, wada Mu spgkila munan da. Sayang do 'rupung' mksa maKu. 
Aji yamu ka gmaaw Knan! Yaku ka gmaaw munan; phiyug Ku munan o, mnsa 
namu mghiyi ni hichi hiyi namu da. Siida o ddulun namu Tmaan ana manu 
Hangan Mu, ida mpdungus ka Tama Mu. Nii ka sndhgan Mu kari: pggaalu 
namu. 

耶稣 升天 入 

Sgaalu mu TIOHILO, wada mu spatas plaalay patas o kika quri kana ndaan ni 
tngsa YISO, paah prjingan bitaq jiyax ngngalan baraw ni babaw hnchian Na 
kari wada Na pnsdhug gnaegan Na sngkulan mnda Suyang Biyax; babaw 
wada mqlaqil ka YISO, balay bi muudus ka Hiya o spawda Na lala bi smpsuan 
pgkla dhiyaan ni mspatul jiyax mnsuwil mtaita dhiyaan ni rmngaw quri kluwaan 
Utux Baraw. 

Kiya ni mnsuupu dhiyaan mkan nhapuy siida ka YISO rmngaw :"iya bi hichi 
malax YIRUSALING, asi taga bnhangan namu Knan ka sndhgan Tama, 
YOHANI o pawda qsiya ka ssuiyq niya, yamu o aji biyaw mpawda Suyang 
Biyax pnsuiyqan namu qsiya" sun Na. Pnsslian dha siida, kika smiling YISOan 
ka dhiya :" STMAUN aji sayang ka mpstutuy kluwaan ISRAILO hug?" Smiyuk 
ka Hiya:" Mnda biyax Tama nanak snpngan Na ka jiyax ni siida o ana ungat 
namu klaan mkla; kiya ka kiya ni maah munan ka Suyang Biyax do thngayun 
Suyang Biyax Na ka yamu ni mpskraya namu Knan YIRUSALING hiya ni kana 
YUDAIYA ni SAMARIYA ni bitaq taring dxgal." 
Nhdu kari saw nii ka YISO do paah brah dha jilun baraw ni strngan kingal 
rulung ni ini dha qtai da. Wada dsun baraw ka YISO siida o smkaway ka dhiya 
ni asi tqita kiyi ka mklukus bhgay dha hiyi ni rmngaw dhiyaan :" mkGALILIYA, 
ma namu mhiyug mita karat baraw hug? Smuwaway munan wada ngalun 
karat baraw ka YISO nii ga, mdka saw qntaan wada baraw o kika mksaw 
iyahun Na duri" msa. 


2. PATAS PAOLO PNATAS NA MKIPISO (1: 17-23) 


Mnsuwayi! Saw nii ka inuri mu:Utux Baraw nYISO KRISTO STMAUN ta ka 
Tama niqan knrdax o saw na bbgay munan ka Suyang Biyax. Suyang Biyax o 
bgay na munan ka Inglungan kkla namu Imnglung ni kkla namu pntuura na. 
Kiya o kkla namu Hiyaan. Saw kiya o pprdax dawriq qsahul namu kkla namu 
yaa khnu ka snluan namu pnluwaan Utux Baraw munan ni yaa khnu qmbliqan 
knrdax bgay Utux Baraw suyang tnegsaan Na. Kiya uri o kkla namu yaa khnu 
pnssuwiqan kmpraan ka brax na quri tnan nii snhiyi. Nii o mdka qnaepah paru 
brax Niya ka sqaepah na quri KRISTO wada pkuudus hiyaan paah hnqilan ni 
wada naptlaengun narat niya baraw.Kiya uri ni KRISTO o pbragun balay 
paeniq kana mpklawa, mduwy pusu biyax,brax, thulang ni kana ga thngayan 
paru hangan. 000 

Saw nii o aji wana sayang, nxal uri. Wada na ptrmaun qaqay KRISTO ka kana ana 
manu. Kiya ni paatnuxun na kana ana manu ni ngalan na pklawa pnrhulan. Pnrhulan 
nii o kika qbubul Niya. Kiya o ga htngayan KRISTO mhtngay kana ana manu. نأ‎ 





.SUYANG BI KARI KRISTO SNRU MARKO (16: 15-20 
Siida miyah migita maxal kingal sngkgulan Na ka YISO ni rmngaw ka dhiyaan :” Usa 
mtqiri kana kluwaan nbabaw dxgal ni grgani Suyang bi Kari kana snalu Tama. Tai ka, 
snhiyi ni muda psuiyq qsiya ka ana ima, mpkuudus bi; ini snhiyi ka saejiq o pshgun. 
Nii ka pnskraya mpsngul snhiyi Knan: dhiya mpawda Hangan Mu pqduriq utux nagih, 
mpmgaw Imlamu kaelgan kari, ana dmquyu shmut, ana mimah ana manu pntghu aji 
mhuya; ssaegan dha baga ka mnarux mpkmalu. “ 

Mhdu rmngaw dhiyaan saw nii ka YISO STMAUN do, wada baraw ni ttama narat 
Utux Tnpusu. Dhiya do mnsa gmarang ka ana inu ni msuupu dhiyaan qmaepah ka 


STMAUN mpskraya elug kari dha. 

KEREM ZE 
1. PATAS MUWAY GAYA (4: 32-34, 39-40 
Rmngaw pnihulan ISRAILO ka MOSI:"siling bi jiyax nsuxal,mpaah ini su 
tuching siida,paah jiyax smnlaan Utux Baraw ka saejiq babaw dxgal. Sknuwan 
na qmnbahangan dsaejiq ka saw nii kmpraan qnaepah paah rnjingan bitaq 
qhdaan dxgal aji uri o ga inu pniqan na saw nii skluwiyun dhug? 
Kska kana knluwaan ga inu niqan ka kingal knlegan saejiq mdka sunan ni 
wada qmbhangan Intadan kari Utux Baraw mpaah lanaq tahut ni ini hugil 
hiya hug?Rahuq na Utux namu, ima nska Iluway utux dha, wada mangal 
pnlhulan niya mpaah luway knlegan ni pawda paru Ibuk,lala bi pnskraya,saw bi 
pskluwy ni dmuwy kmparu biyax hmklaw baga niya dmgiyal, mdka saw wada 
Na Qmaepah brah dawriq su ga kluwaan IJIPTO sida ka STMAUN su Utux 
Baraw. 
Saw ki do asi ka klai ka isu ni gmatuq Inglung ska qsahul su.Balay bi Utux 
Tnpusu ka STMAUN su;Hiya uri o ida STMAUN karat baraw ni nbabaw 
dxgal.Rahuq na Hiya o ungat o ungat ka ana manu hmut utux.Saw kiya do asi 
ka thiyi bi kiyaHiyaan ka yamu ni mdimut murug pntglang pntalahang gaya 
Niya:kiya o nkari sbgay misu sayang aangal su ni lqlaqi su ka mbligan ni 
qbsiyaq kndsan babaw dxgal nii muway sunan ka STMAUN su Utux Baraw. 


2. PATAS PAOLO PNATAS NA MKROMA (8: 14-17) 
Mnsuwayi! Kana ka mangal dndulan Biyax Utux Tnpusu o, kisa balay bi lalaqi 
Utux Tnpusu.Nangal mu knSuyang Biyax;uhay pskrinut munan ni smiisug 
munan duri.Kiya ni ngalun knSuyang Biyax ka namu ni mpalaqi namu Na 
balay;ktduwa ta mlawa ABBA TAMA msa. KnSuyang Biyax nanak ka pgkila 
Inglungan ta; balay bi Iglagi Utux Baraw ka ita. 
Nasi ta lagi o,ida miilih;Imilih ta Tuxan Baraw msuupu ta KRISTO. Nasi ta mdka 
Hiyaan mawda mqlaqil,kika msuupu ta Hiyaan maangal knrdax uri. 

8. SUYANG BI KARI KRISTO SNRU MARKO (28: 16-20) 

Jiyax siida o mmusa GALILIYA ka masal kingal tnegsaan Na,saw nkari Na 
musa dgiyaq hika.Qmnita YISOan ka dhiya asi thmuku Hiyaan,dnduma dha o 
ida mspara Inglungan dha.Kika smdalih dhiyaan ka YISO ni rmngaw."Yaku o 
gisu Ku biqan kana biyax kklawa,ana manu karat baraw ni nbabaw dxgal.Saw 
kiya do ,usa ka yamu,ngali kntama saejiq mtqiri.Ji Hangan Tama ni Lagi ni 
Suyang Biyax smuiyq qsiya dhiyaan.Dhgi bi tmgisa dhiyaan ppurug 
kana,ksa,nkari Mu munan.Tai Yaku o msuupu Ku munan kdjiyax bitaq nhdaan 
dxgal." 

KARA RIMA 已 年 
ft. PATAS LNTADAN (24: 3-8) 
Pnaah dgiyaq tmabuy ka MOSI siida o pgkla na rmngaw quri o pnlhulan 
ISRAILO ka kana nkari STMAUN Baraw ni gaya pntqlahang Niya. Kiya ni 
nkingal quwaq dha smiyuk ka kana:"ana manu gaya nkari STMAUN o ida ta 
mpulug ni mpduwa bi kana'msa.MOSI o spatas na kana kari pnawda 
STMAUN Baraw ni smkaw saw saman, wada na smalu driq dgiyaq hiya ka 
kingal hdulan ni pnhiyug maxal dha tasil, spurug na kngkingal pusu ludan 
sapah ISRAILO.Babaw na nii sgkulan na lisaw ssapuh dha tnbgan asaw 
pspadaw hadul msblayiq Tuxan. Mangal smka dara ka MOSI tqliun na kiapan 
ni mnsngali ka smka o suulus na babaw hdulan. 
Babaw na do mnangal patas sndhgan ka MOSI ni mqquri pnhulan pmbaraw 
gmarang kari.Kiya do rmngaw ka kana saejiq :" kana kari pnawsa STMAUN 
Baraw o thiyun nami ni nduwaun nami ka kana gaya Niya". Siida do mnangal 
dara ka MOSI ni suulus na babaw hiyi saejiq, rmngaw :" Dara nii o pnskraya 
pnsdhgan STMAUN Baraw munan mnda psdhug kari Na." 


PATAS HIBORO (9: 11-15 


KRISTO o miyah maapusu msapuh rmabang knmalu ni mniyah do wada muda 
kawbu mgkala smudal kawbu knmalu ni knttuku(kawbu nii o aji snalu baga 
saejiq, kiya o ini pndka snalu babaw dxgal hini) ni wada mtmay pxal pusu 
Suyang ruwan.Kiya ni ini adas dara mirit ni dara kaching knthuk, nadas na o 
dara na nanak. Manu saw kiya do wada qhduun qmaepah ka ungat pstqan 
qpahun ppkuudus na tnan. Suulus sajiqun nruwan ruchiq ka dara mirit ni dara 
kaching knthuk ni qbulit bubu kaching do nasi mtduwa pksuyang hiyaan ni 
pkungat ruchiq na o sntganay tasaw nii ka dara KRISTO.Muda Suyang Biyax 
ungat pstqan ngalan na ungat bi ramus snapuh ka hiya nanak ni wada na 
sbuway Tuxan Baraw. Dara na o sminaw qsahul ta pkuungat paah msburaw 
qnaepah, kiya o qqaepah ta Tuxan muudus. 

Manu saw kiya do KRISTO o mpggaluk bgulah sndhgan.Kiya o ngngalun 
saejiq pnlawa Utux Baraw ka ungat Pstqan sndhgan.Yaasa wada mhugil ka 
kingal.Hngilan na o wada rmawah dhiyaan paah pnegklaan dha gaya 
pnsdhgan tgkingal siida. 

B.SUYANG KARI KRISTO SNAU MARKO (14: 12-18, 22:26] 
Prajing jiyax psmiyan ni smapuh mirit psmiyan siida o rmngaw YISOan ka 
tnegsaan Na:"Inu ka kukul Su saun nami psramal uuqun ta psmiyan hug?"Kiya 
ni smkagul dha tnegsaan ka YISO ni rmngaw:"Usa alang hiya ni strngan namu 
ka kingal saejiq mapa liwas qsiya. Snegul hiyaan ni ana mtmay inu ka hiya 
rngagi tnsapah: 'ga inu ga luwan sapah iyahun mu msuupu tnegsaan Mu ka 
mkan psmiyan?'msa ka mptgsa.Hiya o mpuwaela munan ni paita na munan 
kingal pnspingan llabang bi ruwan;psmali tnan hiya ka yamu". Musa ka dhiya 
ni dhuq alang do, qntaan dha saw bi nkari YISO ni psrmali uqun psmiyan hiya. 
Pelug bi mkan ka dhiya siida,mangal pang ka YISO,smghuway Na 
Tmaan,gnbing ni mnsaesug dhiyaan rmngaw:"Ngali ni ugi kana,balay bi Hiyi 
Mu ka nii"! Babaw na do mangal wihi, snghuway Na ni bngay dhiyaan, ida 
mnimah paah hiya ka kana ni rmngaw ka YISO:"Nii o Dara Mu, Dara bnlahan 
sndhgan,mnaalu kana saejiq mpsdara. Balay bi ka kari Mu munan: aji Ku 
pmpusal mimah sinaw klulug nii da bitaq jiyax mmahan Mu bnlahan bulah 
sinaw kska Kluwaan Utux Tnpusu." Babaw mnuuyas uyas snghuay do,mlatat 
ni musa dgiyaq OLIBO ka dhiya da. 


常年 期 第 二 主 日 ZE 

Siida o mtaqi kii pniqan suyang kulu sndhgan Utux Baraw gaga ruwan sapah 
thmukuan ka SAMUIL. Mlawa hiyaan ka STMAUN Baraw:” SAMUIL,SAMUIL* 
msa."Nii ku hini"msa smiyuk ka hiya. Asi ttalang musa brah ILIYAan ka hiya ni 
rmngaw:"Mlawa su knan hug? Nii ku hini"msa. Rmngaw ka ILIYA :"Ini ku plawa 
sunan,usa mtagi!"sun na. Asi Usa mtaqi ka SAMUIL. Mlawa duri ka STMAUN: 
“SAMUIL,SAMUIL.Asi usa ILIYAan hiya ka SAMUIL ni:"mlawa su knan o nii ku 
hini"msa.Rmngaw ka ILIYA:'laqi mu,ini ku plawa sunan, usa mtaqi". 

Bitaq siida ka SAMUIL o ini kla msa Pusu STMAUN, yaasa ini buway pnskraya 
hiyaan niya na ka STMAUN. OOO 








to 

Tgtru mlawa hiyaan ka Utux Baraw.Mtutuy ni musa duri ILIYAan ka SAMUIL ni 
rmngaw:"mnlawa su knan o nii ku hini"msa. Kika o ILIYA mkla ka ida bi 
STMAUN ka mlawa lisaw SAMUIL ni rmngaw:"Usa mtaqi, nasi mlawa sunan 
ka ana ima o asi siyuki 'STMAUN, rngagi ku! Nduwaun bi mbahang ka quli 
su'ksa.Mdka bi saw plaalay o miyah mdaling ka STMAUN ni 
mlawa :'SAMUIL, SAMUIL asi siyuk ka hiya :' STMAUN rngagi ku! Nduwaun bi 
mbahang ka quli su' sun na. Maaparu ni mlana knkilaan na ka SAMUIL do 
msuupu bi hiyaan ka STMAUN ni ana kingal kari na ini bi ptuching,blbalay 
kana. 


2. PATAS PAOLO PNATAS NA MKKORINTO PNLAALAY 6:13b-15a, 17-20 
Mnsuwayi, qbubul saejiq o aji asaw khmtan,asaw Stmaun ka dngusun 
na;Stmaun uri o asaw qbubul saejiq. Utux Baraw o wada Na pstuyun paah 
bnqilan ka YISO Stmaun ni ida Na mpawda Biyax Na mha pstutuy tnan uri. 
Sida KRISTO ka qbubul namu o ini namu klai. Kiya ni ana ima ka tghuy 
Stmaun o ida na pnskingal suupu Hiyaan. Saw ki do pthiyaqi bi qmada khmtan 
ka yamu. Ana manu qnqiban saejiq o ga ruway qbubul na ka ruchiq nii, kiya ni 
khmtan ni hmut mnaangal ka saejiq o ida smruchiq ni smaliq qbubul na nanak. 
Qbubul namu o suyang bi nniqan knSuyang Biyax Utux Baraw mniq munan, 
saw kiya ni aji nnamu nanak ka yamu, ini namu klai hug? Balay bi o paru bi 

gmbrih bnrigan Stmaun ka yamu. Saw kiya do pawda qbubu! namu tndhaani bi 
Tuxan Baraw. 


3. SUYANG KARI KRISTO SNRU YOHANI 1:35-42 
Babaw wada ptgaya psuyiq qsiya ka YISO , saw saman, mhiyug hiya ka 
YOHANI msuupu dha togsaan na. Ga mklaelug hiya ka YISO o tklaesan na 
qmita ni rmngaw ka YOHANI :"Nii ka wawa mirit pnawda Utux Baraw" msa, 
Mbahang kari nii ka dha tngsaan nii o asi sngul YISOAN. Psbrinah mita ka 
YISO ni taan Na smngul Hiyaan ka dhiya do rngagan Na :” Manu ka gimun 
namu hug ?"Smiyuk ka dhiya :” Rabi, ga Su mniq inu ?" Rabi ksun o mptgsa. 
Rmngaw ka YISO :” Iyah mita binaw !” sun Na. Kiya do saan dha mita ka ga Na 
niqan ni msuupu Hiyaan mniq jiyax siida; iya bi spat tuki babaw kndaaxan 
siida. 
Mbahang kari YOHANI ni smngul YISOAN ka dha hiyi, kingal na hi o ANDIRI 
mnsuwayi SIMONG PITRO., Saw tstaman do saan na smtrung qbsulan Ka 
SIMONG ni rngagan na :" Mnita nami MISIYA” sun na (MISIYA ksun 
KRISTO% Kiya ni dsun brah YISO ka SIMONG. Tkluulus mita hiyaan ka YISO 
ni rmngaw :” Isu o SIMONG,laqi YOHANI! Paah sayang PITRO (KIPA) ksun 
tmnhangan ka isu” (PITRO agi uri o KIPA, imi nii o tasil paru,ksun.) 

常年 期 第 三 主 日 乙 年 


1. PATAS YONAS 3: 1-5, 10 
Rmngaw pxal duri YONASan ka STMAUN BARAW :" Tutuy, usa alang paru 


NINIBI! Saani mpqbahang kana saejiq ka nkari Mu sunan “.Asi purug nkari 
STMAUN ka YONAS; mtutuy ni musa alang NINIBI da. Tayal kmpraan ka 
alang NINIBI, ana mktru jiyax ksaan o ini qhduun muda. YONAS o mtmay 
alang ni kingal jiyax ka nksaan na elug do .Kika saw nii pmbaraw rmngaw :" 
maah mkspatul jiyax do mkphing ka alang nii da “. Asi snhiyi kari Utux Baraw 
ka mkNINIBI ni mtutuy, prngagan dha o muda ptgaya aji maekan  nhapuy ni 
kana dhiya o paah paru bitaq bilaq mubung lubuy ni mlukus lukus mbasi kana. 
Qmita ndaan dha nii ka Utux Baraw do kkhnuk Inglungan Na ni qtaan Na 
wada dha kmpriyux Inglungan ni qmada qnnaqih uuda dha do ini Na pdaani 
nkari Na plaalay pqlaqil ka saw nii saejiq. 





«PATAS PAOLO PNATAS NA MKKORINTO PNLAALAY (7: 29-31 
Mnsuwayi! Niqan kari mu munan:"llbu bi ka jiyax sayang babaw dxgal,saw ki do 
paah sayang nigan kuyuh o ngali saw ungat;lmingis o ksaw bi ini lingis; mqaras o 
ksaw bi ini pqaras; smbarig qnqaya o ksaw bi ungat dnuwy na; mangal bnrihan 
nbabaw dxgal o ngali saw ungat pngluban na; yaasa mphrinas ka nii taan na ta babaw 
dxgal sayang." 


3. SUYANG BI KARI KRISTO SNRU MARKO 1:14-20 





Babaw wada qmlap YOHANI mpsuyiq qsiya ka HIRODI Thulang o musa alang 
GALILIYA ka YISO ni gmarang Suyang Kari Utux Baraw. Rngagan Na :” dhuq 
ka jiyax ! Pdaling ka Kluwaan Utux Tnpusu da. Priyuxi ka Inglungan namu ni 
snhiyi bi Suyang bi Kari * msa. 

Kiya ni mklaelug  siyaw gsilung GALILIYA siida ka YISO o taan Na SIMONG 
ni suwayi na ANDIRI ka pslahug hiya. Yaasa mptqsulux ka dhiya. Rmngaw 
dhiyaan ka YISO :"Iyah smngul Knan ! Pdaun Mu munan mpslahug saejiq "sun 
Na. Asi alax ka slahug ka dhiya ni smngul YISOAN da. 

Ini kthiyaq nksaan Na ni taan Na ka laqi SIBIDAY, YAKOBO ni suwayi na 
YOHANI pelug bi mniq ruwan asu ka dhiya smapang slahug dha. Asi kaaguh 
dhiyaan ka YISO. Kiya do asi hichi malax tmaan dha SIBIDAY ni snduan na 
saejiq ka ga ska asu hiya ni smngul YISOAN da. 

常年 期 第 四 主 日 ZE 
fi. PATAS MUWAY GAYA (18: 15-20) 
Rmngaw lqlaqi ISRAILO ka MOSI:"STMAUN, Utux mu Tnpusu ka asaw munan 
mpahiyug kingal ka mdka yaku mpuwaela kari mpaah kska mnsuwayi namu. 
Nduwaun namu qmbahang bi hiyaan. Nii o ida saw jiyax pnsslian namu dgiyaq 
ORIB siida wada namu pnaysa Tuxan Baraw STMAUN namu mpprngaw :'aji 
ku smkuxul duri qbahang kari STMAUN mu, Utux Baraw ni pmpusal qqita 
Intadan kari Na kska lanag tahut;kiya o aaji mu hhugil.' 
Rmngaw knan ka STMAUN:' Balay bi ka kari nii. Ida Ku mpaah kska mnsuwayi 
dha mbuway Ku dhiyaan ka kingal mpuwaela kari mdka sunan,ppaniqun Mu 
ska quwaq niya ka kari Mu ppgkla na sajiqun kana kari saw rrngaw Mu hiyaan. 
Nasi ana ima ka ini qbahang mnda Hangan Mu pnawsa kari o kika pshgun Mu 
nanak. Kiya ni nasi niqan kingal mpuwaela kari ka knhmut rmngaw ana manu 
mnda Hangan Mu ni ini bi pnaah Utux Baraw ka kari nii, aji uri o pnawda 
hangan utux mqbring rmngaw o ida phqilun ka saw nii mpuwaela kari. " 


2. PATAS PAOLO PNATAS NA MKKORINTO PNLAALAY (7: 32-35) 


Mnsuwayil Aaji namu slhbun quri babaw dxgal nii ka nigan Inglungan mu.Ini 
angal kuyuh ka snaw o sihbun na ka guri qmaepah asaw STMAUN:kiya o 
‘huya mu ksun mpqaras Hiyaan hug?' Kiya ni wada mangal kuyuh ka snaw o 
sIhbun na quri nbabaw dxgal :kiya o ‘huya ksun pqaras ka kuyuh mu hug?'msa 
mtgdha Inglungan na. Ini usa sajiqun ka kuyuh ni wauwa uri o slhbun na ka 
quri STMAUN :kiya o huya na ksun pksuyang ka qbubul ni Inglungan niya.Kiya 
ni wada sajiqun ka kuyuh o slhbun na ka quri babaw dxgal: kiya o huya ka 
ksun psqaras ka snaw niya. Rmngaw ka STMAUN :"Kari Mu saw nii o asaw 
blihun namu, aji ka pskiyux munan.Srngaw Mu a asaw pnawda namu 
sngkingal bi qsahul thmuku STMAUN." 


ALILUYA 

Rmngaw ka STMAUN :" Yaku ka elug ni blbalay ni kkdusan. Nasi aji mnda 
Knan ana ima o, aji padhuq Tmaan. 

ALILUYA 

B.SUYANG BI KARI KRISTO SNAU MARKO (1: 21-28] 
Msuupu tnegsaan Niya miyah KAPARNAON ka YISO. Yaasa jiyax sngayan do, 
mtmay sapah psslian dha ni prajing tmgisa sajiqun. Asi nkluwy balay tngsa Na 
ka kana saejiq.Yaasa tngisa Na dhiyaan o,mdka saw niqan biyax, ini pndka 
Saw dmppatas. 

Ga sapah psslian dha siida o,niqan ka kingal saejiq sjiyan utux nagih.Asi tjiras 
bi mlawa:” YISO mkNASARI msmanu ta ka ita hug?Ya Su Imglung Imsung 
mnan hug?Ima ka Isu? Kilaun miSu balay :Suyang bi Lagi Utux Tnpusu ka Isu" 
msa. Msaang hiyaan rmngaw ka YISO :"lya squwaq ni latat paah saejiq 
nii."Kiya ni hmichi psdha hiyaan ka utux nagih ni paru quwaq na Intadan Qduliq 
paah qbubul saejiq nii da. 

Asi nkluwy balay ni mprngaw ka kana :"Manu bi saw nii hug? Bgulah bi elug 
tgisa ni tpusu bi kari ka nii, aji wana haya, duutux mluchiq thiyi ka Na uri". Kiya 
ni mngarang kana mtqiri GALILIYA ka Hangan YISO. 


常年 期 第 五 主 日 乙 年 

1. PATAS YOBO (&: 1-4, 6-7) 
Rmngaw ka YOBO:"Kndusan babaw dxgal saejiq o aji na saw pskiyux nsaan 
mlata hug?Hngkawas saejiq o aji mdka saw jiyax tksduan quli dhug?Saw 
psalinut qmaepah ka mpsadu tmaga snadu na ni miying msangay tbsagan, 
mdka saw kiya uri ida ku mangal jiyax sqlnutan ni rabi knsmayan mu. Taiyan 
sida o Imglung ku:'mpkrdax knuwan dhug?' Mtutuy sida o Imglung : 
mpkaeman knuwan da hug?' Kingal rabi pspawhun mu Imglung bitaq rmdax. 
Jiyax kndsan mu o mkala knslkalan likaw ksudan walay hmrinas ni mkphing 
ungat stmaan.STMAUN, Inglung bi ka Isu;kndusan mu o wana saw mshngaq 
ni dawriq mu o aji qmita qmbliqan. 


2. PNATAS PAOLO QURI MKKORINTO PNLAALAY (9: 16-19,22-23) 


Mnsuwayil Ana ku gmarang Suyang Kari, aji mu ka stndaxu.lda asi ka 
ddngusun mu ka nii. Nasi ini garang Suyang Kari o tayal bi nagih ku da. Nasi ku 
muda Inglungan mu nanak qmaepah nii o niqan ka sniyuk na knan da, nasi ini 
uda Inglungan mu nanak o ida spstama STMAUN knan ka dngusun nii DOO 

Saw ki do manu ka ksun sniyuk ngalun mu hug?Kiya o tmgsa ku Suyang Kari 
siida o ini ku pksadu pqbahang,wana muway Suyang Kari ka hiya. Yaku o ana 
ku mtrawah guri kana saejiq o wada ku psqlinut brah dhiyaan kiya 0 asaw 
blihan hbaraw bi saejiq. Msuupu mauwit saejiq siida,wada ku maasaejiq 
mauwit uri,bblihun mu mauwit saejiq;quri ana ima o wada ku mdka hika yaku 
uri, saw kiya o iyux mu (ppsnhiyi kana) pstutuy hbaraw saejiq. Sqaepah mu ka 
ana manu o ida asaw Suyang Kari kana: kiya o tduwa mangal huway suupu 
kana saejiq. D 


S.SUYANG BI KARI KRISTO SNRU MARKO (1: 29=39) 


Miatat paah sapah psslian alang KAPARNAON ka YISO ni msuupu YAKOBO 
ni YOHANI,mnsa sapah SIMONG ni ANDRIA.Kiya ni ga slakaw knliwa bi 
mnarux kntlhan ka paii SIMONG siida.Kiya asi iyah tmisa YISOan ka saejiq 
da.Asi usa hiyaan ka YISO, jiyan na baga ni pstuyan na.Wada kmalu ka 
knnarux na do,asi kmkay dhiyaan. Kmbiyan,wada priyax ka hidaw siida, dsun 
dha brah YISO ka ana manu mnarux ni sjiyan utux naqih. Kana saejiq tnalang 
omssli brah rhngun sapah hiya kana. YISO o pkmaluun na ka Imlamu mnarux 
ni pdhliqun Na ka hbaraw bi utux nagih ni ini Na psrwai paarngaw: yaasa ima 
ka YISO o klaun dha. 
Saw saman ida mnkaeman niya na o ka YISO ni musa tadus braenux 
dmulun. Musa miying Hiyaan ka SIMONG ni ghal niya. Hlayan da ni rmngaw :" 
miying Sunan ka kana saejiq" sun dha. Smiyuk dhiyaan ka YISO:"lita 
txjil.ggtgut kii alang da, nduwa Mu gmarang Suyang Kari uri: yaasa balay bi 
yahan Mu,msa”. Asi usa mtqiri sapah psslian kana alang GALILIYA ka YISO: 
gmarang Kari Mblayiq ni pqduriq utux nagih. 


常年 期 第 大 主 日 乙 年 前 

Rmngaw MOSI ni AARONG ka STMAUN Baraw:"nasi niqan ka saejiq,hliq ka 
qlaqil niya ni mlabu,aji uri o mbruq ni mtlawa saw mnarux mstmaq mpsburaw 
ka hiyi na do,asi ka dsun brah AARONG pusu mpgalup aji uri o kingal mpgalup 
ska lqlaqi niya.Ana ima mnarux saw mpsburaw hiyi na,ida mruchiq ka hiya ni 
asi plukus mkatay ni mludu snuunux ni mubung dqras bitaq quwaq ni tjiras: 
“Mruchiq! Mruchiq!"Saw nii mnarux Jiyax siida ka hiya o ida mruchiq ka saejiq 
nii.Kiya do asi ka smwayay sajiqun ni mbuluh mniq sipaw alang ka hiya. 


HEDIDIDDDD] 

.PNATAS PAOLO QURI MKKORINTO PNLAALAY (10:31- 11:1), 
Mnsuwayil Ana manu mkan, ana manu mimah, aji uri o ana manu ka ddaun 
namu o dai bi kana ttndahu namu Tuxan Baraw. Iya bi psqribut ni pqnaqih 
saejiq isilana mkYUDAIYA,ana mkGRISIYA, ana uri pnrhulan Utux 





“ Baraw.Plugi bi ndaan mu; yaku o ida ku psqaras kana saejiq quri ana manu ni 


ini ku paysa bbrihun mu nanak;psqaun mu o bbrihun hbaraw saejiq aangal dha 
pstuyan KRISTO.Saw bi murug ku KRITOan o yamu uri purug knan. 


B.SUYANG BI KARI KRISTO SNRU MARKO (1: 40-45); 


Pida bi niqan ka mstmaq mpsburaw hiyi knnarux ka saejiq miyah brah YISO, 
tmbqrit dmulun Hiyaan:"nasi Su smruwa o,kika tduwa Su pkmalu knan da"msa. 
YISO o asi pgaalu balay saejiq nii ni hkragan Na baga tmlung hiyaan ni 
"mpsruwa Ku,kmalu da'sun Na. Asi alax Hiyaan ka knnarux na ni wada malu 
ka hiya da.Kika asi sgkuli ka YISO ni smdhug bi hiyaan rmngaw:"Olhangi bi, 
ana hmuya iya rngaw ana ima sajiqun,wana usa brah mpgalup pqita nanak ni 
asaw pklmuun su,biqani saw gaya MOSI ka aangal dha pnskraya" sun Na. 
Kiya musa ka saejiq nii do,prajing rmngaw ni rinah bi gmarang kana ndaan nii. 
Babaw na siida do,ini tduwa mtruula mtmay alang ka YISO ni asi gaanak mniq 
bbuyu sipaw alang da. Ana saw kiya, pnaah inu, ida miyah Hiyaan ka hbaraw 
bi saejiq. 


常年 期 第 七 主 日 乙 年 
Saw nii Intadan kari Na ka STMAUN Baraw:"lya bi Inglung nsbiyaw ni iya sblih 
Imnlung ndaan suxal ka yamu.Tai! daun Mu pkbulah;kika sayang o ma ini 
namu klai hug? Kska tadus o psluun Mu gmelug ni ska bbuyu o paliyun Mu 
yayung.Tmninun Mu ka saejiq o ida asaw Knan ni nduwa dha muyas tmdahu 
Knan. 
Kiya ka kiya ni isu o YAKOBO ini isu paysa Knan,ISRAILO ini su Inglung 
psaasu Knan uri.lda Mu napa ka qnnagih su ni qnquan su pllawa Knan.Yaku bi 
nanak, asaw Knan nanak wada Ku mslus ruchiq su ni aji Ku pmpusal pbrinah 
qnnagih su da. 

2. TGHICHI PATAS PAOLO QURI SAEJIQ KORINTO (1: 18-22) 
Mnsuwayi, balay bi mtduwa stmaan ka Utux Baraw! Aji nami knhmut rmngaw 

munan 'balay' msa ni hmut msa 'aji' uri. Yaasa yaku ni SIRWANO ni TIMOTAY 

ka saw wada nami gmarang munan ka YISO KRISTO,Laqi Utux Baraw o uhay 
psuupu 'balay' ni 'aji' ka Hiya. Kdjiyax ida bi 'balay' ksun nanak ka Hiya, yaasa 
maabalay kska Hiyaan ka kana huway sndhgan Utux Balay.Saw ki do yami uri 
o muda Hiyaan tduwa nami 'Aming' (balay bi) msa tndahu Tuxan Baraw.Mnda 
ta KRISTOan pkbiyax mnan ni munan uri kika Utux Baraw o wada taNa Imisux 


suyang qaru ni wada psktaya tnan bbgay Suyang Biyax psdhug qsahul ta da. 


S.SUYANG BI KARI KRISTO SNRU MARKO (2: 1-12) 


Babaw ya piya jiyax, mtmay duri alang KAPARNAONG ka YISO; ga mniq 
sapah ka Hiya, msa qbhangan dha. Kika mssli hiya ka hbaraw saejiq, saw 
thngayun ka sapah ni ana rhngun ungat tmayan; asi tgisa Kari Utux Baraw 
dhiyaan ka YISO. 
Siida o, nigan ka duma saejiq madas kingal mnarux, mhugil baga ni qaqay na 
saejiq, ga kdagun spat hiyi.Yaasa mnkiyux ka saejiq, ungat ddaan dha brah 
YISO.kika musa gmbling dnamux baraw ga niqan YISO ni mkuwy gasil slakaw, 
Pchingun dha paah baraw brah YISO. Kska hiya ka saejiq mriqit stuhuy tqiyan 
na.Mita snhiyan dha ka YISO do mgagan Na ka mnaarux saejiq :"Laqi Mu, 
wada sruwaan ka qnnaqih su da" sun Na haya. Tntama na hiya siida ka 
dnduma pusu mpatas ni Imglung ska qsahul dha :"hmuya rmngaw saw nii ka 
saejiq nii hug? Ini pnsbut STMAUN ka Hiya.Rahuq na kingal Utux Baraw, 
ungat ana ima ka tduwa smruwa qnnaqih* nshaya ka Inglungan dha. 
Asi gatuq Inglungan dha ka YISO ni rmngaw dhiyaan:" Ma manu saw kika 
Imglung ska qsahul namu hug? Nasi Ku prngaw mnarux saejiq 'wada sruwaun 
qnnaqih su sun Mu aji uri o ‘tutuy, ngali tngiyan su ni ksa' sun Mu, dha kari nii 
O ki inu ka malaexan hug? Kiya ni kklaun maKu balay bi niqan biyax ssruwa 
qnnaqih babaw dxgal ka Lagi Saejiq o, asi rmngaw quri mnarux 
saejiq :'mgagay miSu: tutuy, ngali tngiyan su ni usa sapah dal' 
Asi tutuy ka saejiq nii ni mangal slakaw na ni ida ki brah kana mlatat da. Asi 
nkluwy kana ni tndahu Tuxan Tnpusu rmngaw :"bitaq sayang ana pxal ini ta 
qntaan saw nii.” 

fi. PATAS OSIYA (2: 16b-17b, 21-22), 
Kari Stmaun Baraw :"Tai! Dsun mu tadus ka kuyuh ini duwa stmaan ni mgagun 
mu qsahul niya.Siida o msiyuk knan ka hiya mdka bi saw jiyax knuwaan niya 
saw bi jiyax kndadah alang IJIPTO mbrinah ka hiya.Ana bitaq knuwaan 
Strngan mu sunan,mpawda knslguan ni psblayan ni msaesu Inglungan; 
mskuxul mu bi smtrung sunan siida o ktduwa su mkla Yaku ka balay bi 
STMAUN. 


g TGHICHI PATAS PAOLO QURI SAEJIQ KORINTO (3: 1-6) 


MaalNami asi ka saw ruway saejiq muway munan patas ppskraya nami hug? 
Aji uri o saw nii ka patas paah munan hug?Yamu nanak ka patas nii,spatas 
kska qsahul nami.Patas nii o,spuun ni kilaun ka kana saejiq.Klhanun 
balay:yamu o kika pnklutut nami gmarang kari patas KRISTO.Aji pnatas Ikluk, 
Biyax Utux Tnpusu ka matas.Aji hmut pnatas babaw btunux uri.Pnatas bi 
babaw ptasan hiyi ni dara; qsahul namu ka pntasan. Pnawda nami KRISTO ka 
dhug nami snhiyi brah Utux Tnpusu nanak.Aji ku rmngaw :'mtuku brah nami 
nanak ka smpung ana manu saw bi brah nami nanak pktuuku. Brah nami o 
pnaah Utux Baraw.Hiya nanak ka gnaaw mnan ni ptuku brah nami qqaepah 
qpaehun bulah sndhgan. Sndhgan nii o, aji mnda patas gaya, kiya ni, mnda 
nUtux. Yaasa patas o, phugil sajiqun;Utux o,pkuudus sajiqun.' 


BS. SUYANG BI KARI KRISTO SNRU MARKO 2: 18-22 


Mpulug bi gaya sprang ini ekan ka tnegsaan YOHANI ni dPARISAY siida o, 
miyah ka duma rmngaw YISOan:” Huya ini pulug gaya sprang ini ekan ka 
tnegsaan Su mdka tnegsaan YOHANI ni dPARISAY." Smiyuk rmngaw ka 
YISO:" msuupu risaw pstrngun ka dlupung niya sida, mtduwa smlhaq mkan 
hug? Bitaq mniq msuupu dhiyaan ka risaw o,ini tduwa pulug gaya nii ka dhiya. 
Dhuq ka jiyax ngngalun pnaah dhiyaan ka risaw o, ida mslahuq mkan ka dhiya 
siida. Ungat saejiq ka mangal bulah gaeliq ssapang na smudal lukus; nasi msa 
haya do, bgulah gaeliq snapang o, bgliqun na ka smudal ni mha mlana paru ka 
knhliqan niya. 

Duri o ana ima ka mpawsa snalu sinaw smudal bi lubuy qraqil.Nasi saw kiya 
do,mpluq lubuy ka sinaw ni mpsuyiq ni mpanaqih ka lubuy qraqil uri. Bgulah 
sinaw o, asi ka psaun bgulah lubuy qragil,msa." 

4. PATAS MUWAY GAYA (5: 12-15) 
Kari STMAUN Baraw:"ksaw bi nkari Utux Su Baraw, asi su sduwy bi murug 
jiyax sngayan ni ngali saw suyang bi ka jiyax nii.Mataru jiyax ka qpaehi bi ana 
manu qpahun su.tgmpitu jiyax do ida jiyax sngayan Utux Su Baraw,STMAUN 
Su,saw kiya ni ana isu ni lqlaqi su ni dquli su ni ana kaching ni kana tnbgan 
su,aji uri o dsaejiq kluwaan isil gaga mniq munan o iya bi qaepah ni tmlung ana 
manu, ktduwa msangay saw sunan ka dquli su. 
Lnglung bi:pnskrinut mniq dxgal IJIPTO siida; pnbgaan su biyax baga Utux Su 
Tnpusu, STMAUN Su Baraw, yaasa Hiya ka wada dmudul platat sunan paah 
dxgal pntglian su; asaw kika Utux Tnpusu STMAUN Su sndhug bi sunan 
pksuyang jiyax sngayan. 

2. PATAS PAOLO PNATAS NA MKKORINTO TNHICHI (4: 6- 
Mnsuwayi :"Rdax kklahang paah ska mnkuung'wada rmngaw saw nii ka Utux 
Baraw o ida Hiya nanak ka mnsa saw nii o wada prdax qsahul nami, asaw 
pklaexan Na mnan ka rdax dhuan Utux Baraw ga mniq dqras YISO KRISTO 
uri. Kiya ka kiya ni pusu dnuwy nii o gisu nami jiyun kska Imuk kiapan; kiya o 
pptuula kmpraan biyax nii o aji pnaah mnan, pnaah bi Utux Baraw ka tnqtaan 

saw nii biyax. Ana nami tlqilan paah ana inu,rinah ini nami psgrinut;ana nami 
ungat dniyagan,ida niqan stmaan; ana nami mnda ana manu mglagil o ini nami 
qdaani, ana hbaraw pais ka ptakul mnan o ida aji sdgiyal. Qbubul nami 
mpksburaw o ida o maapa hnqilan YISO kdjiyax, asaw ptduwa taita kndusan 
KRISTO ska qbubul nami uri. Ana saejiq nii muudus ka yami o asi Inglung bi ka 
gisu nami sbgay pphqilun kdjiyax asaw YISO: kika o ktduwa spqita ska qbubul 
nami mphugil, ka knuudus YISO KRISTO. 
Pelug jiyax sngayan mklaelug qmpaehan mugi ka YISO: prajing dmuwy 
mangal saysay mugi nksaan ka tnegsaan Na.Kika rmngaw YISOan ka 
meni en A cae er 
tnqnay ka mstuq uqun ni sisan siida? ie sani io 
DABIDI o,mntmay sapah Utux Baraw i a AN me 
na dmpgaalup o, ana ima uri ini tduw 9 “i Visage pai r bui 
Jis year RELY near a mkan ni ida na saasug saejiq tqnay.* 
: gayan o ssalu asaw sajiqun; aji na saejiq ka 


asaw jiyax sngayan.Ksaw ka kiya, ida STMAUN jiyax sngayan uri ka Laqi 
Saejiq” msa. 

fl. PATAS SMNLAAN (3: 9-15) 
Babaw wada mkan hiyi qhuni ini tduwa uqun ka ADAMO o STMAUN Baraw, 
Utux Tnpusu,splawa Na ka saejiq:"gaga inu su hug?” su Na. Smiyuk ka hiya, 
“mnbahang ku mksa Su dxgal qbliqan nii do asi ku kiisug bi ni qtaan mu 
bbulang o tgliing ku”.Rmngaw ka Utux Baraw."ima rmngaw sunan msa 
mbulang su hug? lya uhay wada su mkan hiyi qhuni pndakal Mu sunan 
hug?'sun Na. Smiyuk ka ADAMO:"pndungus Su knan kuyuh nii tghuy knan o 
hiya ka mnuway knan hiyi pnegalang ni wada mu uqun'msa. Utux Baraw, 
STMAUN o slingan Na ka kuyuh:"hmuya su saw nii hug?” Smiyuk ka 
hiya:"quyu gaga o rmnqdug knan, kiya do wada ku mkan” msa. Kiya ni Utux 
Baraw, STMAUN o mgagan Na ka guyu : asaw ndaan saw nii ka isu,kana kska 
snalu babaw dxgal,ana ska samat uri o isu ka rbaun bi, paah sayang ka isu o 
muda mbuyas su kkarang ni maekan su dxgal kjiyax. Pkpaisun Mu ka isu ni 
kuyuh; duri o wawa su ni lqlaqi kuyuh babaw niya o mknpais. Lqlaqi niya o 
mpstmaq tunux su ni isu ka qmqiyut su knug qaqay dha” sun Na. 


e. PATAS PAOLO PNATAS NA MKKORINTO TNHICHI (4:13 - 5:1) 


Mnsuwayi! Ga spatas Suyang Patas 'snhiyi ku,saw kiya do gmarang ku'msa. 
Saw nii ka snhiyan nami uri;saw kiya do snhiyi nami ni gmarang nami, yaasa 
klaun nami bi ka wada pstutuy YISO STMAUN paah hngilan ka Hiya o ida mha 
pstutuy mnan suupu YISOan ni pspuun ta-Na madas tnan kana brah Utux 
Baraw. Ndaan saw nii o asaw yamu kana ktduwa mangal kmpraan huway ka 
hbaraw bi saejiq,saw ki do knrama smghuway ni psqaras Tuxan Baraw ska 
knrdax. 

Manu saw kiya do ini kauwit ka Inglungan nami,ana gisu msburaw lipax qbubul 
nami o ida biyax bi pbgulah kjiyax ka ruwan qsahul nami.Yaasa daan nami ka 
pnais mqragil sayang o paangal nami knrdax paru bi ni ungat pstqan knrdax. 
Ini nami qlhangi ka ga taan, ungat taan ka qlhangun nami, yaasa pnais ka 
ana manu taan ni ungat pstqan ana bitaq knuwan ka ungat taan. 

Ida ta klaun uri o ana mkatay ka kawbu (kawbu msa o tmiyu qbubul ta) ta nii 
babaw dxgal ga, nigan ka aji snalu baga saejiq ka kingal snalu Utux Baraw 
ka sapah ta ga baraw ana bitaq knuwan. 

3.SUYANG KARI KRISTO SNRU MARKO (3: 20-35) 
Musa sapah ka YISO. Kiya ni miyah mssli duri ka hbaraw saejiq.Ana ekan 
idaw ini tduwa ka YISO ni tnegsaan Na.Mbahang saw nii ka dhiya kingal sapah 
na do 'mbunu ka hiya' msa ni rubang mawsa qmrap Hiyaan. Kiya ni rmngaw 
ka duma dmptpatas pnaah YIRUSALING :° Ga مدوملا‎ BIIJIBUT ka Hiya ni 
muda paah utux nagih pqduriq utux nagih. "msa. 
Kiya ni kaghun Na mlawa ka dhiya ni spaangal Na rmngaw:"SATANG o huya 
msa pqduriq SATANGan hug? Nasi mtgdha mkaekan ka kingal kluwaan o 
ungat hhiyug ka kluwaan nii. Nasi mtgdha kingal sapah o aji mptduwa mhiyug. 
Nasi mtgdha tbrinah tmgiyal hiyaan nanak mtgdha ka SATANG o ungat hhiyug 
na ni mha maaungat. Ana ima ini pllayi mkuy ka mbrax saejiq o ini tduwa 
mtmay sapah ni gmaeguy qaya niya. Babaw bnkiyan do kisa mpdhug 
gmaeguy qaya sapah na. Balay bi mgagay maKu : kana ruchiq saejiq ni kana 
ana manu kari snngahan dha Tuxan Baraw o sruwaun. Kiya ka kiya ni 
Pqruchiq Suyang Biyax o ana bitaq knuwan aji sruwaun ni ngalun ruchiq ungat 
pstqan" msa. “Hiya o ga tingun utux mruchiq* yaasa rmngaw ka dhiya,msa. 
Miyah ka bubu YISO ni dmsuwayi Na snaw. Mhiyug ngangut ka dhiya ni pawsa 
kari mlana Hiyaan.Kiya ni hbaraw bi Saejiq mtlibu tluung mtqiri YlSOan ni 
rmngaw Hiyaan:"Tai bubu Su ni dmsuwayi snaw ni dmsuwayi Su kuyuh o ga 
mniq ngangut ni ga miying Sunan'sun dha. Smiyuk rmngaw dhiyaan ka YISO:" 
Ima ka ksun bubu MU ni mnsuwayi Mu hug?'msa. Pdaan Na dawriq mita ga 
ga tluung mtqiri Hiyaan ni rmngaw :" Nii hini o kika bubu Mu ni mnsuwayi snaw 
Mu! Ana ima ka murug Inglungan Utux Baraw o kika mnsuwayi Mu snaw ni 
mnsuwayi Mu kuyuh ni bubu Mu" sun Na. 





常年 期 第 十 一 主 日 乙 年 
A. PATAS IJIKIEL (17: 22-24) 
Saw nii nkari STMAUN ta Utux Baraw."Yaku nanak o ngalun Mu truma kingal 
sida paah qhuni bbaraw hiya ni hmaun Mu nanak ka Ibnaw sida nii ga pnpung 
dgiyaq,kiya o babaw tgparu dgiyaq ISRAILO.Kiya ni mha mdakil bi Inabaw niya 
ni mghiyi uri, saw kmparu hnigan qhuni. Lala bi qbhni paah ana inu miyah tuhuy 
ska Inabaw niya ni rmudu ga sida niya.Kana qhuni qnpahan ni bbuyu uri mha 
mkla balay bi STMAUN Baraw ka Yaku.lda klaun ka Yaku o tduwa Mu qmtul 
bbaraw pusu qhuni ni pnblih pdakil qhuni mibay, duri o mpadngu ka malu 


qtaan qhuni ni mdngu qhuni tpapah duri. Kari Intadan STMAUN Baraw o ida 
maabalay kana. 

R.PATAS PAOLO PNATAS NA MKKORINTO TNHICHI (5: 8-10) 


Mnsuwayil Ida nami klaun,mniq nami hnigan qbubul siida han ini nami eniq 
psuupu STMAUN, ana saw kiya o sntama kdjiyax Hiyaan,yaasa sayang o ini 
nami uda qtaan dawriq, muda nami nii muudus. 

Balay bi stmaan ni kuxul nami qmada qbubul ni mpsuupu nami mniq STMAUN 
kika malu. Manu saw kiya do ana nami mniq qbubul, ana nami malix qbubul nii 
o ida pqaras Tuxan ka dngusun nami. Yaasa kana ita o asi ka mha mhiyug 
brah tlaegan psgaegan KRISTO kana, ppurug Na saw qnaepah txtaxa qbubul 
ta muudus babaw dxgal ka aangal ta sniyuk ana ana malu ana nagih. 


BSUYANG BI KARI KRISTO SNRU MARKO (4: 26-34) 


Rmngaw ka YISO:” Kluwaan Utux Baraw o mdka saw saejiq gmhap ghap 
dxgal. Kiya ni ana kaeman, ana jiyan, mtaqi aji uri o mtutuy siida hmlu ka ghap 
ni mdakil o hmuya hug? Ini na klai. Dxgal nanak ka pghiyi. Maabubu ka 
prajing.Kiya do mghiyi ni maadmux saysay niya. Mha da ka hiyi na do asi psai 
sawki kawil. Yaasa dhuq ka qbrangan." 

Rmngaw dhiyaan duri ka YISO :" Pdkaun ta saw manu ka Kluwaan Utux 
Baraw hug? Aji uri o paangalun ta saw manu kari hug? Mdka saw dmux ghap 
Pajiq mukan. Pdkaun ana manu ghap babaw dxgal o tgbilaq balay. Babaw 
sghap do hmru ni mdakil pdkaun ana manu pdpajiq o mgkala kmparu. Kiya ni 
psriyu paru sida bitaq mtduwa yahan rmudu qbhni ka sasaw niya”. 

Kiya ni spurug na saw mha dha klaun mbahang, lala bi Imbaqan smgaw Na 
dhiyaan ka kari STMAUN Baraw. Rahuq Imibaq kari o ini mgaw dhiyaan. Kiya 
ni raesan Na pgkla ana manu ka tnegsaan Na nanak. 

A. PATAS YOBO (38: 1, 8-11) 
STMAUN Baraw mgagan Na ka YOBO paah ska bgihul paru :” Sliyu paah 
nbuyas dxgal ka gsilung paru siida o ima ka mndup ni hmtul hiyaan hug? Ida 
Yaku ka saangal Mu rulung hmaluy gsilung ni Ibuan mnkuung rulung ka 
plkusan Mu ka hiya. Yaku uri o pniqan Mu ayus ka gsilung ni psaan Mu ka 
rhngun shmkaw rmngaw 'bitaq hini ka isu da,iya bi hrinas; hmut kmpraan 
tnpngan su bitaq hini da ‘ su Na". 





2. PATAS PAOLO PNATAS NA MKKORINTO TNHICHI (5: 14-17) 

Mnsuwayil Mbiyax bi kmiyux mnan ka gnlaan KRISTO,yaasa klaun nami 
sayang ka wada prilih kana saejiq mhuqil ka kingal.Saw nii do wada mhugil ka 
kana ni wada prilih tnan kana mhugil ka KRISTO: kiya o saw ga muudus o aji 
asaw dhiya nanak ka skuudus dha, asaw bi Hiya ka wada prilih dhiyaan mhugil 
ni mnblih muudus ka YISO STMAUN ka skuudus dha. Manu saw kiya do paah 
sayang aji nami saw Inglungan saejiq ka pgsaw ana ima;suxal o wada nami 
murug saw qntaan saejiq ka mkla KRISTOan, sayang dni aji nami ksun ha 
mkla Hiyaan da. Saw kiya do nKRISTO ka ana ima o ida psbgulah snalu 
hiya,wada hmrinas ka smudal ni wada priyuxan bgulah kana da. 


3. SUYANG BI KARI KRISTO SNRU MARKO (4: 35-41 
Gbiyan jiyan siida do rmngaw tnegsaan Na ka KRISTO:" Ntrila ta sipaw hiya". 
Kiya ni hchian dha smuwayay ka hbaraw bi saejiq ni ida ki nniqan asu ka YISO 
o, msuupu paapa ni dsun dha.Duma asu o tuhuy dhiyaan musa. Kiya ni asi lu 
paru balay bgihul ni aji hmut biyax bnuan tnpngan gsilung bitaq saw mpthngay 
asu. YISO o mtaqi tpnaan muhing ngungu asu. Saan tmutuy tnegsaan Niya ni 
mgagan dha :"Mptgisa, mhuqil nami o, anay niya hug?’ Mtutuy ka YISO ni 
ksaegun na rmngaw ka bgihul 'gmlux', 'iya squwaq' sun Na ka gsilung. Kiya ni 
malax ka bgihul ni mgmlux balay da. 
Rmngaw dhiyaan ka YISO :” hmuya, ma namu saw nii miisug hug? Ma ungat 
snhiyan namu hug?" 
Kiya ni paru kiisug ka dhiya, dni mpprngaw :" Ima ka saejiq nii hug? Ana bgihul 
ni gsilung uri o thiyi bi Hiyaan “ mkksa. 

Aji wada smalu hhugil ka Utux Baraw ni ini Na sqrasun hnaqilan ana manu 

muudus.Wada smnalu kana ana manu ka Hiya ni kuxul Na ka muudus bi kana. 

Kska snlaan Na o mtuku malu ka kana dni ungat ka ana manu sapuh bitaq 

ksun mhugil ni dhug dmgiyal babaw dugal nii ka brax mnkuung, yaasa mslagu 

bibalay o ungat pstqan ana bitaq knuwan. 

Utux Baraw o balay bi tmninun Na ka saejiq ni kuxul Na ini huqil ka hiya,rinah 
ptduwa Na muudus bi mhiyug brah Na saw hnigan Utux Baraw.Kiya ka kiya ni 
mnda qnliquan AKUMA o mtmay babaw dxgal ka hhuqilsaw kiya do kana 
smngul AKUMA o mphuqil ska kuung kana. 

Mnsuwayi! Nasi namu wada mangal kmpraan huway guri snhiyan ni Kari ni 
knkla, kiya uri paah mnan ka kana kndlmut ni gnaalu nami munan o pdka saw 

nii pssuyiq namu gnhuway asaw ddaun gaga.lda namu klaun ka huway 
STMAUN ta YISO KRISTO: Hiya o mblaiq bi o asaw yamu wada Na sqrinut 
ptduwa namu uda qnqrinut Na qqblaiq namu.Nii o aji pqlaqil munan ni ini 
pkibuk txaun, uda saw nii o asi ka ppdka namu kana. Saw kiya do mnsngari 
dnuwy namu sayang o uumal namu knsula dha; mnsngari dnuwy dha o uumal 
dha knsula namu thichi;kiya ppdka namu. Saw ki ga spatas Suyang Patas 
"ana lala mangal dha o ini sngari, ana bilaq manga! dha © aji ka ini tuku' msa. 

SUYANG BI KASRI KRISTO SNRU MARKO (5: 21-24, 35b-43) 

Paapa asu mntalil duri sipaw ka YISO do,mssli Hiyaan siyaw gsilung hiya ka 
hbaraw bi saejiq.Miyah ka kingal mpklawa sapah thmukuan,hangan na YAIRO. 
Mita YISOan do tgtmaq brah Niya.Kiya ni maysa balay Hiyaan:"Laqi mu kuyuh 
o aji biyaw mhuqil.Gmalu Na ni knuudus Na o yahi dha baga Su”.Msuupu 
hiyaan musa ka YISO ni kmiyux qmapul smngul Hiyaan ka hbaraw bi 
saejiq.Siida o miyah ka saejiq pnaah sapah YAIRO ni rmngaw:"Ga mhugil ka 
lagi su kuyuh da.Ma su lu mtanga Mptgisa duri hug?Kiya ka kiya ni qbahang 
kari dha ka YISO ni rmngaw ppklawa sapah thmukuan “iya kiisug ni asi 
snhiyi."Dhuq sapah mpklawa thmukuan ka dhiya do taan na ka saejiq mrrana 
squwaq ni Imingis ni tngdux Imingis. Kiya rahuq PITRO ni dha mnsuwayi 
YAKOBO ni YOHANI o ana ima ini na sruwayi pnsgul Hiyaan. Kiya ni mtmay 
ruwan ni rmngaw dhiyaan" ma namu mrrana Squwaq ni Imingis hug?Laqi o aji 
nii mhugil, nii mtaqi." Kika do pghlisan dha ka YISO. 

YISO o padliqun ngangut kana.Wada tama ni bubu laqi ni tru tnegsaan Na ka 
dsun na mtmay tqiyan lagi. Jiyan na baga lagi ni 'Talita kum' sun Na. Hdalun 
kari nii o ‘laqi kuyuh,rmngaw miSu tutuy da'.Kiya tutuy ni mksa ka laqi kuyuh. 
Yaasa maxal dha hngkawas da. Dhiya o aji hmut nkluwy dha da. Kiya ni 
sdhngan rmngaw ‘ya sraani ana ima'.Duri o 'biqi uqun' msa. 


常年 期 第 十 四 主 日 乙 年 
A. PATAS IJIKIEL (2: 2-5) 

Rmngaw knan ka STMAUN Baraw siida o mtmay qsahul mu ka knSuyang 
Biyax ni pstuyan kuNa. Kiya ni mbahang ku Intadan kari Imutut rmngaw knan:" 
Saejiq buraw,mpskagul Ku sunan sajiqun ISRAILO hiya, guri ini psbut Knan ka 
saejiq.Dhiya o mdka Idludan dha sbiyaw tbrinah Knan ni paah suxal ana bitaq 
sayang ida smthiyaq qmada Knan. Ana saw nii mklay ka tunux dha ni tbrinah 
Knan ka saejiq nii, ida Ku mpskagul sunan ssaun su hiya. Asi su rmngaw 'saw 
nii ka kari Mu, Utux Tnpusu STMAUN namu'; ana yaa mbahang ana ini 
qbahang ka dhiya mptbrinah o asi mgagi; niqan ka kingal mpuwaela kari kska 
dha o mha mkla ka dhiya da." 


2 PATAS PAOLO PNATAS NA MKKORINTO TNHICHI (Il. 12: 7-10) 


Mnsuwayi! Aji mu aangal pusu pspruan knlala pngklaan STMAUN knan o 
bigan Na kingal bali ka hiyi mu, saw bi kingal sngkgulan AKUMA miyah smbut 
knan aaji ku pqsuqi psparu. Pkaangal paah knan ka nii o wada ku mntru 
dmulun STMAUN.kiya ni mgagan ku-Na ° mtuku balay sunan huway Mu da. 
Yaasa quri mlbay bi saejiq o mttuku bi tluula ka biyax Mu da." Saw kiya do 
rinah ku mqaras pqita knlbayan mu, eeniq knan kjiyax ka biyax KRISTO. 


Saw nii o mnaalu KRISTO ka suuda mu knauwit, smhangan, mqriqu, tnlaqil, ni 


kana mqraqil o ida mqaras ku. Yaasa mauwit ku siida o mbiyax ku bi ska 
KRISTO. 

Miatat paah KAPARNAONG, sapah YAIRO hiya;mnsa alang Na nanak ka 
YISO ni smngul Hiyaan ka tnegsaan Niya.Jiyax sngayan sida, prajing tmgsa 
sapah thmukuan dha hiya da. Mbahang Hiyaan, mskluwy bi ka hbaraw saejiq 

ni mluulung kari dha :” Nangal Na paah inu ka saw nii da hug? Ima bnuay saw 
nii paru bi knkilaan da hug? Ni paah inu ka kmparu pnskraya ndaan mnda 
biyax baga Niya hug? Uhay msalu sapah ka Hiya hug? Uhay mnsuwayi 
YAKOBO ni YOSI ni YODA ni SIMONG ka Hiya hug? Uhay laqi MARIYA ka 
Hiya hug? Uhay mniq hini tuhuy tnan ka kana mnsuwayi Na kuyuh hug?" 
mkksa hibun Inglungan dha ini qqaras snhiyi qnlqu ka Hiyaan da. Rmngaw 
dhiyaan ka YISO :” Mpuwaela kari o,wana alang na nanak ni lutut na ni sapah 
na nanak ka ini sparu ka hiyaan.” Rahuq daan Na paah baga pkmalu ka aji 
khbaraw mnarux o. Ini Na pduwy qaepah ana kingal pnskraya hiya ni mskluwy 
balay ka YISO kkungat snhiyan dha musa tmgisa mklaalang mtqjri. 

常年 期 第 十 五 主 日 乙 年 
fi. PATAS AMOS (7: 12-15) 
Jiyax siida o rmngaw quri AMOS ka AMAJIYA, msapux alang BITILO: 
Isu,mpuwaela karilbaka ka mngaw su da! Usa paah hini su da,nhali su usa 
nanak alang YODA ni gaga hiya gmarang kari su da; BITILO hini o nii niqan 
sapah mdudul paru ni pusu bi psslian kluwaan o aji su tduwa gmarang kari duri 
da” sun na. Smiyuk ka AMOS :"Yaku o aji ku kingal kska dmpuwaela kari ka 
yaku suni; mtabug ku mirit ni mpklawa ku qmpahan nunuh ka yaku. Kiya ka 
kiya ni pkelug ku tmabug mirit siida, STMAUN Baraw o Hiya nanak mlawa 
knan ni rmngaw 'latat usa gmarang kari Mu guri saejiq ISRAILO.lqlaqi Mu' 
msa”. 
2. PATAS PAOLO PNATAS NA MKIPISO (1: 3-12) 

Sbligi bi ka Utux Baraw,Tama YISO KRISTO STMAUN ta'Hiya o ga baraw 
khuwaiyun ta-Na ska Kristo muway tnan ka kana smbliqan Suyang Biyax Na. 
Kiya o brah smnlaan Na karat ni babaw dxgal o wada ta-Na gnaegan suuda 
Na YISO KRISTO kksuyang ta ni kkungat ana manu lugih ddhuq ta muudus 
ska gnlaan Na.lda Utux Baraw ka gmaalu tnan ni mnda KRISTO puwaela 
smpung tnan paalaqi Niya: saw nii ka dngusun Inglungan Na, kiya o ttndahu ta 
saw skluwiyun gnhuway Na tnan mnda Laqi sgaalu Na! Ida ta mnda Suyang bi 
Laqi nii o mpdhuq ta pstutuy mnda dara Niya ni mangal srwaan luchiq ta asaw 


kmpraan huway Utux Baraw. 

Huway nii o spsuyiq Na tnan thiyan knkilaan Niya ni knkila Imnglung. Wada Na 
sptuula Iniing kukul Niya, kiya o dngusun Inglungan Na ska KRISTO; mttuku 
jiyax smpngan Na, saun Na ka truma Laqi NiyaYISO KRISTO ka kana ga 
baraw ni babaw dxgal uri mpquri kingal bi STMAUN kana. 


E ——— a, 
3.SUYANG BI KARI KRISTO SNRU MARKO (6: 7-13) 


Siida o mlawa maxal dha tnegsaan Na ka YISO ni sddaun prajing smnkagul 
dhiyaan.Sbigan Na biyax pqduliq duutux nagih. Smklay bi rmngaw dhiyaan ka 
YISO:” mklaelug namu siida o rahuq na hukut, iya bi adas ana manu, ana 
uqun, ana lubuy, ana pila uri ska habuk namu. Wana ramil ka pkramil, iya bi 
plukus dha lukus pstrmaun.” 
Rmngaw dhiyaan duri ka YISO:” ana inu mtmay sapah dha 0, eniq hiya bitaq 
namu mlatat paah alang hiya.Kiya ni ana inu ini pstmay munan, ni ini gbahang 
munan do, latat paah hiya ka yamu ni hchii plhlah qbulit papaq namu, pgkila 
namu qnquan dha. * 
Musa ka dhiya ni gmarang kari :’priyuxi bi Inglungan namu ni qnqihi bi ka 
qnquan namu” msa. Kiya ni pqdliqun dha lala bi utux nagih ni rsuhan ayang 
dha pkmluun dha ka hbaraw mnarux saejiq da. 


常年 期 第 十 大 主 日 乙 年 
a. PATAS YIRIMIYA (23: 1-6) 

Lntadan kari STMAUN Baraw : tayal balay ka dmpklawa mtabug lalaqi Mu, 
yaasa ana mhuqil ana Imigaw mkluulus ka mirit Mu o ini dha duwai qmlahang. 
Saw kiya do UTUX BARAW STMAUN ISRAILO rmngaw quri dmtabug mdudul 
Iglaqi Na: pnaah ndaan namu wada Imigaw ni hmut mkluulus ka mirit Mu,ini 
namu duwai qmlahang.Tai! maah Ku sayang mpsahug munan asaw nagih 
ndaan namu. Siida ka Yaku nanak mpssili Ku ka msngali mirit Mu paah ana inu 
kluwaan ga plkusun dha, pbrnahun Mu hmadut dhiyaan qnalang dha duri ni 
mpdhuq ptuching wawa ni mprana ka dhiya. Mbuway Ku ka kingal mpdudul 
mtabug dhiyaan ni aji dha saw smiisug ni ana kingal o ini na pdagun. Lntadan 
kari STMAUN ka nii! Gisu ka jiyax, msa ka STMAUN, biqun Mu DABIDI ka 
kingal waqit kntama, mpklawa dsaejiq Mu mksaw balay bi Mdudul; ddaun na 
murug knklaan ni elug balay-bi; kmlawa na jiyax sida mpstutuy ka kluwaan 
YODA ni mpsblaiq balay ka dsaejiq ISRAILO. Kiya do ‘ STMAUN kntmaan ta 
STMAUN Baraw ' ksun tmngahan ka Hiya,msa. 


ا لا لآ لآ لا لا زا نا نام 


JI 


5 


Aud 


d 


LOU 





Mnsuwayi! Suxal o ana namu snthiyaq bi Utux Baraw nii namu mniq KRISTO 

YISO, sayang han o mnda namu dara Niya dhuq namu smdalih Tuxan Baraw. 

KRISTO nii o smblayan ta, yaasa wada Na pskngalun ka ita kana ska kingal 

kaelgan ni pkngatun ka qnabil mgska tnan; qnabil nii o ptgdha tnan ni 

pnkpaysan ta. 

Kiya o muda hiyi Niya wada Na pkngatun ka nkari ni mngaw ga spatas gaya, 
ssmluun Na Hiyaan paah dha hiyi ka kingal bgurah saejiq. Saw nii o kika 
psbalay tnan. Kiya uri o mnda Na JIUJIKA wada Na pkphing pnkpaysan ni 
pskingal bi tnan dha kaelgan saw bi kingal qbubul ppsbliqun ta-Na Utux 
Baraw.Kiya ni KRISTO o iyahan Na gmarang suyang bi kari ka yamu saejiq 
smthiyaq Tuxan Baraw ni saejiq ga smdalih Hiyaan uri; yaasa ita o dha 
kaelgan, muda ta Hiyaan ni Suyang Biyax pdhuq ta kana brah Tama. 


B.SUYANG BI KARI KRISTO SNRU MARKO (6: 30-34) 


Miyah mssli brah YISO ka tnegsaan Niya ni ssnru dha ka kana ndaan dha 
qmaepah ni tmgsa. Kiya ni mgagan Na :” yamu nanak iyah tadus braenux ni 
sangay chichih". Yaasa hbaraw bi saejiq kmpriyux miyah ni musa, ida ana 
tungux dha nhapuy, ungat jiyax dha. Dhiya nanak o, papa asu musa tadus 
braenux. Musa ka dhiyaan do, taan hbaraw bi saejiq ni klaun dha. Kana saejiq 
nii o, pnaah kngkingal alang, maha quri hiya, ni plaalay dhuq ka dhiya da. 
Mtuching paah asu ka YISO do, taan Na ka hbaraw saejiq ni sgaalu Na balay. 
Yaasa dhiya o, saw bi mirit kusuy ungat mtabug. Siida o, prajing tmgsa 
dhiyaan da. 

常年 期 第 十 七 主 日 乙 年 


~ PATAS DTHULANG PARU TNHICHI (I1.4: 42-44) ? 
2 PATAS PAOLO PNATAS NA MKIPISO (4: 1-6) 


Mnsuwayi! Asaw STMAUN YISO gisu ku shmuk ka yaku o smdhug ku bi 

munan pplulug bi pnluwaan Utux Baraw munan muudus. Qmaepah 

namu ana manu asi bi pttuku psbilaq ni pttuku pgsaesu; kslabang 

Inglungan ni uda gnaalu pkkrmun! Asi uda pnslian msblaiq, qmlahang bi 
ka pnspuan namu ska Suyang Biyax, mdka saw mlawa munan ka Utux 
Baraw kska kingal bi stmaan. 

Saw bi uri kingal ka STMAUN, kingal bi snhiyan, kingal bi psuiyqan qsiya. 
Utux Baraw o kingal ni Tama ta kana Hiya. Mgkala kana ana manu ka 
Hiya ni ga msuupu kana saejiq ni ga mniq ska kana ana manu. 

2. SUYANG BI KARI KRISTO SNRU YOHANI (6: 1-15 

Mntaril alang TIBIRIYA sipaw gsilung GALILIYA siida ka YISO,hbaraw bi 
saejiq smngul bi Hiyaan; yaasa ntaan dha biyax pnstuyan Na mnarux 
sajiqun.Statu elug musa dgiyaq ka YISO ni suupu tnegsaan Niya tluung 
hiya. Pdalih siida ka PASKUA, jiyax sqrasan mkYODAIYA. YISO mita 
kmhbrangan saejiq mtqiri Hiyaan,mgagan na ka HUILIPO “mha ta marig 
inu ka pang ppakan dhiyaan nii hug?" Saw nii ka mgaw Na o kika pspung 
hiyaan. Ida mkla nanak ddaun Na ka YISO. Rmngaw duri Hiyaan ka 
HUILIPO:"ana dha kbukuy pila ka pang o, aji bi tuku tnguhan dha". 
Rmngaw YISOan ka kingal tnegsaan Niya, ANDRIYA,mnsuwayi 
SIMONG PITRO "nii hini kingal laqi ga dmuwy rima pang ni dha qsulux, 
huya bi ksun khaya kmbrangan saejiq nii hug?” 
“Sai ptluung kana” msa ka YISO. Lala bi spriq ka hiya:tntama ka saejiq o 
iya bi mrimal kmbkiyan kbukuy.Mangal pang ka YISO ni spqaras Tmaan 
ni babaw na siida do saasug Na kana sajiqun, snhaya Na ka qsulux uri 
bitaq mtngi dha.Mtngi kana dha o,rmngaw tnegsaan Niya ka YISO “pssli 
kana mngari,iya bi rsaani”.Kika muda pssli dha,Psliun dha ka nrima pang 
oni htngay maxal dha lawa. Ntaan dha pnskraiya YISO do,mpprngaw ka 
dhiya:” Nii ka balay bi smiyahun ta mpuwaela kari mmah babaw dugal” 
msa. Maah qmrap Hiyaan ni mpskiyuh pthulang Hiyaan: ida klaun YISO 
do kika kmbulux mnsa dgiyaq nanak ka Hiya da. 

常年 期 第 十 八 主 日 乙 年 
. PATAS LNTADAN PAAH IJIPTO (16: 2-4,12-15 


Mniq tadus braenux ka saejiq ISRAILO snluuluy bi MOSlan ni AARONG 
rmngaw dhiyaan :'nuqu malu phqilun nami Utux Baraw nniqan nami kluwaan 
IJIPTO hiya, tnluung nami mtqiri liwas nigan wawaq ni mntngi nami mkan hiyi 
ni rahuq na uqun siida. Kiya Mdudul namu mnan bitaq tadus hini o iya aji 
ptgulay namu mnan phugil kana kmbrangan nii dhug?" 

STMAUN Baraw rngagan Na ka MOSI :"Pcingun Mu munan ka uqun paah 
baraw. Saejiq ISRAILO asi ka latat mglbu kjiyax ni musa Imamu mangal saw 
uuqun dha kingal jiyax siida .Jima Mu wada bhangan ka smbliqan smtug saejiq 
ISRAILO. Rngagi ka dhiya :'gbiyan o makan namu wawaq ni mgrbu o makan 
namu pang bitaq mtngi. Kika mha namu mgkla ka Yaku Utux Tnpusu ni 
STMAUN namu' sun Na. Gbiyan do asi elug nigan ka qburing paru mrumul 
mubung niiqan dha ni smkaw saw saman nigan ka drumun mtqin nnigan dha. 
Mparulung drmun do asi saw snapaw nii hiya ka saw sipaw bhgay hlpis blbilaq. 
Ntaan ka saw nii saejiq ISRAILO o ini dha kari ni ‘manu ka nii (MANA)' mkksa 
mssiling. Rmngaw ka MOSI :'nii o pdungus Utux Baraw munan uuqun namu 
da.'* 


2. PATAS PAOLO QURI SAEJIQ IPISO (4: 17, 20-24) 


Mnsuwayil Rmngaw ku bi munan ni iyuh bi dmulun munan ska STMAUN ; 
paah sayang ka yamu o iya bi pdka saw lluway saejiq ka muda namu elug 
ungat blihan. Ini kshaya ka snlhayan namu KRISTO.Nasi namu wada 
qmbahang Hiyaan ni tgsaan namu Na mniq munan asaw balay bi nYISO, kiya 
da. Lhlhaani ka saejiq smudal saw sqapah nuda namu bitaq sayang. Yaasa 
tgladug kmrawah ni gisu msburaw murug ungat blihan ka saejiq namu smudal. 


Priyuxi bgulah ka ruwan Inglungan namul Plkusi ka bgulah saejiq wada tninun 
saw hnigan Utux Baraw, saw kiya o murug knslagu Inglungan ni knmlaan 
pnaah balay-bi. 

3.SUYANG BI KARI KRISTO SNRU YOHAN! (6: 24-35) 
Sida o taan hbaraw ssaejiq ka ungat hi ka. YISO ni tnegsaan Niya uri paapa 
asu ka dhiya ni musa alang KAPARNAONG, miying dha YISOan. Hlayan dha 
sipaw gsilung hiya do mgagan “Rabi! Miyah Su hini sknuwan hug?” Smiyuk 
dhiyaan ka YISO:" balay bi mgagi maKu: miying namu Knan o, aji asaw qmita 
namu pnskraya, ida asaw mntngi pang ka miying namu Knan.lya qaepah uqun 
mpsburaw, qpahi quri uqun mniq ana bitaq knuwan, kiya o, ungat pstqan 
kndusan. Knuudus o, bbgay Laqi Saejiq munan. Yaasa Utux Baraw Tama o, 
spgkla Na ka Laqi Na." 
Manu saw kiya do rmngaw Hiyaan ka dhiya :" asi nami ka hmuya hika dsun 
ampah qpahun Utux Baraw hug?" Smiyuk dhiyaan ka YISO:" Qpahun nkuxul 
Utux Baraw o kika ssnhiyi namu sngkulan Na babaw dxgal." 
Rmngaw duri ka dhiyaan :"saw kiya do, iya saw namu pnskraya ka qpahun Su, 
taun namu ni snhiyi namu Sunan? manu bi qpahun Su hug? Mnkan mana 
tadus siida ka rdrudan nami saw nii ka ga spatas 'wada Na sbgay dhiyaan 
paah baraw uqun dha.’ * 
Smiyuk dhiyaan ka YISO :" Balay bi ka kari Mu munan. Mngay uqun pnaah 
baraw munan o, aji Mosi; Tama Mu ka mngay balay bi uqun pnaah baraw. 
Yaasa uqun pnaah baraw Utux Baraw, ida pnaah baraw Pgdungus kndusan 
babaw dxgal”.Rinah rmngaw ka dhiya :” Uqun nii o pdngusi nami ha kjiyax". 





Rmngaw dhiyaan ka YISO :" Yaku ka uqun kkuudus , pnayah Knan ka ima o, 


aji pkuulay knuwan ni snhiyi Knan o aji mpkhuaw kjiyax da." 


常年 期 第 十 九 主 日 乙 年 

A. PATAS MPDUDUL ISRAILO TLAALAY (1.19: 4-8) 
Qduliq siida ka ILIYA mpuwaela kari o mksa ka kingal jiyax ni musa tluung 
sasaw pkpakaw skuxul na hhuqil hiya ni rmngaw :” Ax! STMAUN Mu! Tuku bi 
knan ka sayang da, blihan mu aji mgkala rdrudan mu sbiyaw, ngali knuudus 
mu wax!” Babaw na sbaang ni mtaqi hiya ka ILIYA, kiya ni pnaah baraw miyah 
ka kingal sngkgulan Tama dmuwy hiyaan ni rmngaw: Tutuy ni uqi.’ 
Pawsa dawriq ka hiya ni ida kii tunux niya niqan ka nuudux mhada kingal bawa 
Ni kingal kiapan qsiya; mtutuy mkan ni mimah ni sbaang duri ka hiya.Kiya ka 
kiya ni miyah duri ka sngkgulan Tama ni dmuwy hiyaan rmngaw:"Tutuy ni 
ugi.yaasa mha thiyaq bi ka elug ksaun su na."Mtutuy ka ILIYA ni babaw wada 
mkan ni mnimah ida pawda biyax uqun nii mnksa tadus ka spatul jiyax ni 
spatul rabi bitaq dgiyaq STMAUN Baraw, HOREB,ksun. 

B.PNATAS PAOLO QURI SAEJIQ IPISO (4: 30-5:2) 


Mnsuwayil Iya pqnaqih kuxul Suyang Biyax Utux Baraw, yaasa mniq namu Hiyaan 
wada pnskraya munan ka Utux Baraw bitaq jiyax pstuyan namu. Lxani ka kana mnihul 
qsahul ni tpluq ni saang ni ssngahan ni kana ssku Inglungan. Kiya ni asi ka ppkhuway 
smblaiq namu ni qqhnuk qsahul namu ni mdka mnda KRISTO wada smruwa munan ka 
Utux Baraw, ksaw kiya pnsruwa ka yamu uri. 





Sgaalu bi lagi Utux Baraw ka yamu saw kiya purug bi Hiyaan. Yaasa wada gmaalu 
tnan ka KRISTO ni ngalan Na saw ssapuh ka qbubul Na ni sbgay Na uqun o, kika Hiyi 
Mu, knuudus kana babaw dxgal. Tuxan Baraw saw suyang knux, ksaw ni muda ska 
gnaalu ka yamu uri . 


B. SUYANG BI KARI KRISTO SNRU YOHANI (6: 41-51a) 


Smtug quri YISOan ka mkYUDAIYA, yaasa "Yaku ka uqun pnah baraw' msa ka YISO. 
Kiya rmngaw ka dhiya :"Aji YISO, lagi YOSIHO ka saejiq nii hug? Aji ta klaun ka tama 
na ni bubu na hug?'Pnah Ku baraw ka Yaku' ma lu mtduwa saw ki hug?msa ka dhiya 


Smiyuk dhiyaan ka YISO :” Iya pssntug ka yamu. Ana ima ini tduwa miyah Knan, rahuq 
dndulan Tama smnkagul Knan ka saejiq. Kiya miyah Knan o, pstuyun Mu nhdaan jiyax. 
Mpksaw patas dmpuwaela kari 'tgsaun Utux Baraw o kingal bi, Hiya ka qmnita Tama. 
Msa. Ana ima ka mbahang ni smluhay kari Tama o, ida maah Knan.Aji ka qmnita Tma- 
An ka ana ima. Pnah Tuxan Baraw o kingal bi, Hiya ka qmnita Tmaan.Balay bi ka kari 
Mu munan : ana ima ka snhiyi Knan o, ga dmuwy ungat pstqan knuudus. Uqun kndu- 
San kaYaku. Mnkan ‘mana’ ka rdrudan namu ni ida wada mhugil. Kiya ni uqun nii o, 
Ida pnah baraw, mkan saw nii ka ana ima o, aji mphuqil. Uqun knuudus mntuching 
Baraw ka Yaku, ana ima ka mkan uqun nii o, mpkuudus ana bitaq knuwan. Pdgusun 
Mu ka uqun o, kika Hiyi Mu, knuudus kana babaw dxgal. 

Kika Imglung smnalu sapah na, phiyugun na mpitu erut btunux. Phqilun na 
tnbgan , psrmalan suyang sinaw ni kana damat psmiyan.Sgkulun na duwa 
mdayaw musa alang paru ni alang bilaq pmbaraw quwaq mlawa:'nasi ana ima 
ka ungat Imglung, iyah hini kana.'Rngagan na ka saejiq ungat knklaan uri:' 
yamu kana iyah mkan uuqun mu, iyah mimah sinaw pstrung mu. Asi yamu laxi 
ka mnglaq, ddhuq namu muudus ni musa elug Imdax gnkla.' 
2. PATAS PAOLO PNATAS NA MKIPISO (5: 15-20) 
Mnsuwayil Tsgasut bi tqlahang mhuya namu msa muudus.lya bi ungat knkla 
Imnglung muudus! Asi saw saejiq gnkla Imnglung ni dhuq namu pspung jiyax 
sayang,yaasa nagih bi ka kaedsan sayang. Saw ki do iya qngraq! Mmanu ka 
Inglungan STMAUN o klai balay! lya psukan mimah sinawl Pusu bi hlaan 
sispatan ka nii. 
Kiya ni khtngay knSuyang Biyax ka qsahul namu. Psuupu ni muuyas ana uyas 
pnaelu ni uyas ttndahu ni uyas sqrasan; kiya uri o paah bi qsahul puuyas ni 
sqrasi STMAUN! Ana inu ana knuwan, mawda STMAUN ta YISO KRISTO 
smghuway Tmaan ta Utux Baraw. 
8. SUYANG BI KARI KRISTO SNRU YOHANI (6: 51-58) 
Rmngaw mkYUDAIYA siida ka YISO:"Uqun knuudus pnaah baraw ka Yaku. 
Ana ima nasi mkan uqun nii o, ida mpkuudus ana bitaq knuwan. Uqun bbgay 
Mu, kkdusan babaw dxgal, kika Hiyi Mu”.Mkaekan kari ka saejiq mkYUDAIYA 
rmngaw :"Saejiq nii o, huya na ksun, pakan tnan ta ka Hiyi Na da hug?" mkksa. 
Smiyuk dhiyaan ka YISO:" Balay bi rngagay maKu, nasi namu ini ekan Hiyi 
Laqi Saejiq ni ini imah Dara Niya o, ungat bi kkuudus ka qsahul namu. Ana ima 
ka mkan Hiyi Mu ni mimah Dara Mu o, ida mpkuudus kjiyax ni pmblihun Mu 
pkuudus hiyaan nhdaan jiyax siida. Yaasa Hiyi Mu ni Dara Mu ka balay bi uqun 
ni mahun. Ana ima mkan Hiyi Mu ni mimah Dara Mu o, mniq Knan, ni maniq 
Ku hiyaan ka Yaku uri. Muudus bi ka Tama Mu snkagul Knan, asaw nuxay 
Hiya ka nii Ku muudus, mpksaw bi nii; ana ima mnkan Knan o, pkdusun Mu 
hiyaan uri. 
PE Ra; Balay: bi uqun pnaah baraw Aji saw qnkan rdrudan sbiyaw ' MANA' 
wada shugil. Ana ima ka mkan uqun nii o, mpkuudus ana bitaq knuwan. 

fl. PATAS YOSUA (24, 1-2. 15-18b) 
Mniq SIKIMO siida ka YOSUA o splawa na pssli kana kngkingal pnsuwayan 
ISRAILO; pssliyun na ka Idludan ni dmpdudul ni dmpsgaw ni dthulang ISRAILO. 
Dhiya nii o miyah kana ni mhiyug brah Utux Baraw hiya. Rmngaw quri kana rahul 
sacjiq ka YOSUA :” nasi namu ini skuxul thmuku STMAUN UTUX TNPUSU o asi 
gegi sayang thmkuun namu ka ima : aji namu smkuxul thmuku dduutux ga yayung 
paru hiya saw tnhmkuan Idludan namu hug? Aji uri o dduutux AMORI nii niqan 
namu sayang hug? Yaku ni sapah mu o ida nami mpthmuku STMAUN BARAW" 
sun na. . 
Smiyuk ka kana saejiq;" yami o ana bitaq knuwan aji nami bi mgada STMAUN nami 
baraw ni musa thmuku isil utux; yaasa STMAUN ka balay bi Utux nami Baraw! Hiya 
o pnlatat Idludan nami ni mnan paah dxgal UIPTO. Dawliq nami bi ka qmnita saw 
skluiyun pnskraya qnaepah Na ni ndaan nami ka ana inu kluwaan ni ana inu dxgal o 
wada mnduwa balay qmlahang mnan ka Hiya. Saw kiya do yami uri o mpthmuku 
STMAUN Baraw, yaasa Hiya ka Utux nami Daraw." 


2.Pnatas Paolo quri saejiq IPISO (5. 21-32) 
Mnsuwayi, asi qsiqa KRISTO ka yamu ni mdduwa bi txtaxa namu! Kikuyuh, pdka 
saw thiyi namu ka KRISTO STMAUN o thiyi ka snaw namu uri. Yaasa tunux kuyuh 
ka snaw mdka saw tunux gnluban ka KRISTO ni mpkuudus qbubul Niya pnegluban. 
Mdka saw thiyi KRISTOan ka pnegluban saw kiya uri asi ka thiyi snagan dha quri 
ana manu ka kikuyuh. 
Dsnaw, glaani ka kuyuh namu uri mdka saw gmaalu pnegluban Na ka KRISTO ni a 
saw hiya wada sbgay ka qbubul Na ppdhliq pnegluban ni wada Na suuda qsiya ssuyiq 
ni kari kkuudus pkungat ruchiq na. Saw nii o ppniqun brah Na ka pnegluban rmdax, 
ungat glung ni ungat ana manu ruchiq; kiya o knsuyang ni ungat ana manu luqih ka 
pnegluban KRISTO. Mdka saw nii uri dsnaw o asi dha gmaalu qbubul dha nanak 
gmaalu ka kuyuk dha; gmaalu kuyuh ka saejiq o asaw gmaalu hiyaan nanak, yaasa 
qmnnagih hiyaan nanak ka saejiq o ungat ana kingal, kiya ka kiya ni dmanga ni 
mnduwa bi qmlahang  qbubul niya nanak ka saejiq, mdka KRISTO quri pnegluban 
Na; ida ta sida qbubul Niya ka ita. 
Saw nii ka ga spatas Patas :” Qita saalax sacjiq ka tama ni bubu na ni suupu na kuyuh 
na, kiya ni mpaakingal ka dha” msa. Paru balay Iniing pnsklaya nii : Kiya o KRISTO 
ni pnegluban Niya , msa ku. 

3. Suvang bi kari Kristo snru Yohani ( 6. 60-69) 

“Mkan hiyi Mu ni mimah dara Mu ka ana ima o, mpkuudus ana bitaq knuwan" msa 
ka YISO siida do, hbaraw bi tnegsaan Na o bnhangan dha ka saw nii rmngaw :" 
Msriqu bi kari Na nii; ima ka mpdhuq qmbahang hug?" mkksa. YISO o klaun Na ka 
ga msntug guri nii ka tnegsaan Na ni mgagan Na: Prrawa munan ka nii hug? Manu ki 
do nasi namu taan musa mnkala nniqan Na plaalay ka Laqi Saejiq o mphuya namo : 
msa.” “ Utux ka pkuudus sajiqun, ungat blihan ka hiyi. Nkari rmngaw Mu munan 0 
kika Utux bi ni knuudus. Dska namu niqan duma ini snhiyi." YISO o ida mkla paah 
rajing ka ska dha ini snhiyi ni ki ima ka nbarig Hiyaan. Manu saw kiya do rmngaw 
duri ka Hiya :" yaasa saw nii ni nasi ini srwai ka Tama paah Knan ka sacjiq o ini 
tduwa miyah Knan ka ana ima, mnsa Ku munan" msa. 


Paah bi siida do musa isil ka hbaraw tnegsaan Na ni ini psuupu Hiyaan mksa da. 
Manu saw kiya do rmngaw maxal dha mdayaw Na ka YISO :” Maalax namu Knan ni 
qduliq namu uri hug?" Smiyuk rmngaw Hiyaan ka SIMUNG PITORO :' STMAUN, 
ima ka saun nami ? Ga Sunan ka kari kkuudus ana bitaq knuwan. Suyang bi Utux 
Baraw ka Isu wada nami snhiyun ni wada nami klaun" msa. 


1. Patas muway gaya ( 4.1-2, 6-8) 

Dmudug rmngaw sacjiq ISRAILO siida ka MOSI :” yamu sayang o asi thiyi mbahang 
ka gaya klawa ni kana gaya wada mu ttgesa munan. Saw nii do mpkuudus namu ni 
mpdhuq mduwy dxgal namu pndungus STMAUN ldludan namu, Utux Baraw. Kari 
pnawsa mu munan o ida saw kiya : ini tduwa muemal ni ini tduwa malix uri: asi ka 
daan namu qmaepah kana. Yassa gaya sgalang mu munan o ida pngaya STMAUN 
namu, Utux TNPUSU. Saw kiya do asi ka daan namu qmaepah. Yamu ga, ida sai bi 
mnduwa mulug gaya nii; saw nii do tduwa spqita saejiq isil kluwaan ka knkla namu 
Imnglung ni khnu kmpraan ka knklaan namu. Dhiya o mbahang saw skluwiyun gaya 
nii do, kasi mgaw :'dsacjiq paru kluwaan nii o balay bi mkla Imnglung! “mpksa. Kska 
kana paru kluwaan o ungat ana kingal ka utux dha smdalih saejiq na, mdka saw 
STMAUN ta Utux Baraw smdalih tnan ni mlawa ta o smiyuk tnan. Ana khnu 
kmpraan ka kluwaan o ungat ana kingal kaclgan gaya mdka saw blbalay ni mslagu bi 
gaya wada mu sgarang munan jiyax sayang." 

2. Patas Yakobo (1.17-18,21b-22, 27) 
Kana mnsuwayi saw sgaalu mu, ana manu knmlaan ni kana mttuku huway o ida paah 
baraw, kiya o paah Tama smnalu rdax ni hnlaan kana rhang. Hiya o ungat kmpriyuxan 
ini saw sasaw mklilu ni ini snalu kuung. ida Hiya ka mulug Inglungan Na ni muda 
kari blbalay smnalu tnan ni gacgun taNa tgplaalay ska kana tninun Na. 
Saw ki do yamu o asi uda mgsaesu Inglungan mulug kari ga gnhapan qsahul namu, 
mtduwa pkuudus munan ka kari nii. lya qbahang nanak! Asi ka purug bi qmaepah. 
Wada qmbahang o asaw Imqdug hiyaan nanak. Brah Tmaan ta Utux Baraw, mtasaw ni 
balay bi thmuku Tuxan ksun o, kika musa dmayaw lagi qrinut ni kuyuh kmptuhan ga 
muda malaqil. Kiya uri o Imalaw ni qmada kana qnnagih nbabaw dxgal. 


3. Suvang kari Kristo snru Marko ( 7: 1-82, 14-15, 21-23 
Kiya ni msuupu miyah Hiyaan ka dParisay ni duma dmptpatas pnaah YIRUSALIMO 
do taan dha ka duma tnegsaan YISO tnegxal mkan nhapuy. Kiya o ini trmai ka baga. 
Yassa dParisay ni kana saejiq YUDAYA o nasi ini trima baga o ini ckan. Kiya o 
prugan dha ka hnichi kari paah ldludan sbiyaw. 
Kiya ni nasi paah brigan ini snagi ka bnarig dha o ini ugi. Kiya duri o lala balay 
nangal dha ka gaya ni prugan dha. Kiya o sminaw pratu mahan ni chiyuy ni uqan 
snalu xiluy mbanah. Smiling Hiyaan ka dParisay ni dmptpatas :” Hmuya, ma ini uda 
hnichi kari paah rudan sbiyaw ka tnegsaan Su tgxal mkan ni ini trima baga hug? Sun 
dha. Kiya mgagan Na :” Kiya balay ka pneglaan kari ISAIYA guri munan thksaw 
malu. Saw nii ka ga spatas hiya.” Rmngaw ka Utux Baraw, pdahung quwaq ssparu 
dha knan ka saejiq nii. Kiya ka kiya ni smthiyaq balay knan ka gsahul dha. Mgraaw 
thmuku Knan ka dhiya. Kiya o ngalan dha tnegsa ka nkari saejiq ni stgsa dha" msa”. 
Kiya ni kaghun na mlawa duri ka hbaraw bi sacjiq ni mgagan YISO:” paah ngangut 
mtmay sajiqun o ungat ka mtduwa smruchiq hiyaan. Kiya ka kiya ni mlatat paah 
saejiq o kika smruchiq hiyaan. Yaasa paah ruwan kiya o paah qsahul saejiq o mlatat ka 
nagih Innlung, hhmut mngaangal, ggaeguy, pphuqil sacjiq, ssgsapat, kksrabang 
Imnglung, naqih qnaepah, rrqdug, ttrqsug truma, qqnriqu, ssngahan, ppsparu, ini tuku 
Inglungan. Kana naqih nii o mlatat paah ruwan ni smruchiq sajiqun" msa. 

0 Patas Isaiva ( 35: 4-7) 


Yamu o asi mgagi ka miisug ni bilaq Inglungan sacjiq :” kbiyax bi, iya kiisug! Tai ka 
mduwy baga munan ka Utux namu Baraw, ida Hiya nanak miyah smkul munan ni 
siyukun Na ka pais namu !" ksa. Siida, mtduwa qmita ka mactung ni mtduwa 
mbahang ka mqpuhil, mriqit o saw bi Iqnux rmgli ni mqaras mlawa ka mnegangah. 
Kska tadus braenux o msliyu paru qsiya ni ga braenux bnaqig hluun qsiya ka yayung 
ni ga mdngu dxgal htngayun pspusu qsiya. 


. Patas Yakobo ( 2. 1-5 


Mnsuwayi mu, snhiyi nami YISO KRISTO STMAUN ta wada mangal knrdax o iya 
psaanak mita sacjiqun. Nasi mtmay pnsslian namu mlukus suyang lukus ni pgsul king 
baga niya ka kingal sacjiq ni mtmay uri ka qrinut mlukus mkatay lukus do spruun 
namu mita ka ga mlukus malu ni * tluung kmparu tlaegan hini’ sun namu. Kiya ni 
mlukus mruchiq o * hiyi ga hiya ka isu" aji uri o * tluung brah spilan qaqay mu" sun na. 
Saw nii o aji namu wada mddha Inglungan mita saejiqun ni muda namu nagih 
Inglungan psgaw saejiqun hug? Sgaalu mu mnsuwayi, qbahang balay! Qrinut babaw 
dxgal o ida namu klaun bi Utux Baraw ka wada Na gaegan paangal dha qmblaiq 
quri snhiyan ni pdhuq dha kluwaan baraw saw sndhgan Na saejiqun gmaalu Hiyaan. 


8 s Suyang kari Kristo snru Marko (7. 31-37} 


Paah dxgal TYRO ka YISO siida o muda SIDUNG ni ska dxgal DIKAPOLIS miyah 
gsilung GARIRIYA. Kiya mqpuhil ni mkray hma na ka kingal saejiq o dsun dha 
YISOan ni * psai baga hug?' msa. Hiya nanak ka dsun YISO paah hbaraw bi saejiq 
do psaan na tduling baga ka birat niya ni tmuyuq ni tmlung hma niya. Kiya mita 
baraw :'Ah!" msa rmdu hngak ni “Ibata” msa rmngaw. Kiya o *ptrawah' msa. 

An ptrawah ka birat niya ni mtlhlah nulan hma na ni laexan bi mngaw na da. Kiya ni 
“iya rngaw ana ima’ sun na mbiyak rmngaw ka ddhiya. Rnahun na hmtur rmngaw o 
kisa rinah bi gmarang rmngaw. Mskluwy balay ka kana sacjiq ni rmngaw :' malu kana 
qnaepah na! Ana mqpuhil uri o pqbhangun na ni ana mngangah uri o pmgagun na' 
msa. : 

1. Patas Isaiya mpuwaela kari (50. 5-9) 


Kari nguli STMAUN Baraw : STMAUN mu, Utux Baraw , wada rmawah ka bilat mu; 


ini ku siyuki ka yaku ni ini ku hntul. Smipaq knan ka sacjiq o biqun mu bukuy, dqalas 

mu o wada mu biqun ka mpgabal ngudus mu; saw ka tmlaqil ni tmuyuq knan o ini 

mu klui ka dqalas mu. 

Yaasa STMAUN mu, Utux Baraw, dmayaw bi knan, saw kiya do ungat ana manu 
pasiqa knan. Kiya wada ku ptuula dqalas mu saw bi tasil mklay. Ida mu klaun bi aji 
ku muda snsiqa ni pshulis; yaasa suupu knan mdayaw mu ni ungat ana manu ksuegun 
mu. Ima ka sprang smqdhug nueda mu aji uri o ima ka smiyuk knan hug? Asi iyah 
hini ka hiya ni psuupu nami musa pssling. Tai ka STMAUN mu , Utux Baraw, o 
nduwa ku bi dmayaw smiyuk; yaa ima ka miyah pspung knan niqan luchiq hug? 


B. Patas Yakobo (2.14-18) 


Mnsuwayi mu, “nigan ku snhiyan' nasi msa ka kingal sacjiq ni ungat ana manu malu 
qnaepah pgkla snhiyan na o brihan na manu hug? Mtduwa pkuudus hiyaan ka saw nii 
snhiyan hug? 
Nasi mbbulang ni msula uqun ka mnsuwayi snaw aji uri o mnsuwayi kuyuh siida ni 
wana nanak rmngaw ka isu :” Psblaiq Inglungan namu musa! Plukus malu ni ktngi 
mkan!” sun su ni ini su bnaqi dhiyaan ka saw djiyun guri hiyi o brihan namu ka nii 
. hug?Mdka saw nii uri snhiyan, nasi ungat qnaepah o ga mhugil snhiyan saw nii da. 
Yaku o nigan ku malu qnacpah, ksa. Babaw na do siyuki binaw :” pqtai ku haya ka 
snhiyan su ungat malu qnaepah; kiya do mawda ku malu qnaepah pqita mu sunan ka 
snhiyan mu' mpksa mu. 

B. Suyang bi kari Kristo snru Marko (8. 27-35) 


Mlatat musa elalang quri PIRIPO KAYSARIYA ka YISO ni tnegsaan na : “Hbaraw 
sacjiq o ima sun Ku dha hug ?" sun na. Smiyuk rmngaw ka dhiya :” Duma o 
* YOHANI msuyiq qsiya' msa. Duma o * ILIYA * msa. Duma o * Kingal mpuwaela 
kari" msa, sun dha. Kiya ni slingan Na duri :” kiya ka kiya ni yamu do ima sun Ku 
namu hug?" msa. Smiyuk ni pdkaran ka PITRO :" Isu o MISIYA" sun na . Kiya ni 
pdkaran na rmngaw :" Yaku o iya mggani ana ima" msa. Prajing bi tmgsa dhiyaan ka 
YISO :" Lagi Sacjiq o ida asi ka muda lala bi mqraqil ni qqada rdrudan mpklawa ni 
dparu msapuh ni dmptpatas . Kiya ni phqilun dha ni babaw mktru do mpkuudus duri" 
msa. Kiya nii o sptuula na bi rmngaw. Kiya ni PITRO o dsun na hngali ka YISO ni 
poingun na msaan rmngaw. Mspgriq qmita tnegsaan na ka YISO ni ksaengun na 
rmngaw ka PITRO :" Satang, usa bukuy Mu! Yaasa ini su Inglungi ka Utun Daraw , 
quri sacjiq ka Inglungan su" sun na. 





Kiya ni kaghun Na ka hbaraw saejiq suupu tnegsaan Na ni rmngaw dhiyaan ka 
YISO ;" Nasi kmsngul Knan ka ana ima o asi qdaani ka Inglungan nanak, paani 
JIUJIKA ni sngul Knan”. . a . 
Smkuxul smkul knuudus na ka saejiq o ida na mpaydang na; asaw Yaku ni malu Kari 
ka shugil na ka saejiq o, balay bi mpkuudus. ^ 


常年 期 第 二 十 五 主 日 乙 年 
1. Patas pusu knklaan (SAG) 2. 12.17-20] 

Saw nii ka nkari nagih sacjiq : yami o asi panaqih nami malu sacjiq! Yaa saw aji 
qrasun nami ka hiya ni qmaya na qpachun nami. Saw nii mslagu Inglungan saejiq o 
smtu mnan “smaeliq gaya Utux Baraw ka dhiya ni nagih bi (qnaepah) ndaan dha' 
mkksa. Qtaun nami ga, iya uhay balay bi ka kari ni iya saw manu ka nhdaan na hug? 
Nasi malu sacjiq nii balay bi jaqi Utux Baraw o ida Na Jiyagun bi ni pkuudus tias 
an baga pais; Yami o mnda DS pasiqa ni ana manu qlqilan pkdra hiyaan, kiya ni 
l un pari iya saw mgsaesu ni knrmun ka hiya. Asi ta pspung hiyaan bitaq phuqil 
siida qtai ta iya niqan ka miyah dmuwy baga hiyaan, saw kari wada na rmngaw. i 

Mnsuwayi, ana inu ka ga niqan qmnliqu ni smnkuxul o ga hiya uri ga mrrawa ni kana 
nagih ndaan. Kiya ni pnaah baraw ka kngkla Imglung ga, plaalay o kngsaesu, smnegul 
na o psblayiq, paru Inglungan, mtduwa rngagan, ga htngayan gnaalu ni kana malu 
pneghiyi, ini psaanak uri ni ini thksaw. Ana inu ka nigan knsblayan o ida nigan 
psblayiq sacjiqun ni pneghiyun na o mslagu Inglungan. 


‘Nigan ka mtigjiyal ni mkaekan ska munan o pnaah inu ka saw nii hug? Ida pnaah 


kkrawah namu ga hmut tmgjiyal ska qbubul namu! Ana namu kmrawah o ini namu 
angal, saw ki do qmphugil namu sacjiqun. Kmslabang namu Imglung o ini namu dhug 
mangal, kiya do mkaekan namu da. Kla saw ini namu paysa, ida namu ini angal. 
Dmulun namu Tuxan Baraw siida o ni ini namu angal, yaasa qnuuqu namu ni ini 
pndungus dnulun namu. Paysa namu asaw aangal namu saw kuxul ni qqaras namu 
nanak. 


B. Suyang kari Kristo snru Marko ( 9. 30-37) 


Suupu tnegsaan Na muda GARIRIYA ka YISO. Ini skuxul pgkla ana ima ka YISO. 
Yaasa tmgsa tnegsaan Na :" Lagi Saejiq o bbgay dha sacjiq ni dhiya o mphuqil Hiyaan. 
Babaw mktru pnhqilan do mpkuudus duri" msa. Kiya ni ini dha klai ka mngaw na nii 
ni miisug ssling Hiyaan. Kiya ni miyah KAPARNAUNG ka dhiya. Mniq sapah ka 
YISO do smiling dhiyaan :” Manu ka pnrngagan namu mklaelug hug" sun Na. 
Mgmlux ka dhiya , yaasa mklaelug siida o * ima taka rmabang paru hug?” mkksaw 
mprngaw hki. Tluung ka YISO ni splawa ka maxal dha hiyi ni rngagan Na :” Ana ima 
niqan ta brah,msa o asi ka musa bukuy ni maaquli kana saejiqun." Kiya ni ngalun na 
ka kingal lagi ni phiyugan na ska dha. Jiyun na ni rmngaw dhiyaan : Ana ima muda 
hangan Mu smblayiq ka kingal saw nii lagi o kika snhiyi Knan. Ana ima snhiyi Knan 
o aji Yaku ka snhiyun na, smnekagul Knan ka snhiyun na” msa. 

常年 期 第 二 十 六 主 日 ZE 
1. Patasspngan 11. 25-29 
Jiyax siida o mtuching paah ska rulung ka STMAUN Baraw ni mgagan Na ka 
MOSI :" saw ka nigan biyax Utun Baraw ka isu, asi su biqun ka mpitu maxal sacjiqun 
ska drudan; saw ki do miyah babaw dhiyan ka Suyang Biyax ni prajing dha rmngaw 
pusu kari dmpuwacla ; kiya ni aji biyaw do ini dha mgaw da. Pida bi siida o mniq 
suupu pnlhulan hiya ka dha sacjiq, ELTADO ka kingal, MELTADO ka kingal; ida 
kska gnaegan sacjiq ka dhiya ni mtuching babaw dhiyaan uri ka Suyang Biyax. Ana 
ini usa pssliyan brah MOSI hiya ka dha hiyi nii do ida prajing rmngaw pusu kari ka 
dhiya. Asi talang ka kingal risaw ni mgagan na ka MOSI :” ELTADO ni MELTADO 
ga rmngaw mpuwaela kari ska pnlhulan hiya” msa. Siida o paah bilaq mulug MOSI 
ka lagi NUNG, YOSUWA ksun, rmngaw :” Stmaun mu, MOSI asi su htlun ka dhiya.” 
Smiyuk hiyaan ka MOSI :” Isu o asaw yaku ka qmnliqu sacjiq hug? Saw kuxul mu o 
asi kana lagi Utux Baraw tduwa rmngaw mdka dmpuwaela kari! Kuxul mu o biqun 
STMAUN Baraw ka kana lagi Na Suyang Biyax Na.” 


2. Patas Yakobo (5.1-6) 

Qbahang bi ka yamu kana saejiq ga mblayiq babaw dxgal; tjiras bi Imingis ka yamu! 
Yaasa gisu babaw munan ka paru bi qlqilan. Wada msburaw ka qmbliqan namu ni 
wada uqun kuwi ka lukus namu. Ga sgrangan ka kana dnuwy namu, girang niya o 
mpgkla qnquan namu ni mpksaw tahut maekan hiyi namu. Ana saw kiya o ida namu 
ga gmutu dnuwy msburaw! 

Tai, kmnburung qmpahan namu o mtjiras bi, yaasa ini namu biqi snadu dhiyaan. Kiya 
ni jiras dha  gmlihu karat ni bitaq bilat Pusu Mdudul kana kmplingan. Wada namu 
tbblayiq muudus babaw dxgal ni paru bi mgaras ni wada namu ptbnaw qsahul namu 
ka jiyax kalayan ni qlqilan! Pnsahug namu ka mslagu Inglungan sacjiq ni wada namu 
phqilun, yaasa ini gnhtul munan ka hiya. 

B.Suyang kari Kristo snru Marko O. 38-43, 45, 47-48) 


Dmaxal dha sngkulan YISO, YOHANI ksun ka kingal rmngaw YISOan:” Mptgisa, 
ntaan nami ka kingal sacjiq pawda Hangan Su pqduliq duutux naqih. Kiya do yaasa 
aji dsnugul Sunan ka hiya, hmtul nami hiyaan". Smiyuk ka YISO :”Iya bi saw kiya! 
Yaasa ana ima ka muda Hangan Mu ptuela paru pnskraya o babaw na siida aji 
mpdhuq hmut msaang Knan. Ana ima ka tbrinah tnan o ida djiita ka hiya ni ana ima 
ka piimah kingal plato qsiya munan, yaasa nKRISTO ka yamu o balay bi mgagay 
maKu , ida ini ksluhuq sniyuk niya ka hiya. 
Nasi niqan sacjiq ka dmudul quri naqih ka saw nii tgbilaq kska snhiyi Knan o nuqu 
malu saegul waru na ka paru btunux ni sqada gsilung. Nasi ddudug sunan guri nagih 
ka isil baga su o, slapi. Ida ki nuqu malu , ana miisil baga mtmay nhdaan knuudus, aji 
na mddha baga musa qlqilan ini pstuq tahut pshgan hiya. Nasi psklibut sunan ka isil 
qaqay su o, slapi. Yaasa aji na mddha gagay sqada pshgan ni ana miisil qaqay mtmay 
kndsan o, nuqu kika malu. Nasi ddudug sunan quri naqih ka isil dawliq su o pkaangal 
ni qdaani! Ida ki malu , miisil dawliq mtmay kluwaan Utux Daraw, aji na mddha 
dawliq sqada pshgan, ga hiya o ini qhuqil ka kuwi dha ni ini kphing ka tahut niya. " 


常年 期 第 二 十 七 主 日 乙 年 
Pringingan siida o rmngaw ka Utux Baraw :” aji malu ka nasi bulux bi kndsan na ka 
sacjiq nii (ADAMO) ; ida Ku mpsmalu ka stghal na ksaw mdka hiyaan ka kingal 
mdayaw na" msa, Babaw na do STMAUN Baraw, Utux Tnpusu o wada Na smlaan 
paah slaq dxgal ka kngkingal kaelgan samat nu kana qbhni snkaya karat, hichi do 
dsun Na brah sacjiq nii ka kana miglu muudus pptngahan na saw nkari saejiq. Sacjiq 
(ADAMO) o bngay hangan ka kngkingal tnbgan ni qbhni ni kana samat uri. Kiya ka 
kiya ni kska dha hiya o ungat ana kingal ka mdka hiyaan nanak ni mtduwa mddayaw 
na. Saw kiya nii STMAUN Baraw, Utux Tnpusu , o paru pntaqi Na ka sacjiq ni 
mtagi hiya siida o nangal Na kingal buut tgrang paah hiyi saejiq ni Imuhun haya duri; 
Babaw na nii Utux Tnpusu o spawda Na buut nii wada na smluun ka kingal kuyuh ni 
dsun Na brah sacjiq. Siida o tjiras rmngaw ka sacjiq :” Ax! Nii hini sayang ka buut 
pnaah buut mu ni hiyi paah hiyi mu! Kiya o kuyuh, ksun mu, ptngahan , yaasa 
pnkngalan na paah snaw hki!” msa. Manu saw kiya ni mnsuwayi paah tama ni 
bubu niya ka snaw ni msuupu kiyuhan na, saw ki do mackingal qbubul ka dha hiyi da. 

Mnsuwavi , ida ta klaun ka macsacjiq siida ka YISO, pnais bi wada psbilaq nanak 
pdkaun snkgulan paah baraw. Ana saw kiya YISO o asaw mnda Na paru qlqilan 
mhugil o wada Na mangal qbubu knrdax ni spruun mita. Balay bi o uuda Na huway 
Utux Baraw dmungus mhuqil asaw kana sacjiq ka Hiya; nii o ida Inglungan Utux 
Daraw mnda Hiyaan ni asaw Hiyaan ka kana ana manu , yaasa hnlaan ana manu ka 
Hiya. Saw ki do, Hiya ga ddulun Na paangal knrdax ka hbaraw bi laqi o, ida asi ka 
pdaun mqlaqil pttuku ka STMAUN mpstutuy dhiyaan: kiya o YISO, Stmaun 
mpkuudus. Yaasa Mpksuyang ni pksiyangun Na ka sacjiq o kika YISO o ida kingal bi 
pniyahan dha, saw ki do ini Na qsiqa tmhangan mnsuwayi ka dhiya. 


B. Suyang bi kari Kristo snru Marko (10. 2-16) 
Kingal jiyax o, miyah YISOan ka dPARISAY ni ppspung Hiyaan smiling:” Qmada 
kuyuh ka sacjiq o, mtduwa hug?” sun dha. Smiyuk dhiyaan ka YISO :” manu ka nkari 
MOSI munan hug?". Rmngaw ka dhiya :” madas patas qqada ni malah kuyuh o smlua 
ka MOSI.” Kiya ni smiyuk dhiyaan ka YISO :" yaasa mkray qsahul namu ni spatas na 
munan ka kari nii. Kiya ni ga pmjingan karat ni dxgal smnalu saejiq siida ka Utux 
Baraw o, smluun Na snaw ni kuyuh. Manu saw kiya ni sacjiq o mpsuwayay tmaan ni 
buwan ni msuupu kuyuh na ni dha nii mpkingal hiyi da. Saw kiya o aji dha ka dhiya, 
kingal bi hiyi da. Pnstrung Utux Baraw ga, saejiq o ini tduwa pqqada.” Dhuq sapah 
siida ka YISO o, smiling duri saw nii Hiyaan ka tnegsaan Na. Kiya ni mgagan Na:” 
ana iik ka quida kuyuh niya ni mangal kingal duri o kika sgsapat ni smaeliq hiyaan. 
ma ak nasi qmada snaw niya ka kuyuh ni musa saejigun duri o, ida sgsapat."Kiya ni 
en Mim ka lagi, saw ptrung Hiyaan .Kiya ni msaang rmngaw dhiyaan ka 





ca bn do mkmsaang " rmngaw na :” sruwani miyah Knan ka lagi ni iya 
i inn yaasa saw nii ga mniq kluwaan Utux Baraw. Balay bi mgagay maKu:” 

ana ima ka ini pndka lagi, mangal kluwaan Utux Baraw o ida aji mptmay hiya.” Ki i 

jiyun na ka laqi, psaan na baga ni smblayiq dhiyaan. | 

常年 期 第 二 十 八 主 日 乙 年 
1. Patas kngklaan (7. 7-11) 
Wada ku dmulun Tuxan Baraw bniqun Na knan ka kngkla Imnglung, dnulun mu ni 
miyah ska qsahul mu ka Biyax kngklaan. Saw kuxul mu bi ka kngklaan nii ida mgkala 
kana brax tnlacgan ni hukut pusu mdudul. Pdkaun kngklaan paah baraw, asaw yaku 
ka ungat ana manu blihan ka kana qmbliqan nbabaw dxgal, taan mu ka kngkla 
Imnglung mphrinas bi ana manu knsuyang btunux aji uri o giji ni kana dnuwy sacjiq 
nbabaw dxgal; nasi pdkaun kngklaan ka ana ‘king’ ni ‘ing’ o ida saw bi qbulit bnaqi 
ni taan mu ka saw bi slaq dxgal. 
Smkuxul mu ka kngklaan o mpgkala ana dmbiyax hiyi ana knsaejiq bi taan. Gnaegan 
mu kngklaan o aji saw rdax, yaasa ini kphing ana bitaq knuwan ka knrdax kngklaan 
Saw kiya do suupu kngklaan dhuq knan ka ana manu qmbblyiqan ni mnda baga niya 
miyah knan ka ungat snpngan pusu dnuwy. 


D. Patas Hiboro ( 4. 12-13 ) 


Mnsuwayi, muudus bi ka kari Utux Baraw, saw bi pusu kndsan! Mbiyax na mgkala 
mssiyuk hma puching mhungul; kari Utux Baraw o gmlihu ‘utux’ ni qsahul saejiq, 
btaqan na ka pungu ni luqi ni tduwa psaanak Inglungan ni smpngan qsahul kana ana 
ima. 

Yaasa kana snalu o ungat ana kingal ka tgliing brah Utux Baraw ni kana ana manu o 
ga mtluela brah dawliq Niya, ita o ida ta mmawsa pspung ni psiling brah Niya kana. 

Mlatat musa elug siida ka YISO, tmalang miyah brah Na ka kingal sacjiq ni smiling 
Hiyaan :” Malu Mpigisa, asi ku ka hmuya kika mpdhuq ku mangal ungat pstqan 
kndusan hug?" msa. Rmngaw hiyaan ka YISO :” Ma malu bi ka rmngaw su Knan hug? 
Rahuq na kingal bi Utux Baraw o ungat ka ksun malu. Ida su klaun ka kana nkari 
suyang bi gaya : iya phuqil, iya sgsapat, iya gacguy, iya qbling pgkla, iya rqdug, spruy 
bi tmaan ni buwan su.” Kiya ni rmngaw YISOan ka sacjiq nii :” Kana saw nii o, wada 
mu nduwaun bi murug paah ku knlqian." Tkluus qmita hiyaan ka YISO ni sgaalu na 
ni rmngaw :" Kingal ka ini su tuku; sai, mbarig ana manu dnuwy su ni biqani qrinut 
sacjiq. Saw kiya do, mpdhuq su dmuwy pusu dnuwy baraw da. Babaw na, iyah, 
snegul Knan." Sacjiq nii o, qmbhangan na saw nii nkari o, asi ksurung dqras niya ni 
naqih kuxul na ni wada da, yaasa lala bi dnuwy niya. 
Pawda dawriq mita ka YISO rmngaw tnegsaan Na:” Mptmay Kluwaan baraw o, 
mangu balay ka mblayiq sacjiq.” OOO 


lda mskluwy balay kari niya ka tnegsaan Na da. Kiya ka kiya ni, rmngaw duri 
dhiyaan ka YISO :” Lalaqi, mtmay kluwaan Utux Baraw ka mblayiq saejiq o, mqriqu 
balay. Mtmay kluwaan Utux Daraw saejiq o, nuqu mslaexan muda bling qumi ka 
kaching bukuh.” Mskluwy balay ka dhiya ni mppmgaw mssiling :”saw kiya do, ima 
ka mtduwa mangal pstuyan hug?" Qtaan dha kaYISO ni rmngaw :" Ini tkla ka saejiq, 
uhay saw kiya ka UtuxDara; tklaun Na ka kana.” 

Ida rmngaw siida YISOan ka PITRO :" Tai!wada nami laxan ka kana ni smnegul 
Sunan” Kiya ni pntuula ka YISO :” Balay bi ka kari Mu munan : ungat ana ima ka 
asaw Yaku ni Suyang bi kari, wada malax ka ana sapah, ana mnsuwayi snaw, ana 
mnsuwayi kuyuh, ana tama, ana bubu, ana lagi ni ana qmpahan niya uri ka hiya ni aji 
maangal kaedsan nii sayang ka mrana kbukuy : saw sapah ni ana mnsuwayi snaw ,ana 
mnsuwayi kuyuh, ana tama, ana bubu ni laqi ni qmpahan , pspuun tnlqilan ni kaedsan 
mmaah ka ungat pstqan kndusan." 


1120 لل لا لا ثا ل 8-8 8 35 4 1 1 1 ا .1 


-66- 


常年 期 第 二 十 九 主 日 ZIE 
1. 


Saw kiya ka Inglungan STMAUN ta Utux Baraw : quli Na, (kiya o lagi Na) asi ka 

muda paru qlqilan ni hngilan niya o saw snapuh ssluwa luchiq; kika mpdhuq qmita 

knlaxan na ka hiya, yaasa mnda Inglungan STMAUN Baraw ka saw nii. 

Babaw mawda malagil kndsan na do, ida mqaras bi ni mqita knrdax ka guli 
STMAUN Baraw, yaasa hiya ga klaun na bi aji hmut ni aji ungat blihan ka muda na 
pilagil. Mawda saw nii ka mslagu bi Inglungan guli Mu o ddugun na ka hbaraw sacjiq 
ni maemslagu Inglungan ka dhiya, yaasa wada macpa luchiq dha ka quli mu. 


Mnsuwayi, nii ta niqan kingal paru Msapuh wada gmlihu pusu karat, kiya o YISO, 
Lagi Utux Baraw Saw kiya do , asi ta kbiyax sduwy snhiyan blbalay, yaasa Pusu 
Msapuh ta o klaun Na bi knawit ni knlbayan ta. Hiya ga, quri kana ana manu ida Na 
mawda kana pnspngan mdka tnan, lahuq na ungat ana manu nagih ka ndaan Na. 
Manu saw kiya do krmun ta ni sntama bi miyah brah tlaengan Utux Baraw mduwy 
kana biyax ddhuq ta maangal huway ni gnaalu, tduwa ta aangal dniyagan Na kdjiyax. 


Miyah rmngaw YISOan ka YOHANI ni YAKOBO lagi SIBIDAY, :” Mptgsa, mgaw 

nami Sunan ka ana manu o ksi nami haya" sun dha. Kiya ni slingan Niya :” manu ka 

ksi nami haya msa namu Knan hug?" sun na. Kiya ni rngagan dha :" ptluung nami 

knrdax Su, narat Su ka kingal, iril Su ka kingal" sun dha. Rmngaw dhiyaan ka 

YISO :" Manu ka rnngaw namu o ini namu klai. Mtduwa namu mimah pratu mahan 
Mu hug? Aji uri o ptgaya sminaw ddaun Mu o tduwaun namu muda hug? sun Na. 

Rmngaw ka dhiya :” mtduwa nami" sun dha. Rmngaw dhiyaan ka YISO :” Yamu ga, 
pratu mahan Mu o ida namu mahun ni ptgaya sminaw daun Mu o ida namu daun. 
Kiya ka kiya ni ptluung narat ni iril Mu o aji qpahun Mu ka kiya. Wana guri sacjiq ga 
spsramal ka biqun" su Na. Mbahang saw nii ka maxal hiyi do prajing msaang quri 
YAKOBOan ni YOHANIan OQO 


Kmaaguh mlawa dhiyaan ka YISO ni mgagan Na:" Ida namu klaun. Dmpklawa sacjiq 
isil ksun dha  qmita o psthulang dhiyaan. Kiya ni dprparu dha o dmuwy pusu biyax 
kmlawa dhiyaan. Aji namu mpksaw kiya ka yamu. Ska namu ga, kpraa ta msa 
Imnglung ka ana ima o asi ka maaquli munan. Ana ima ka Imnglung mpatunux munan 
o asi ka maaquli kana sacjiq. Yaasa Lagi sacjiq uri o aji miyah pqacpah sacjiq hiyaan, 
miyah qmaepah sajiqun ni mgay knuudus Na gmbrih marig hbaraw saejiq” msa. لأ‎ 





—ÓHÀ— 


一 





+ 


"to 


— > 
ae 


z 


-67- 


常年 期 第 三 十 主 日 乙 年 
1. Patas IRIMIYA (31.7-9) 


Saw nii kari Niya ka STMAUN Baraw :" Asi namu pqaras mises asaw sp 
(ISRAILO) ni pmbaraw mjiras asaw knsuyang MUN. nii! Asi Li > 
ttndahu :"STMAUN Baraw © wada pkuudus lqlaqi Niya ni wata Na z^ : 
saw gacgun Na ka sacjiq ISRAILO" msa. Tai! Ddulun Mu psbrinah paah Pa Mes 
dhiya ni gnaah Mu tqring dxgal ni karat pssli ka dhiya. Ana mactung ni m ee 
kayak mshjil ni kuyuh mduwy laqi o mpssli kana ka dhiya ni msuupu mba wa ; 
Tai! Dsaejiq Mu o gisu tllingis mklaelug ni sayang 0 dem Mu ka dhiya ni web iyax 
sngul Knan ni ini uda sklibut; ddulun Mu muda mksiyaw yayung ka dhiya, yaasa 
Yaku o Tama ISRAILO ni lagi Mu qbsulan ka IHRAYM." 


Patas Hiboro G. 1-6) 

Balay bi o kana Pusu Msapuh, kiya o mpgalup, ida gnaaw paah sacjiq ni pnhiyug 
rmilih sacjiqun saw bi mpgalup qmaepah quri Tuxan Baraw ni asaw sacjiq dmulun 
Hiyaan ni muway snapuh ssruwa luchiq; Hiya ga mtduwa bi khnuq qsahul na guri 
wada maydang ni ungat knkla saejig, yaasa mawda mawit ni knlbay ka hiya uri. Saw 
kiya do ida asi ka muway snapuh o aji wana asaw luchig dha, ida asaw luchig na uni. 
Kiya uri ni ini angal nanak saw nii dhuan pusu mpgalup ka ana ima, asi ka mnda 
pnlawa Utux Baraw mdka AARONG. 

Mdka saw nii uri maapusu Mpgalup ka KRISTO o aji pnaah Hiya nanak ka mdungus 
mangal. Ida Utux Baraw ka wada rmngaw Hiyaan :" Isu o Lagi Mu! Jiyax sayang 0 
maatama Ku Sunan." Sun Na. Saw nii uri ka kingal kari Na duri :” Isu o paru Mpgalup 
ana bitaq knuwan mdka saw MELKISEDEK.” 


B. Suyang bi kari Kristo snru Marko (10. 46-52) 


Suupu Tnegsaan Na ni hbaraw bi saejiq mlatat paah YIRIKO ka YISO siida o, ga 
tluung siyaw elug hika kingal maetung dawriq mpaysa uqun, BARTIMAY,sun, 
hangan na. “ Nii hini ka YISO mkNASARET' msa ka bhangan na do, plajing bi 
mjilas rmngaw :' YISO, Lagi DABIDI, glaani ku wah.’ “Iya squwaq' msa msaang 
hiyaan ka hbaraw saejiq. Ida rinah tkklay mlawa ka hiya :" Lagi DABIDI, glaani ku 
wah! Asi hiyug ka YISO ni rmngaw:' Iyah ksa hini’. Kiya ni splawa dha ka 
maetung dawriq ni :' kimun, tutuy! Gisu mlawa sunan’ sun dha. Qmada lukus na 
mgbaraw ka hiya ni asi psqgu mhiyug ni tmalang brah YISO. Rmngaw hiyaan ka 
YISO :'Manu ka sqapah misu hug?" *Mtgsa, qqita mu’. Rmngaw hiyaan ka YISO :' 
Usa snhiyan su ka wada pkmalu sunan'. Asi gita ka hiya ni smnegul YISOan 
mklaelug. 

常年 期 第 三 十 一 主 日 乙 年 


fi. Patas muway gaya (DEUT. 6. 1-6) 


Rmngaw Sacjiqun ISRAILO ka MOSI :" kana yamu ni 1qlaqi namu o a-si kdjiyax 

thmukui miisug Tuxan Baraw, STMAUN namu; plugi bi uri kana gaya klawa pnawda 

Na knan wada mu slngaw munan, kika tduwa namu mpsludan namu. ISRAILO ! 

qbhangi ni mtduwa namu mtmay dxgal qmblyiqan ni mha mprana mbiyak namu mniq 
knmalu kluwaan nii saw sndhgan Utux Baraw, STMAUN ldludan namu. Ax! Dsacjiq 
ISRAILO, qbahang bi kana ! Utux Baraw, STMAUN ta o wana Hiya ka kingal bi 
Utux Tnpusu! Isu o kana qsahul ni kana Inglungan su ni kana brax su glaani ka 
STMAUN su Utux Baraw. Sku bi ska qsahul su ka nkari mu jiyax sayang munan." 


Mnsuwayi, pnsdhgan plaelay siida o hbaraw ka wada maampgalup, ida ini bsivaq ka 
saw nii sacjiq,yaasa mhugil. Kiya ka kiya ni aji saw nii ka YISO KRISTO: Hiya o 
mniq ana bitaq knuwaan ni ungat kmpliyuxan ka dngusun Na mpgalup. Manu saw 
kiya do smkuxul psdalih Tuxan Baraw ka ana ima o asi pawda Hiyaan ni tduwaun Na 
mangal huway ka sacjiq nii, yaasa muudus ana bitaq knuwan ka Hiya ni mnaalu 
sacjiqun dmulun kdjiyax. 

Pusu mpgalup saw nii o paru brihan Na asaw tnan. Hiya o mtasaw Inglungan ni 
ungat Imqdug ni ini rui luchiq ni mtgaanak paah luchiq saejiq ni mpgkala bitaq pusu 
karat. Duri o ini pndka dmpgaluk plaalay muway hadul asaw luchiq dha nanak ni 
babaw na hida muway hadul asaw luchiq sacjiq. YISO o wada Na sbgay ka Hiya 
nanak ni mpxal balay wada Na slsan ka luchiq ni qhduun Na ka kana saw nii. Balay bi 
kana pusu mpgalup pnsdhgan pnlaalay o ida knlbay sacjiq ka dhiya; kiya ka kiya ni 
smngul gaya MOSI ka sndhgan bgulah o phiyug Laqi Utux Baraw paeparu Mpgalup; 
Hiya o msdungus balay ni pttuku bi ana bitaq knuwan. 


Miyah brah YISO ka kingal mppatas ni smiling Hiyaan :” kana kska gaya klawa o 
manu ka tgpusu hug"? Smiyuk ka YISO :" Tgpusu o saw nii: ISRAILO bhangi, 
STMAUN Utux ta Baraw ida kingal STMAUN, kiya kana qsahul su, kana knuudus su, 
kana Inglungan su, kana brax su glaani ka STMAUN su Utux Baraw. Tgdha o saw nii : 
pdkaani saw gmaalu su sunan nanak ni glaani ka kgki su. Ungat mgkala kmparu dha 
nii ka ana manu gaya pnsdhgan." Kiya ni rmngaw ka mppatas :" Migsa, ida bi kiya, 
balay bi mgaw su: Utux Baraw o ida kingal bi ni rahuq Hiyaan o ungat damsa 
su.Kana qsahul ni kana kngkla ni kana brax ta gaalu Hiyaan ni pdka ita nanak gmaalu 
sacjiqun ta o kika mgkala kana bngay ni kana snapuh." Kiya ni mkla smiyuk ka taan 
YISO do mgagan Na :” Aji su msthiyaq Kluwaan Utux Baraw." Babaw na siida do 
ungat mrmun dha smiling Hiyaan duri. 

常年 期 第 三 十 二 主 日 乙 年 
1. Patas dihulang paru (1. 17. 10-16) 

Jiyax siida o dmpuwacla kari, ELIYA ksun, musa alang SARIPTA ni dhug Ihngun 

alang hiya qmita kingal kuyuh kmptuhan lmamu qhuni hiya Asi rmngaw ka 

ELIYA :" blahaw misu, pmahi ku chichih qsiya hug?" sun na. Mnha shgan qsiya ka 

kuyuh kmptuhan nii o mlawa hiyaan ka ELIYA:" Asi adas uri chichih bawa su, yaasa 

muulay ku bi."Rmngaw ka kuyh kmptuhan:” mpgkla ku balay brah STMAUN su, 

Utux Baraw muudus ana knuwan, ungat ka bawa mu; wana bilaq bi mugi gaga kska 

platu ni bilaq bi ayang gaga lungaw. Miyah ku Imamu qhuni hini o dsun mu sapah 
phapuy chichih uuqun nami, yaku bubu ni lagi; babaw qnqan nami do, wana ttaga 
hhuqil da" msa. 

Rmngaw hiyaan ka ELIYA :" Iya slhbun, usa mhapuy nhapuy su! Kiya ni plaalay 
mhapuy su kingal bawa ni bqani knan. Babaw na do saw msngali ka phapuy nnisu ni 
nlagi su, yaasa STMAUN ta, Utux Baraw ISRAILO, nigan saw nii kari Niya:” Yaku 
STMAUN Baraw o bitaq Ku pquyux jiyax siida ka babaw dxgal nii do,aji mpkungat 
ka mugi gaga platu ni aji mstuq kaayang gaga luwan lungaw uri. 

Kuyuh kmptuhan nii do asi usa mhapuy saw nkari ELIYA hiyaan.Dhiya nii o mtuku 
bi ka uqun dha kana ni wada saw nii lala bi jiyax. Ida saw smdhug STMAUN Baraw 
ELIYAan, aji mpkuungat ka mugi gaga platu ni aji mpqstuq ka ayang luwan lungaw. 

2. Patas Hiboro (9.24-28) 

KRISTO o ini tmay luwan snalu baga saejiq, saw nii o wana pndka sasaw Suyang 
Thmukuan. Hiya o wada mtmay talangan Daraw ni mnaalu ita saejiq stqiqa Na brah 
Sbgay Hiyaan nanak dni ita ttuku balay, ana ini kntaetu mgay hadul mdka saw pusu 
mpgalup saejig ISRAILO; dhiya o kngkingal hngkawas madas aji dara dha mtmay 
suyang luwan sapah thmukuan. Nasi mdka dhiyaan do naa mnlala muda mqlagil paah 
plinjingan ka KRISTO. Balay bi o mntqita pxal bi qdhduun babaw dxgal sayang dni 
sbgay Na ka Hiya nanak saw hadul pkuungat kana luchiq. Saw ka kngkingal saejiq 
pxal mhugil ni babaw na do muda psiling brah Utux Baraw, mdka saw nii uri, 
KRISTO o wada sbgay Hiyaan nanak ni pxal bi wada Na pkuungat ka luchiq hbaraw 
saejiq. Kiya ni mpnpusal mtqita duri o ppkuudus Na saejiq ga psmiyah Hiyaan. 

B.Suyang bi kari Kristo snru Marko (12. 28-34) 


Rmngaw Tnegsaan Na ka YISO :' Qrhangi ka dmpatas, dhiya o smkuxul lawyan 
mksa ni smkuxul pthmuku sacjiq bbligan. Kiya ni smkuxul pusu malu tlangan sapah 
psslian ni smkuxul tlangan psparu psmiyahan. Dhiya o qmhdu mkan sapah kuyuh 
kmptuhan ni pqita bbaraw dmulun. Mha rinah mgkala ngalun mnglngu pshgun ka 
dhiya. “ 

Tluung brah psaan pila siida ka YISO ni mita hbaraw sacjiq pawsa pila hiya. 
Hbaraw mblayiq saejiq o lala pnawsa dha. Kiya ni miyah ka kingal qrinut kuyuh 
kmptuhan ni pawsa na dha buhu. Kiya mlawa tnegsaan Na ka YISO ni rmngaw :" 
Balay bi mgagay maKu : qrinut kuyuh kmptuhan nii o pdkaun kana saejiq pawsa pila 
psaun o mgkala lala pnawsa niya. Yaasa kana dhiya o pnaah msngali ka bngay dha, 
kuyuh nii o paah qnqrinut na ka bngay na kana dnuwy na ni knuudus na." 

7 1. Patas Daniel (12. 1-3) 

Nkari STMAUN Baraw guri DANIEL :" jiyax siida o mpklawa saejiq kluwaan su, 
MIKAEL ksun ka saw mpdudul kana sngkgulan paah baraw ka hiya. Kiya ni dhuq 
jiyax nii do nigan paru qlqilan saw ka ini qntaan paah nsbiyaw bitaq sayang. 

Jiyax siida o ida jiyun baga ka dhiya, nasi niqan hangan dha ga mnatas patas Utux 
Baraw hiya. Kiya ni bsiyaq bi jima wada mqmi truma dxgal ka saejiq o ida mtutuy 
kana; Duma o mtmay ungat pstqan knuudus, duma o mha msiqa ni pkhing ana bitaq 
knuwan. Niqan knkla Imnglung ka saejiq o Imdax bi mdka saw lhang hidaw karat; 
wada tmgsa hbaraw sacjiq ka elug mslagu Inglungan o knldaxan dha saw bi pnglah 
pkldax ana bitaq knuwan." 

E. Patas Hiboro (10. 11-14,18) 


Pnsdhngan placlay siida o gnacgan Utux Daraw ka kana msapuh ni mnaalu sacjiq 
kdjiyax mgay ida mdka hadul ka dhiya, ana mnlala ka saw nii o ini tduwa pkuungat 
luchiq. 

Kiya ka kiya ni KRISTO o muda pxal nanak bngay hadul Na ni wada Na pttkuun bi 
slsi ka kana luchiq; babaw na do wada ttama narat Utun Baraw bitaq ana knuwan ka 
Hiya, ni psmiyah bitaq psaun Utux Baraw truma qaqay Niya ka pais Na. Balay bi o 
babaw wada sluwaan ka luchiq do, ana ungat ka bbgay hadul ssluwa luchiq da. 


5. Suyang bi kari Kristo snru Marku (13. 24-32) 


Siida o rmngaw tnegsaan Na ka YISO :" Jiyax siida babaw paru qlqilan do, 
mpnkuung ka hidaw ni aji mpkrdax ka idas. Mptuching paah baraw ka pnglah ni 
lglgun ka kana biyax karat. Qtaun dha siida dmuwy paru biyax ni knrdax mpaapa 
rulung miyah ka Laqi Saejiq. Hiya o mpskagul sngkgulan Tama na pssli gnaegan niya 
paah spat bgihur ni paah tqring dxgal bitaq taring karat. 

Bhangi bi ka Imbagan kari quri nunuh: mhnuk sida niya ni smriyu mabaw na do klaun 
namu nii pdalih rbagan da. Mdka saw nii uri taan namu miyah ka saw nii di klaun 
namu ga pdalih ka Lagi Saejiq,ga dhug Ihngun da. 

Balay bi mgagay maku: ini kphing ka sacjiq mnbalah nii bitaq miyah ka kana saw nii. 
Mpkungat ka karat ni dxgal, aji bi mpkungat ka kari Mu. Kiya ka kiya ni quri jiyax ni 
tuki o ana ima ini kla, ana sngkgulan ga baraw, ana Laqi Sacjiq uri o ini kla; wana 
Tama nanak ka mkla." 


. 

l| Patas Danielo (712-14) 


Kska saw utux pntqita kaeman siida o yaku DANIELO qmnita ku ka kingal mdka saw 
Laqi Sacjiq paapa rulung miyah; saw bi mksa brah ka hiya ni wada ddulun brah 
dqaras Pusu Muudus ana bitaq knuwan. Saw bi Lagi Sacjiq nii o wada biqun ka biyax 
mpklawa ni knrdax ni pusu biyax mpdudul kluwaan : tai saw mqacpah hiyaan ka kana 
kngkingal dkluwaan ni kngkingal kaelgan sacjiq ana ini pdka kari dha , ida thiyi 
Hiyaan kana. Kluwaan Na o macniq ana knuwan ni pusu biyax Na o ida aji mpstuq 
ana knuwan. . 


YISO KRISTO o mpgkla bi quri kana saejiq ka sntama ni snhiyi Hiyaan; Hiya o 

pnlaelay muudus paah hnqilan ni mpklawa kana thulang nbabaw dxgal: asi eniq 

munan ka huway ni qnbliqan Na. 

Gmaalu bi tnan ka KRISTO ni mnda dara Niya nanak wada ta-Na srawah paah luchiq 
ni wada ta-Na ngalan sacjiq kluwaan Niya ptduwa ta maamsapuh Tuxan Baraw Tama 
Na. Nhiya ka knrdax ni pusu biyax ana bitag knuwan ungat pstgan! Aming! Tai ka, 
Hiya o balay bi paapa rulung miyah ni mqita Hiyaan ka kana saejiq, ana mnaytaq 
Hiyaan ka sacjiq o ida mqita Hiyaan uri. Siida o Imingis bi asaw Hiya ka kana 
kaelgan sacjiq babaw dxgal. Balay bi kiya! 

Nkari STMAUN Baraw, Utux Tnpusu :” Yaku o tlajing ni qhduun, nii nsayang ni ida 
nsbiyaw ni mmaah ka Yaku saw bi tnpusu dmuwy kana brah, Utuh Baraw." 


Muda psiling brah PILATO siida ka YISO o rmngaw Hiyaan ka PILATO :" Isu o Pusu 
Mpdudul Su saejiq YUDAYA hug?" Smiyuk hiyaan ka YISO :” paah su sunan nanak 
nkari nii hug? Aji nkari sacjiq hug?" Smiyuk ka PILATO :" MkYUDAYA ku hug? 
Djiyamu nanak ni pusu mpgalup o gisu Su dha hmadut knan! Hmuya Su hug?" msa 
ka PILATO. Smiyuk ka YISO:" Aji nbabaw dxgal nii ka Kluwaan Mu; nasi nbabaw 
dxgal ka Kluwaan Mu o, naa tmgjiyal ka dsacjiq Mu aaji Ku dha bbgay sajiqun 
YUDAYA. Kiya ni aji nbabaw dxgal ka Kluwaan Mu." Lmutut smiling duri ka 
PILATO :" Saw kiya do , ida Su Pusu Mpdudul ka Isu da". “Balay bi ka kari su * Pusu 
Ku Mpdudul'. Saiyah Mu masaejiq babaw dxgal o, asaw ppgkla balay bi ; ana ima ka 
pnaah blbalay o qmbahang bi kari Mu" msa ka YISO. 


